cyanic-selkie/wikianc huggingface dataset:
ᱩᱨᱢᱤᱞᱟ ᱩᱱᱱᱤ
ᱟᱡᱟᱜ ᱡᱤᱭᱚᱱ
ᱩᱱᱤᱭᱟᱜ ᱡᱟᱱᱟᱢ ᱫᱚ ᱥᱟᱦᱤ ᱜᱷᱟᱨᱚᱸᱡᱽ ᱨᱮ ᱱᱮᱫᱩᱢᱯᱩᱨᱚᱢ ᱯᱮᱭᱞᱮᱥ, ᱛᱮᱨᱩᱞᱩ ᱨᱮ ᱦᱩᱭ ᱞᱮᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱡᱤᱥᱚᱥ ᱠᱚᱱᱣᱮᱱᱴ ᱛᱨᱤᱥᱩᱨ ᱠᱷᱚᱱ ᱦᱩᱭ ᱟᱠᱟᱱ ᱛᱟᱭᱟ ᱟᱨ ᱩᱱᱤ ᱫᱚ ᱠᱮᱨᱟᱞᱟ ᱨᱮ ᱣᱚᱨᱢᱟ ᱠᱚᱞᱮᱡᱽ, ᱛᱨᱤᱥᱩᱨ ᱨᱤᱱᱤᱡ ᱯᱟᱹᱦᱤᱞ ᱯᱟᱹᱴᱷᱩᱣᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱢᱚᱦᱤᱱᱤ ᱚᱴᱴᱚᱢ, ᱵᱷᱚᱨᱚᱛᱱᱟᱛᱭᱚᱢ, ᱠᱚᱛᱷᱚᱠ ᱟᱨ ᱣᱤᱬᱟ ᱪᱮᱫ ᱟᱠᱟᱫᱟ ᱟᱭ ᱾ ᱩᱱᱤ ᱢᱤᱫ ᱪᱤᱛᱟᱹᱨ ᱵᱟᱱᱟᱣᱤᱡ ᱦᱚᱸ ᱠᱟᱱᱟᱭ ᱾ ᱟᱡᱟᱜ ᱵᱟᱯᱞᱟ ᱯᱚᱞᱠᱠᱚᱲ ᱚᱱᱠᱟᱨᱱᱟᱛᱷ ᱨᱟᱢᱟᱱᱩᱱᱱᱤ ᱥᱟᱶ ᱦᱩᱭ ᱟᱠᱟᱱ ᱛᱟᱭᱟ ᱾ ᱩᱱᱠᱤᱱᱟᱜ ᱡᱩᱲᱤ ᱢᱤᱫ ᱠᱩᱲᱤ ᱵᱤᱫᱟᱹᱨ ᱩᱛᱨᱟ ᱩᱱᱱᱤ ᱠᱟᱱᱟᱭ ᱡᱟᱦᱟᱸᱭ ᱯᱟᱯᱟᱴᱤᱭᱟᱹ ᱟᱨ ᱮᱱᱮᱡ ᱟᱱᱤᱡ ᱠᱟᱱᱟᱭ ᱾ ᱩᱱᱤ ᱫᱚ ᱵᱚᱦᱨᱤᱱ ᱨᱮ ᱢᱤᱫ ᱮᱱᱮᱡ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱚᱝᱜᱳᱯᱚᱝᱜᱟ ᱮᱦᱚᱵ ᱞᱮᱫ ᱟᱭ ᱾ ᱯᱟᱯᱟᱴᱤᱭᱟᱹ ᱥᱚᱸᱭᱩᱠᱛᱟ ᱣᱚᱨᱢᱟ ᱩᱱᱤ ᱨᱤᱱᱤᱡ ᱵᱷᱚᱛᱤᱡᱤ ᱠᱟᱱᱟᱭ ᱾
ᱡᱤᱣᱱᱤ
ᱱᱩᱭ ᱯᱟᱯᱟᱴᱤᱭᱟᱹ ᱫᱚ ᱵᱟᱹᱲᱛᱤ ᱟᱹᱨᱤᱪᱟᱹᱞᱤ ᱠᱮᱨᱟᱞᱟ ᱛᱤᱨᱞᱟᱹ ᱨᱮᱱᱟᱜ ᱯᱟᱴ ᱠᱟᱛᱮ ᱧᱮᱞᱚᱜ ᱟᱭ ᱾ ᱑᱙᱙᱑ ᱨᱮ ᱨᱤᱞᱤᱡ ᱟᱠᱟᱱ ᱛᱟᱭ ᱥᱚᱨᱜᱚᱢ ᱩᱱᱤᱭᱟᱜ ᱮᱛᱚᱦᱚᱵ ᱯᱷᱤᱞᱢ ᱠᱷᱚᱱ ᱢᱤᱫ ᱨᱮ ᱧᱮᱞ ᱦᱩᱭ ᱟᱠᱟᱱ ᱛᱟᱭᱟ ᱡᱟᱦᱟᱸᱭ ᱩᱱᱤ ᱚᱱᱠᱟᱱ ᱥᱟᱲᱤ ᱦᱚᱨᱚᱜ ᱪᱷᱚᱵᱤ ᱮᱢ ᱮᱱᱟᱭ ᱾ ᱩᱱᱤ ᱫᱚ ᱫᱤᱱᱟᱹᱢ ᱞᱮᱠᱟ ᱜᱮ ᱯᱷᱤᱞᱢ ᱠᱚᱨᱮ ᱧᱮᱞᱚᱜ ᱠᱟᱱᱟᱭ ᱡᱟᱦᱟᱸᱭ ᱯᱷᱤᱞᱢ ᱨᱮ, ᱩᱱᱤ ᱫᱚ ᱟᱹᱨᱤᱪᱟᱹᱞᱤ ᱵᱽᱨᱚᱢᱚᱱ ᱛᱤᱨᱞᱟᱹ ᱥᱮ ᱥᱟᱦᱤ ᱜᱷᱟᱨᱚᱸᱡᱽ ᱥᱟᱶ ᱟᱭᱢᱟ ᱜᱟᱱ ᱯᱷᱤᱞᱢ ᱨᱮ ᱩᱱᱤᱭᱟᱜ ᱵᱷᱩᱢᱤᱠᱟ ᱢᱮᱱᱟᱜ ᱛᱟᱭᱟ ᱾ ᱚᱯᱚᱨᱟᱡᱤᱛᱟᱱ ᱨᱮ ᱛᱨᱤᱯᱩᱨᱟ ᱥᱩᱸᱫᱽᱨᱤ ᱨᱮᱱᱟᱜ ᱵᱷᱩᱢᱤᱠᱟ ᱟᱨ ᱱᱚᱫᱤᱭᱟ ᱠᱚᱞᱞᱟᱯᱮᱴᱟ ᱧᱤᱫᱟᱹ ᱨᱮᱱᱟᱜ ᱮᱱᱮᱡ ᱢᱟᱪᱮᱫ ᱩᱱᱤᱭᱟᱜ ᱠᱩᱥᱤ ᱵᱷᱩᱢᱤᱠᱟ ᱨᱮ ᱢᱮᱱᱟᱜ - ᱟ᱾
ᱯᱷᱤᱞᱢ ᱨᱮ ᱥᱮᱴᱮᱨᱚᱜ ᱠᱷᱚᱱ ᱢᱟᱲᱟᱝ ᱩᱱᱤ ᱢᱤᱫ ᱢᱟᱪᱮᱫ ᱮ ᱛᱟᱦᱮᱸᱜ ᱠᱟᱱᱟᱭ ᱟᱨ ᱩᱱᱤᱭᱟᱜ ᱯᱷᱤᱞᱢᱮ ᱡᱮᱜᱮᱛ ᱨᱮ ᱥᱩᱢᱩᱝ ᱥᱚᱦ - ᱜᱷᱚᱴᱱᱟ ᱢᱮᱱᱟᱜ ᱛᱟᱭᱟ ᱾ ᱩᱱᱤ ᱫᱚ ᱟᱡ ᱯᱷᱤᱞᱢ ᱠᱮᱨᱤᱭᱟᱨ ᱨᱮᱱᱟᱜ ᱮᱦᱚᱵ ᱥᱮᱨᱢᱟ ᱑᱙᱙᱘ ᱨᱮ ᱯᱷᱤᱞᱢ ᱢᱚᱛᱨᱚᱢ ᱠᱷᱚᱱ ᱢᱮᱱᱟᱭᱟ ᱾ ᱟᱥᱚᱞ ᱮᱱᱮᱡ ᱯᱟᱯᱟᱴᱤᱭᱟᱹ ᱨᱤᱱᱤᱡ ᱨᱩᱯ ᱨᱮ ᱩᱱᱤᱭᱟᱜ ᱵᱷᱩᱢᱤᱠᱟ ᱨᱮ ᱚᱠᱚᱭᱟᱜ ᱦᱚᱸ ᱫᱷᱮᱭᱟᱱ ᱵᱟᱹᱱᱩᱜ - ᱟ ᱟᱨ ᱛᱟᱭᱚᱢ ᱛᱮ ᱵᱤᱫᱟᱹᱨ ᱠᱚ ᱥᱟᱶ ᱯᱷᱤᱞᱢ ᱨᱮ ᱢᱤᱫ ᱯᱚᱛᱚᱵ ᱥᱚᱫᱚᱨ ᱞᱮᱫ ᱟᱭ - ᱥᱤᱱᱮᱢᱟ ᱭᱩᱰ ᱠᱚᱛᱷᱟ ᱥᱤᱱᱮᱢᱟ ᱠᱟᱛᱷᱟ ᱾
ᱠᱳᱨᱤᱭᱟᱱ ᱯᱟᱹᱨᱥᱤ
ᱠᱳᱨᱤᱭᱟᱱ ᱯᱟᱹᱨᱥᱤ ᱫᱚ ᱮᱛᱚᱢ ᱠᱳᱨᱤᱭᱟ ᱟᱨ ᱠᱚᱧᱮ ᱠᱳᱨᱤᱭᱟ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾ ᱡᱮᱜᱮᱛ ᱨᱮ ᱧᱤᱛ ᱦᱟᱹᱵᱤᱫ ᱞᱮᱠᱷᱟᱜᱩᱴ ᱟᱢᱫᱟᱡᱽ ᱗.᱗ ᱢᱤᱞᱤᱭᱚᱱ ᱦᱚᱲ ᱱᱚᱣᱟ ᱯᱟᱹᱨᱥᱤ ᱛᱮ ᱠᱚ ᱨᱚᱲᱟ᱾
ᱴᱟᱢᱟᱠ
ᱴᱟᱢᱟᱠ ᱫᱚ ᱥᱟᱱᱛᱟᱲᱟᱜ ᱢᱤᱫ ᱨᱩ~ ᱨᱩ ᱥᱟᱢᱟᱱ ᱠᱟᱱᱟ ᱾ ᱴᱟᱢᱟᱠ ᱨᱮᱭᱟᱜ ᱟᱠᱟᱨ ᱫᱳ ᱠᱤᱱ ᱞᱮᱠᱟ ᱫᱷᱟᱨᱟ ᱜᱮᱭᱟ ᱾ ᱪᱮᱛᱟᱱ ᱯᱟᱦᱴᱟ ᱫᱚ ᱰᱟᱺᱝᱜᱽᱨᱤ ᱵᱟᱝᱠᱷᱟᱱ ᱠᱟᱰᱟ ᱦᱟᱨᱛᱟ ᱛᱮᱠᱚ ᱫᱟᱞᱚᱵ ᱠᱟᱜᱼᱟ ᱾ ᱪᱮᱛᱟᱱ ᱯᱟᱦᱴᱟ ᱫᱚ ᱥᱮᱬᱟ ᱜᱮ ᱡᱷᱚᱜ ᱞᱟᱛᱟᱨ ᱯᱟᱦᱴᱟ ᱫᱳ ᱦᱩᱰᱤᱧ ᱜᱮᱭᱟ ᱾ ᱱᱚᱣᱟ ᱫᱚ ᱠᱷᱟᱹᱰᱤ ᱛᱮᱠᱚ ᱜᱩᱰᱟᱹᱣᱟ ᱾ ᱠᱷᱟᱹᱞᱤ ᱴᱟᱢᱟᱠ ᱥᱩᱢᱩᱝ ᱨᱩ ᱨᱮᱫᱚ ᱩᱱᱟᱹᱜ ᱢᱚᱡᱽ ᱵᱟᱝ ᱟᱹᱭᱠᱟᱹᱜᱼᱟ ᱾ ᱚᱱᱟ ᱥᱟᱶᱛᱮ ᱛᱩᱢᱫᱟᱜ, ᱪᱚᱲᱪᱩᱲᱤ, ᱜᱷᱩᱲᱤ ᱮᱢᱟᱱ ᱨᱩ ᱞᱮᱱ ᱱᱟᱝ ᱛᱟᱲ ᱫᱚ ᱟᱹᱰᱤ ᱵᱷᱟᱹᱜᱤ ᱨᱟᱠᱟᱵᱟ ᱟᱨ ᱢᱚᱱᱮ ᱡᱤᱣᱤ ᱠᱚ ᱦᱩᱞᱟᱹᱥ ᱜᱚᱫᱚᱜᱼᱟ ᱾
ᱵᱮᱱᱟᱣ ᱛᱚᱦᱚᱨ
ᱴᱟᱢᱟᱠ ᱫᱚ ᱢᱩᱬ ᱠᱟᱛᱮ ᱢᱩᱪᱤ ᱠᱚ ᱵᱮᱱᱟᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ : ᱵᱟᱡᱽ ᱵᱟᱡᱽᱱᱟ ᱛᱷᱚᱠ:ᱰᱷᱮᱨ ᱚᱞ ᱫᱚᱨᱠᱟᱨ (᱓᱐᱐ ᱠᱷᱚᱱ ᱰᱷᱮᱨ) ᱛᱷᱚᱠ:ᱢᱮᱱᱮᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱰᱮ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱚᱨᱡᱚᱢᱟ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱤᱛᱟᱹᱨ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱯᱷᱚᱨᱢᱟᱴ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱷᱚᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱹᱠᱷᱭᱟᱹᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱣᱤᱠᱤᱞᱤᱝᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱚᱨᱚᱠ ᱥᱟᱦᱴᱟ🏆 ᱓
ᱫᱷᱩᱢ
ᱫᱷᱩᱢ ᱫᱳ ᱥᱤᱧᱚᱛ ᱨᱮᱱᱟᱜ ᱢᱤᱫ ᱦᱤᱱᱫᱤ ᱯᱷᱤᱞᱤᱢ ᱠᱟᱱᱟ ᱾ ᱱᱚᱣᱟ ᱫᱚ ᱟᱠᱥᱚᱱ ᱟᱨ ᱛᱷᱨᱤᱞᱚᱨ ᱯᱷᱤᱞᱤᱢ ᱠᱟᱱᱟ ᱾ ᱱᱚᱣᱟ ᱯᱷᱤᱞᱤᱢ ᱨᱮᱱᱟᱜ ᱠᱟᱹᱦᱱᱤ ᱮᱥᱤᱯᱤ  ᱡᱚᱭ ᱫᱤᱠᱥᱤᱛ (ᱚᱵᱷᱤᱥᱮᱠ ᱵᱚᱪᱚᱱ) ᱟᱨ ᱟᱡ ᱜᱚᱲᱚᱭᱤᱡ ᱚᱞᱤ ᱚᱠᱵᱚᱨ ᱯᱷᱚᱛᱮ ᱠᱷᱟᱱ (ᱩᱫᱚᱭ ᱪᱳᱯᱨᱟ)  ᱛᱟᱞᱟᱨᱮ ᱫᱚᱦᱚ ᱟᱛᱮᱫ ᱟᱹᱪᱩᱨᱚᱜᱼᱟ ᱾ ᱟᱹᱠᱤᱱ ᱛᱚᱞᱟᱥ ᱨᱮ ᱢᱮᱱᱟᱜ ᱠᱚ ᱠᱩᱢᱵᱲᱩ ᱠᱚ ᱠᱤᱱ ᱥᱟᱵ ᱠᱚᱣᱟ ᱾ ᱱᱚᱣᱟ ᱯᱷᱤᱞᱢ ᱵᱚᱞᱤᱩᱰ ᱨᱮᱱᱟᱜ ᱫᱚᱥᱟᱨ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱵᱮᱯᱟᱨ ᱟᱠᱟᱫ ᱯᱷᱤᱞᱤᱢ ᱟᱠᱟᱱᱟ ᱾
ᱱᱚᱣᱟ ᱫᱷᱩᱢ ᱥᱤᱨᱤᱡ ᱨᱮᱱᱟᱜᱫᱷᱩᱢ ᱓ ᱡᱮᱜᱮᱛ ᱡᱟᱠ ᱨᱮ ₹᱕᱕᱐ ᱠᱚᱨᱳᱰ ᱴᱟᱠᱟᱭ ᱵᱮᱯᱟᱨ ᱟᱠᱟᱫᱼᱟ ᱾ ᱱᱚᱝᱠᱟᱛᱮ ᱦᱤᱱᱫᱤ ᱥᱤᱱᱮᱢᱟᱦᱟᱜ ᱱᱟᱜᱟᱢ ᱨᱮ ᱯᱩᱱᱟᱝ ᱥᱮᱬᱟ ᱵᱮᱯᱟᱨ ᱟᱠᱟᱫ ᱯᱷᱤᱞᱤᱢ ᱠᱟᱱᱟ ᱾ ᱒᱐᱑᱖ ᱫᱷᱟᱵᱤᱡ ᱛᱮ ᱫᱷᱩᱢ ᱫᱚ ᱯᱷᱨᱟᱱᱪᱷᱟᱭᱤᱡ ᱟᱨ ᱯᱷᱤᱞᱤᱢ ᱥᱤᱨᱤᱡ ᱨᱮᱱᱟᱜ ᱥᱮᱬᱟ ᱵᱮᱯᱟᱨ ᱟᱠᱟᱫ ᱛᱷᱚᱠ ᱨᱮ ᱢᱚᱬᱮᱟᱱ ᱴᱷᱟᱶ ᱮ ᱟᱢᱮᱴ ᱞᱮᱫᱟ᱿
ᱫᱷᱩᱢ (᱒᱐᱐᱔)
ᱵᱟᱭᱤᱠ ᱠᱩᱢᱵᱲᱩ ᱰᱟᱠᱟᱛ ᱠᱚᱣᱟᱜ ᱠᱟᱹᱦᱱᱤ ᱛᱟᱞᱟᱨᱮ ᱮᱥᱤᱯᱤ ᱡᱚᱭ ᱢᱤᱫ ᱢᱮᱠᱟᱱᱤᱠ ᱟᱡ ᱜᱚᱲᱚ ᱚᱪᱚ ᱞᱟᱹᱜᱤᱫ ᱮ ᱧᱟᱢᱮᱭᱟ ᱡᱟᱦᱟᱸᱭᱟ ᱧᱩᱛᱩᱢ ᱫᱚ ᱚᱞᱤ ᱠᱟᱱᱟ ᱾ ᱚᱠᱛᱚ ᱵᱷᱤᱛᱨᱤ ᱨᱮ ᱪᱮᱫᱞᱮᱠᱟᱨᱮ ᱨᱚᱠᱟ ᱠᱩᱢᱵᱲᱩ ᱠᱤᱱ ᱥᱟᱵ ᱠᱚᱣᱟ ᱚᱱᱟ ᱜᱮ ᱱᱚᱣᱟ ᱠᱟᱹᱦᱱ ᱨᱮᱱᱟᱜ ᱠᱟᱛᱷᱟ ᱠᱟᱱᱟ ᱾
ᱫᱷᱩᱢ ᱒ (᱒᱐᱐᱖)
ᱡᱚᱭ ᱟᱨ ᱚᱞᱤ ᱱᱚᱣᱟ ᱨᱮᱦᱚᱸ ᱢᱮᱱᱟᱜ ᱠᱤᱱᱟ, ᱱᱚᱣᱟ ᱨᱮ ᱤᱱᱴᱮᱨᱱᱮᱥᱱᱟᱞ ᱰᱟᱠᱟᱛ ᱠᱤᱱ ᱥᱟᱵ ᱠᱚᱣᱟ ᱾ ᱱᱩᱠᱩ ᱰᱟᱠᱟᱛ ᱱᱚᱣᱟ ᱠᱟᱹᱦᱱᱤ ᱨᱮᱫᱚ ᱢᱩᱢᱵᱟᱭ ᱵᱟᱡᱟᱨ ᱰᱟᱠᱟᱛ ᱞᱟᱹᱜᱤᱫ ᱠᱚ ᱵᱟᱪᱷᱟᱣ ᱠᱮᱫᱟ ᱡᱟᱦᱟᱸᱨᱮ ᱟᱠᱚ ᱢᱤᱫ ᱱᱟᱜᱟᱢ ᱡᱟᱹᱱᱤᱡ ᱟᱹᱰᱤ ᱜᱚᱱᱚᱝ ᱟᱱ ᱡᱤᱱᱤᱥ ᱠᱩᱢᱵᱲᱩ ᱠᱚ ᱢᱚᱱᱮ ᱮᱫᱟ ᱾
ᱫᱷᱩᱢ ᱓ (᱒᱐1᱓)
ᱱᱚᱣᱟᱨᱮ ᱢᱤᱫ ᱥᱚᱨᱠᱚᱥ ᱨᱚᱢᱚᱡᱤᱭᱟ, ᱡᱟᱦᱟᱸᱭ ᱢᱮᱡᱤᱠ ᱟᱨ ᱰᱷᱤᱞᱶᱟ ᱫᱚᱱ ᱮᱢᱟᱱ ᱠᱚᱨᱮ ᱯᱟᱹᱨᱩᱜᱷᱤᱭᱟᱹ ᱜᱮ ᱛᱟᱦᱮᱸᱫ ᱩᱱᱤ ᱠᱩᱢᱵᱲᱩ ᱵᱮᱱᱟᱣ ᱮᱱᱟᱭ ᱾ ᱟᱡ ᱠᱩᱢᱵᱲᱩ ᱵᱮᱱᱟᱣ ᱨᱮᱱᱟᱜ ᱢᱩᱲ ᱠᱟᱛᱷᱟ ᱫᱚ ᱪᱤᱠᱟᱜᱳ ᱨᱮᱱᱟᱜ ᱢᱤᱫ ᱵᱮᱸᱠ ᱟᱡ ᱵᱟᱵᱟᱭ ᱠᱟᱸᱜᱟᱲ ᱞᱮᱱᱟ ᱟᱨ ᱚᱱᱟ ᱵᱮᱸᱠ ᱜᱮ ᱟᱡ ᱰᱟᱠᱟᱛ ᱞᱟᱹᱜᱤᱫ ᱮ ᱢᱚᱱᱮ ᱠᱮᱫᱟ ᱾ ᱱᱩᱭ ᱰᱟᱠᱟᱛ ᱥᱟᱵ ᱞᱟᱹᱜᱤᱫ ᱡᱚᱭ ᱟᱨ ᱚᱞᱤ ᱠᱚ ᱦᱚ ᱦᱚ ᱟᱠᱟᱫ ᱠᱤᱱᱟ ᱾
ᱚᱨᱥᱚᱝ
ᱱᱚᱣᱟ ᱯᱷᱤᱞᱤᱢ ᱨᱮᱱᱟᱜ ᱚᱨᱥᱚᱝ ᱱᱟᱜᱟᱨ ᱵᱟᱡᱟᱨ ᱨᱤᱱ ᱡᱩᱣᱟᱹᱱ ᱠᱚ ᱪᱮᱛᱟᱱ ᱟᱹᱰᱤ ᱜᱮ ᱯᱟᱲᱟᱣ ᱟᱠᱟᱱᱟ᱿ ᱱᱚᱣᱟ ᱯᱷᱤᱞᱤᱢ ᱛᱟᱭᱚᱢ ᱦᱚᱨ ᱠᱚᱨᱮ ᱵᱟᱭᱤᱠ ᱨᱮᱥᱤᱝ, ᱵᱟᱭᱤᱠ ᱠᱩᱢᱵᱲᱩ ᱮᱢᱟᱱ ᱠᱚ ᱟᱹᱰᱤ ᱵᱟᱹᱲᱛᱤ ᱟᱠᱟᱱᱟ ᱢᱮᱱᱛᱮᱫ ᱠᱚ ᱢᱮᱱᱼᱟ ᱾ ᱱᱚᱣᱟ ᱯᱷᱤᱞᱤᱢ ᱛᱟᱭᱚᱢ ᱜᱟᱹᱰᱤ ᱠᱚᱨᱮ ᱱᱟᱭᱴᱨᱚᱥ ᱚᱠᱥᱟᱭᱤᱰ ᱮᱢ ᱠᱟᱛᱮᱫ ᱜᱟᱹᱰᱤ ᱟᱹᱨᱩ ᱯᱷᱮᱨᱟ ᱠᱚᱦᱚᱸ ᱵᱟᱹᱲᱛᱤ ᱟᱠᱟᱱᱟ ᱢᱮᱱᱛᱮᱫ ᱠᱚ ᱢᱮᱱᱼᱟ ᱾
᱓᱐ ᱰᱮᱥᱮᱢᱵᱚᱨ ᱒᱐᱐᱗ ᱠᱮᱨᱚᱞᱟ ᱨᱮᱱᱟᱜ ᱢᱟᱞᱟᱯᱩᱨᱚᱢ ᱦᱚᱱᱚᱛ ᱨᱮᱱᱟᱜ ᱥᱟᱣᱛᱷ ᱢᱟᱞᱵᱟᱨ ᱜᱨᱟᱢᱤᱱ ᱵᱮᱸᱠ ᱨᱮ ᱚᱛ ᱵᱷᱩᱜᱟᱹᱜ ᱟᱛᱮᱫ ᱯᱩᱱᱭᱟᱹ ᱰᱟᱠᱟᱛ ᱢᱮᱥᱟ ᱟᱛᱮᱫ ₹ ᱒ᱹ᱕ ᱢᱤᱞᱤᱭᱤᱚᱱ ᱴᱟᱠᱟ ᱟᱨ ᱘᱐ ᱠᱤᱞᱚ ᱥᱚᱱᱟ ᱡᱚᱛᱚ ᱢᱮᱥᱟ ᱠᱟᱛᱮᱫ ₹ ᱘᱐ ᱢᱤᱞᱤᱭᱚᱱ ᱨᱮᱱᱟᱜ ᱥᱚᱢᱯᱚᱛᱤ ᱠᱚ ᱰᱟᱠᱟᱛ ᱞᱮᱫᱟ ᱾ ᱱᱚᱣᱟ ᱰᱟᱠᱟᱛ ᱫᱚ ᱠᱮᱨᱞᱟ ᱱᱟᱜᱟᱢ ᱨᱮ ᱡᱚᱛᱚ ᱠᱷᱚᱱ ᱥᱮᱬᱟ ᱰᱟᱠᱟᱛ ᱠᱟᱱᱟ ᱾ ᱱᱚᱣᱟ ᱰᱟᱠᱟᱛ ᱨᱮ ᱡᱚᱲᱟᱣ ᱢᱮᱱᱟᱜ ᱠᱚ ᱯᱩᱱᱭᱟᱹ ᱰᱟᱠᱟᱛ ᱥᱟᱵ ᱠᱮᱫ ᱛᱟᱭᱚᱢ ᱟᱠᱚᱭᱤᱡ ᱟᱹᱜᱩᱣᱟᱹᱱ ᱮ ᱢᱟᱱᱟᱣ ᱮᱱᱟ ᱡᱮ ᱫᱷᱩᱢ ᱯᱷᱤᱞᱤᱢ ᱧᱮᱞ ᱠᱟᱛᱮᱫ ᱜᱮ ᱱᱚᱣᱟ ᱠᱩᱢᱵᱲᱩ ᱞᱟᱹᱜᱤᱫ ᱠᱚ ᱥᱟᱦᱟᱥ ᱠᱮᱫᱟ ᱾
ᱜᱨᱟᱯᱷᱤᱠ ᱱᱚᱵᱮᱞ
ᱫᱷᱩᱢ ᱺᱨᱤᱰᱚᱠᱥ ᱘᱙᱓ ᱧᱩᱛᱩᱢ ᱢᱤᱫ ᱜᱨᱟᱯᱷᱤᱠ ᱱᱳᱵᱮᱞ ᱭᱳᱢᱤᱠᱥ ᱯᱟᱦᱴᱟ ᱠᱷᱚᱱ ᱥᱚᱫᱚᱨ ᱞᱮᱱᱟ ᱾
ᱢᱟᱹᱱᱢᱤᱭᱟᱜ ᱟᱹᱭᱫᱟᱹᱨ
ᱢᱟᱹᱱᱢᱤᱭᱟᱜ ᱟᱹᱭᱫᱟᱹᱨ ᱫᱚ ᱟᱹᱰᱤ ᱢᱟᱨᱟᱝ ᱟᱹᱭᱫᱟᱹᱨ ᱠᱟᱱᱟ, ᱡᱚᱛᱚ ᱢᱟᱹᱱᱢᱤᱭᱟᱜ ᱜᱮ ᱛᱤᱢᱤᱱ ᱜᱟᱱ ᱟᱹᱭᱫᱟᱹᱨ ᱫᱚ ᱟᱹᱰᱤ ᱜᱮ ᱞᱟᱹᱠᱛᱤᱭᱟᱱᱟ ᱾ ᱦᱚᱠ ᱟᱨ ᱟᱹᱭᱫᱟᱹᱨ ᱞᱮᱠᱟᱛᱮ ᱢᱮᱱ ᱞᱮᱠᱷᱟᱱ ᱫᱚ ᱯᱩᱭᱞᱩ ᱨᱮ ᱢᱤᱫ ᱢᱟᱹᱱᱢᱤᱭᱟᱜ ᱱᱟᱹᱜᱟᱹᱨᱤᱭᱟᱹ ᱟᱨ ᱨᱟᱡᱽᱨᱮᱛ ᱟᱹᱭᱫᱟᱹᱨ ᱧᱟᱢ ᱞᱟᱹᱠᱛᱤ ᱾ ᱡᱤᱭᱚᱱ ᱵᱟᱧᱪᱟᱣᱜ ᱨᱮᱱᱟᱜ ᱟᱹᱭᱫᱟᱹᱨ, ᱯᱷᱩᱨᱜᱟᱹᱞ ᱛᱟᱦᱮᱸᱱ ᱨᱮᱱᱟᱜ ᱟᱹᱭᱫᱟᱹᱨ, ᱱᱟᱭ ᱥᱟᱢᱟᱝ ᱨᱮ ᱥᱚᱢᱟᱱ ᱟᱹᱭᱫᱟᱹᱨ, ᱥᱟᱹᱶᱛᱟ ᱟᱹᱨᱤ ᱞᱟᱠᱪᱟᱨ ᱥᱟᱶᱛᱮ, ᱪᱚᱛᱚᱛ ᱥᱟᱶᱛᱟ ᱨᱮ ᱡᱩᱲᱩ ᱦᱟᱹᱨ ᱨᱮᱱᱟᱜ ᱟᱹᱭᱫᱟᱹᱨ, ᱡᱚᱢ ᱨᱮᱱᱟᱜ ᱟᱹᱭᱫᱟᱹᱨ, ᱠᱟᱹᱢᱤ ᱨᱮᱱᱟᱜ ᱟᱹᱭᱫᱟᱹᱨ ᱥᱟᱶᱛᱮ ᱥᱮᱪᱮᱫᱚᱜ ᱨᱮᱱᱟᱜ ᱟᱹᱭᱫᱟᱹᱨ ᱱᱚᱣᱟ ᱠᱚ ᱫᱚ ᱟᱹᱰᱤ ᱜᱮ ᱞᱟᱹᱠᱛᱤᱭᱟᱱᱟ ᱾
ᱱᱟᱜᱟᱢ
ᱟᱭᱢᱟ ᱢᱟᱨᱮ ᱯᱚᱛᱚᱵ ᱯᱩᱛᱷᱤ ᱠᱚ ᱨᱮ ᱚᱞ ᱢᱮᱱᱟᱜ-ᱟ ᱡᱟᱦᱟᱸ ᱛᱮ ᱟᱹᱭᱫᱟᱹᱨ ᱧᱟᱢ ᱨᱮᱱᱟᱜ ᱱᱟᱜᱟᱢ ᱫᱚ ᱟᱹᱰᱤ ᱢᱟᱨᱮ ᱠᱷᱚᱱ ᱜᱮ ᱢᱮᱱᱟᱜ-ᱟ ᱾ ᱢᱟᱹᱱᱢᱤᱭᱟᱜ ᱟᱹᱭᱫᱟᱹᱨ ᱨᱮᱱᱟᱜ ᱯᱟᱪᱷᱮ ᱭᱩᱨᱚᱯ ᱨᱮ ᱮᱛᱚᱦᱚᱵ ᱞᱮᱱᱟ ᱢᱮᱱᱛᱮ ᱵᱟᱰᱟᱭᱚᱜ-ᱟ ᱾ ᱩᱱ ᱚᱠᱛᱚ ᱫᱚ ᱫᱷᱚᱨᱚᱢ ᱟᱨ ᱥᱟᱱᱟᱥᱤ ᱛᱷᱚᱠ ᱨᱮ ᱟᱹᱭᱫᱟᱹᱨ ᱧᱟᱢ ᱨᱮᱱᱟᱜ ᱠᱟᱛᱷᱟ ᱛᱟᱦᱮᱸ ᱠᱟᱱᱟ ᱾ ᱑᱖ ᱥᱟᱭ ᱥᱮᱨᱢᱟ ᱥᱮᱫ ᱫᱚ ᱛᱤᱢᱤᱱ ᱦᱚᱲ ᱠᱚ ᱢᱮᱱᱠᱮᱫᱟ ᱪᱤ ᱫᱷᱚᱨᱚᱢ ᱟᱨ ᱨᱟᱡᱽᱟᱹᱨᱤ ᱛᱷᱚᱠ ᱨᱮ ᱡᱚᱛᱚ ᱦᱚᱲ ᱟᱹᱭᱫᱟᱹᱨ ᱠᱚ ᱧᱟᱢ ᱢᱟ ᱾ ᱡᱮᱢᱚᱱ ᱟᱠᱚ ᱠᱩᱥᱤ ᱫᱷᱚᱨᱚᱢ ᱠᱚ ᱵᱟᱪᱷᱟᱣ ᱫᱟᱲᱮᱭᱟᱜ-ᱟ ᱟᱨ ᱟᱠᱚ ᱠᱩᱥᱤ ᱟᱠᱚᱭᱤᱡ ᱢᱩᱠᱷᱭᱟᱹ ᱠᱚ ᱵᱮᱱᱟᱣ ᱫᱟᱲᱮᱭᱟᱭᱟ ᱾
ᱥᱨᱤ ᱞᱚᱝᱠᱟ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱨᱟᱱ
ᱥᱨᱤ ᱞᱚᱝᱠᱟ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱨᱟᱱ ᱥᱨᱤ ᱞᱚᱝᱠᱟ ᱨᱮ ᱟᱠᱚᱣᱚᱟᱜ ᱟᱹᱨᱤᱪᱟᱹᱞᱤ ᱨᱮᱱᱟᱜ ᱨᱟᱱ ᱫᱚ ᱟᱠᱚ ᱤᱱᱰᱤᱡᱤᱱᱤᱭᱟᱥ ᱴᱷᱮᱱ ᱜᱮ ᱢᱮᱱᱟᱜ ᱛᱟᱠᱚᱣᱟ ᱚᱱᱟ ᱫᱚ ᱠᱚ ᱢᱮᱛᱟᱣᱟᱜ ᱠᱟᱱᱟ "ᱦᱮᱠᱥ ᱣᱮᱫᱟᱠᱟᱢᱟ" (apart from Ayurveda) ᱾ ᱱᱚᱶᱟ ᱦᱚᱨᱟ ᱫᱚ ᱟᱹᱰᱤ ᱥᱮᱫᱟᱭ ᱨᱮ ᱟᱭᱞᱮᱱᱰ ᱡᱟᱹᱛᱤᱭᱟᱹᱨᱤ ᱨᱮᱱ ᱱᱚᱶᱟ ᱨᱮᱱᱟᱜ ᱠᱚ ᱵᱤᱰᱟᱹᱣ ᱞᱮᱫ ᱛᱟᱦᱮᱱᱟ ᱾ ᱥᱨᱤ ᱞᱚᱝᱠᱟ ᱨᱮᱱᱟᱜ ᱨᱟᱱ ᱫᱚ ᱥᱤᱱᱦᱟᱞᱟ ᱴᱨᱮᱰᱤᱥᱟᱱ ᱢᱮᱰᱤᱥᱤᱱ ᱨᱮᱱᱟᱜ ᱥᱨᱤ ᱞᱚᱝᱠᱟ ᱨᱮᱱᱟᱜ ᱟᱭᱩᱨᱣᱮᱫᱟ ᱟᱹᱨᱤᱪᱟᱹᱞᱤ ᱨᱟᱱ ᱢᱮᱥᱟ ᱢᱮᱱᱟᱜ-ᱟ, ᱟᱭᱩᱨᱣᱮᱫᱟ ᱟᱨ ᱥᱤᱫᱽᱫᱷᱟ ᱦᱚᱨᱟ ᱥᱤᱧᱚᱛ ᱨᱮᱦᱚᱸ ᱢᱮᱱᱟᱜ-ᱟ, ᱜᱽᱨᱤᱠ ᱨᱮᱱᱟᱜ ᱭᱩᱱᱟᱱᱤ ᱨᱟᱱ ᱟᱨᱟᱵᱽ ᱠᱷᱚᱱ ᱠᱚ ᱵᱟᱱᱟᱣᱟ, ᱟᱨ ᱟᱹᱰᱤ ᱜᱮ ᱞᱟᱠᱛᱤᱟᱱᱟᱜ, ᱫᱮᱥᱤᱭᱟ ᱪᱤᱠᱤᱛᱥᱟ, ᱢᱟᱦᱟᱸ ᱫᱚ ᱥᱨᱤ ᱞᱚᱝᱠᱟ ᱨᱮᱱᱟᱜ ᱤᱱᱰᱤᱡᱤᱱᱤᱭᱟᱥ ᱨᱟᱱ ᱠᱟᱱᱟ ᱾
ᱢᱟᱹᱱᱢᱤᱭᱟᱜ ᱟᱹᱭᱫᱟᱹᱨ
ᱨᱟᱭᱨᱤᱛ
ᱦᱚᱲ ᱠᱚ ᱵᱩᱡᱷᱟᱹᱣ ᱠᱮᱫ-ᱟ ᱪᱤ ᱢᱟᱹᱱᱤᱭᱟᱜ ᱟᱹᱭᱫᱟᱹᱨ ᱫᱚ ᱟᱹᱰᱤ ᱜᱮ ᱞᱟᱹᱠᱛᱤᱭᱟᱱᱟ, ᱚᱱᱟᱛᱮ ᱫᱤᱥᱚᱢ ᱦᱚᱸ ᱱᱚᱣᱟ ᱨᱮᱱᱟᱜ ᱨᱟᱭᱨᱤᱛ ᱮ ᱛᱚᱞ ᱠᱮᱫ-ᱟ ᱾ ᱱᱚᱣᱟ ᱨᱟᱭᱨᱤᱛ ᱢᱮᱱ ᱮᱫᱟᱭ ᱪᱤ ᱥᱚᱨᱠᱟᱨ ᱫᱚ ᱢᱟᱹᱱᱢᱤᱭᱟᱜ ᱟᱹᱭᱫᱟᱹᱨ ᱵᱟᱭ ᱚᱪᱚᱜ ᱫᱟᱲᱮᱭᱟᱜ-ᱟ ᱾ ᱱᱚᱣᱟ ᱨᱟᱭ ᱮ ᱢᱮᱱ ᱮᱫ-ᱟ ᱪᱤ ᱡᱟᱦᱟᱸᱭ ᱢᱟᱹᱱᱢᱤᱭᱟᱜ ᱟᱹᱭᱫᱟᱹᱨᱤ ᱨᱮᱡ ᱮᱭᱟᱭ ᱩᱱᱤ ᱫᱚ ᱰᱟᱺᱰᱚᱢ ᱮᱭᱟ ᱠᱚ ᱾ ᱛᱤᱢᱤᱱ ᱜᱟᱱ ᱨᱟᱡᱽᱟᱹᱨᱤ ᱜᱟᱶᱛᱟ ᱫᱚ ᱱᱚᱣᱟ ᱠᱚ ᱫᱤᱥᱣᱟᱹ ᱠᱚ ᱛᱟᱞᱟᱨᱮ ᱥᱚᱫᱚᱨ ᱥᱟᱢᱟᱝ ᱞᱟᱹᱜᱤᱫ ᱠᱚ ᱪᱷᱩᱴᱟᱹᱣ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:!Main category
ᱥᱨᱤ ᱞᱚᱝᱠᱟ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱨᱟᱱ
ᱱᱟᱜᱟᱢ
ᱥᱨᱤ ᱞᱚᱝᱠᱟ ᱵᱩᱨᱩ ᱢᱤᱦᱤᱱᱨᱟᱞ ᱱᱤᱛ ᱦᱟᱹᱵᱤᱡ ᱛᱮ ᱵᱟᱹᱲᱤᱡ‌‌ ᱤᱫᱤ ᱮᱱᱥ ᱾ ᱡᱟᱦᱟᱸ ᱫᱚ ᱡᱮᱜᱮᱫ ᱡᱟᱜᱟᱛ ᱨᱮ ᱱᱚᱶᱟ ᱢᱤᱫ ᱦᱟᱥᱯᱟᱛᱟᱞ ᱛᱟᱦᱮᱸ ᱠᱟᱱᱟ ᱾ ᱢᱟᱨᱮ ᱦᱟᱥᱯᱟᱛᱟᱞ ᱠᱚ ᱱᱤᱛ ᱫᱚ ᱢᱤᱱᱭᱩᱢᱮᱱᱴ ᱢᱮᱱ ᱧᱮᱞ ᱛᱮ ᱥᱩᱢᱩᱝ ᱫᱟᱲᱟᱱ ᱠᱟᱛᱮ ᱧᱮᱞ ᱞᱟᱹᱜᱤᱫ ᱠᱚ ᱥᱮᱱᱚᱜ ᱠᱟᱱ ᱛᱟᱦᱮᱱ ᱾
ᱟᱹᱰᱤ ᱥᱮᱫᱟᱭ ᱠᱷᱚᱱ ᱜᱮ ᱟᱭᱩᱨᱣᱮᱫᱟ ᱯᱷᱤᱡᱤᱥᱤᱭᱟᱱ ᱱᱳᱵᱮᱞ ᱯᱳᱡᱤᱥᱟᱱ ᱨᱟᱹᱥᱠᱟ ᱟᱛᱮ ᱫᱤᱥᱚᱢ ᱨᱮᱱᱟᱜ ᱥᱟᱶᱛᱟ ᱦᱮᱭᱨᱪᱤ ᱨᱳᱭᱟᱞ ᱯᱮᱴᱨᱳᱱᱮᱡᱽ ᱨᱮ ᱠᱚ ᱵᱮᱵᱷᱟᱨ ᱮᱫ-ᱟ ᱾
ᱜᱷᱚᱨᱚ ᱢᱳᱨᱚ‌ ᱥᱣᱚᱨᱜᱚ
ᱜᱷᱚᱨᱚ ᱢᱳᱨᱚ ᱥᱣᱚᱨᱜᱚ, ᱫᱚ ᱑᱙᱙᱒ ᱨᱮ ᱨᱤᱞᱤᱡᱽ ᱠᱟᱱ ᱳᱰᱤᱭᱟ ᱪᱚᱞᱚᱱ ᱪᱤᱛᱟ.ᱨ ᱠᱟᱱᱟ ᱾ ᱚᱨᱩᱬ ᱢᱚᱦᱟᱱᱛᱤ ᱫᱚ ᱰᱤᱨᱮᱠᱥᱚᱱ,ᱠᱟ.ᱦᱱᱤ ᱚᱱᱚᱞ ᱟᱨ ᱯᱨᱚᱰᱭᱩᱥ ᱞᱮᱫᱟ ᱾ ᱥᱩᱵᱳᱫᱷ ᱯᱚᱴᱚᱱᱟᱭᱚᱠ ᱫᱚ ᱰᱟᱭᱞᱚᱜ ᱚᱞ ᱞᱮᱜ-ᱟ ।
ᱥᱮᱨᱮᱧ ᱟᱨ ᱨᱟᱦᱟ ᱟᱲᱟᱝ
ᱱᱚᱶᱟ ᱪᱚᱞᱚᱱ ᱪᱤᱛᱟ.ᱨ ᱨᱮᱭᱟᱜ ᱥᱮᱨᱮᱧ ᱠᱚ ᱚᱨᱩᱬ ᱢᱚᱦᱟᱱᱛᱤ ᱫᱤᱥᱟ. ᱩᱫᱩᱜᱟᱫ ᱛᱟᱦᱮᱸᱫ । ᱥᱮᱨᱮᱧ ᱥᱤᱠᱟ.ᱨᱤᱭᱟ. ᱫᱮᱵᱽᱫᱟᱥ ᱪᱷᱳᱴᱨᱟᱭ ᱥᱮᱨᱮᱧ ᱠᱚᱭ ᱛᱚᱞ ᱞᱮᱫᱟ ᱾ ᱯᱨᱚᱬᱚᱵᱽ ᱯᱚᱴᱚᱱᱟᱭᱚᱠ, ᱤᱥᱟ‌ ᱵᱮᱵᱚᱨᱛᱤ ᱮᱢᱟᱱ ᱠᱚ ᱥᱮᱨᱮᱧ ᱞᱮᱜ-ᱟ
ᱥᱟᱴᱮᱨᱞᱮᱱᱰ ᱯᱷᱨᱤᱥᱤᱭᱟᱱ ᱯᱟᱹᱨᱥᱤ
ᱥᱟᱴᱮᱨᱞᱮᱱᱰ ᱯᱷᱨᱤᱥᱤᱭᱟᱱ, ᱥᱟᱴᱮᱨ ᱯᱷᱨᱤᱥᱤᱭᱟᱱ ᱥᱮ ᱥᱟᱴᱮᱨᱞᱮᱱᱰᱤᱠ (Seeltersk) ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱥᱟᱢᱟᱝ ᱯᱷᱨᱤᱥᱤᱭᱟᱱ ᱯᱟᱹᱨᱥᱤ ᱨᱮᱭᱟᱜ ᱢᱤᱫ ᱡᱤᱣᱟᱹᱫ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱮᱴᱟᱜ ᱯᱷᱨᱤᱥᱤᱭᱟᱱ ᱯᱟᱹᱨᱥᱤᱠᱚ ᱥᱟᱶᱛᱮ ᱥᱩᱨᱼᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱾ ᱱᱟᱦᱟᱜ ᱫᱤᱱ ᱨᱮ ᱱᱚᱣᱟ ᱯᱟᱹᱨᱥᱤ ᱛᱮ ᱒,᱐᱐᱐ ᱜᱟᱱ ᱦᱚᱲ ᱨᱚᱲ ᱨᱚᱲᱼᱮᱫᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱡᱚᱨᱢᱟᱱᱤᱠ ᱯᱟᱹᱨᱥᱤ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱡᱟᱨᱢᱟᱱᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱯᱷᱨᱤᱥᱤᱭᱟᱱ ᱯᱟᱹᱨᱥᱤ
ᱥᱩᱠᱚᱱᱭᱟ ᱨᱚᱦᱢᱟᱱ
ᱥᱩᱠᱚᱱᱭᱟ ᱨᱚᱦᱢᱟᱱ  ᱫᱚ ᱢᱤᱫ ᱥᱤᱧᱚᱛ ᱠᱞᱟᱥᱤᱠᱟᱞ ᱰᱮᱱᱥᱚᱨ,ᱚᱱᱚᱞᱤᱭᱟ.,ᱵᱷᱤᱡᱩᱣᱟᱞ ᱟᱨᱴᱤᱥᱴ ᱠᱟᱱᱟᱭ ᱾ ᱟᱡᱟᱜ ᱯᱚᱛᱚᱵ ᱰᱟᱱᱥᱤᱝ ᱤᱱ ᱫᱤ ᱯᱷᱮᱢᱤᱞᱤ (Dancing in the family) ᱨᱮ ᱯᱮᱭᱟ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱩᱭᱦᱟ.ᱨ ᱡᱷᱚᱞᱚᱠ,ᱟᱭᱢᱟ ᱦᱚᱲ ᱠᱚᱣᱟᱜ ᱢᱚᱱ ᱨᱤᱡᱷᱟ.ᱣ ᱟᱠᱟᱫ-ᱟᱭ ᱾ ᱟᱡᱟᱜ ᱯᱮᱱᱴᱤᱝ ᱟᱨ ᱠᱚᱞᱮᱡᱽ ᱠᱟ.ᱢᱤ ᱦᱩᱱᱟ.ᱨᱠᱚ ᱫᱚᱥᱚᱢ ᱟᱨ ᱫᱤᱥᱚᱢ ᱵᱟᱦᱨᱮ ᱩᱫᱮᱞᱟ ᱠᱚᱨᱮ ᱩᱫᱩᱜ-ᱥᱚᱫᱚᱨ ᱟᱠᱟᱱᱟ ᱾ ᱟᱡᱟᱜ ᱚᱱᱟ ᱛᱤᱢᱤᱱ ᱜᱟᱱ ᱠᱟ.ᱢᱤ ᱠᱚᱫᱚ ᱣᱤᱞᱤᱭᱚᱢ ᱢᱤᱸᱣᱡᱤᱭᱚᱢ ᱳᱯᱷ ᱟᱨᱴ (en:William Benton Museum of Art), ᱫᱤ ᱟᱨᱴᱥ ᱠᱳᱢᱞᱮᱥ ᱢᱤᱸᱣᱡᱤᱭᱚᱢ (The Arts Complex Museum), {ᱫᱤ ᱯᱞᱟᱣᱟᱨ ᱢᱤᱸᱣᱡᱤᱭᱚᱢ (The Fowler Museum), ᱞᱳᱥ ᱟᱱᱜᱮᱞᱥ(Los Angeles)} ᱠᱚᱨᱮ ᱴᱷᱟ.ᱣᱠᱟ.ᱱ ᱟᱠᱟᱱᱟ ᱾
ᱡᱤᱭᱚᱱ ᱠᱟᱛᱷᱟ
ᱥᱩᱠᱚᱱᱭᱟ ᱫᱚ ᱑᱙᱔᱖ ᱥᱟᱞ,ᱠᱚᱞᱠᱟᱛᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱫᱚ ᱥᱤᱧᱚᱛ ᱟᱨᱠᱤᱴᱮᱴ (ᱵᱟᱵᱟ) ᱦᱚᱵᱤᱵᱽ ᱨᱚᱦᱢᱟ (Habib Rahman) ᱟᱨ ᱠᱞᱟᱥᱤᱠᱟᱞ ᱥᱤᱧᱚᱛᱤᱭᱟ. ᱰᱮᱱᱥᱚᱨ ᱤᱱᱫᱨᱟᱬᱤ ᱨᱚᱢᱟᱱ (en:Indrani Rahman) ᱣᱤᱡ ᱦᱚᱯᱚᱱ-ᱮᱨᱟ ᱟᱨ ᱥᱤᱧᱚᱛ ᱰᱮᱱᱥᱚᱨ ᱟ.ᱜᱩᱣᱟ.ᱱᱤᱭᱟ. ᱨᱟᱜᱤᱬᱤ ᱫᱮᱵᱤ ᱟᱡ ᱜᱚᱲᱚᱢ-ᱵᱩᱰᱷᱤ ᱠᱟᱱᱟᱭ ᱾ ᱟᱡ ᱫᱚ ᱪᱤᱛᱟ.ᱨ ᱜᱚᱲᱦᱚᱱ ᱠᱚᱞᱮᱡᱽ ᱳᱯᱷ ᱟᱨᱴ (College of Art),ᱫᱤᱞᱞᱤ ᱨᱮ ᱯᱚᱲᱦᱚᱱ ᱟᱠᱟᱱᱟᱭ ᱾ ᱑᱙᱖᱕ ᱥᱟᱞ ᱨᱮ, ᱯᱷᱨᱟᱱᱥ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱮᱠᱳᱞ ᱱᱮᱥᱳᱱᱮᱞ ᱫᱮᱥ ᱵᱤᱣᱮᱠᱥ ᱟᱨᱴᱥ (en:École Nationale des Beaux Arts),ᱯᱭᱟᱨᱤᱥ ᱨᱮ ᱯᱚᱲᱦᱚᱱᱚᱜ ᱞᱟ.ᱜᱤᱫ ᱥᱠᱳᱞᱟᱨᱥᱤᱯ ᱧᱟᱢ ᱞᱮᱫᱟᱭ ᱾ ᱟᱡ ᱫᱚ ᱛᱷᱤᱭᱮᱴᱚᱨ ᱫᱤᱥᱟ.-ᱩᱫᱩᱜᱤᱡ,ᱜᱟᱭᱟᱱ  ᱚᱱᱚᱞᱤᱭᱟ. ᱟᱨ ᱯᱨᱳᱰᱳᱥᱚᱨ ᱯᱷᱨᱟᱸᱠ ᱣᱤᱠᱥ (Frank Wicks) ᱥᱟᱶᱮ ᱵᱟᱯᱞᱟ ᱞᱮᱱᱟ ᱾ ᱟ.ᱠᱤᱱ ᱨᱤᱱ ᱫᱚ ᱵᱟᱨᱭᱟ ᱠᱚᱲᱟ ᱜᱤᱫᱟ.ᱨ ᱢᱮᱱᱟᱜ ᱠᱤᱱᱟ ᱾ ᱢᱤᱫ ᱫᱚ ᱦᱚᱵᱤᱵᱽ ᱣᱤᱠᱥ (Habib Wicks) ᱟᱨ ᱢᱤᱫ ᱫᱚ ᱣᱟᱨᱫᱨᱮᱛᱷ ᱣᱤᱠᱥ (Wardreath Wicks) ᱾
ᱠᱮᱨᱤᱭᱚᱨ
ᱥᱩᱠᱚᱱᱭᱟ ᱫᱚ ᱟᱡ ᱟᱭᱚ ᱟᱨ ᱜᱚᱲᱚᱢ-ᱵᱩᱰᱷᱤ ᱛᱤᱠᱤᱱ ᱴᱷᱮᱱ ᱠᱷᱚᱱ ᱮᱱᱮᱡ ᱥᱮᱬᱟ ᱞᱮᱜ-ᱟᱭ ᱾ ᱯᱩᱭᱞᱩ ᱡᱤᱭᱚᱱ ᱨᱮ ᱟᱡ ᱟᱭᱚ ᱴᱷᱮᱱ ᱠᱷᱚᱱ ᱮᱱᱮᱡ ᱴᱨᱮᱱᱤᱝ ᱞᱮᱱᱟᱭ ᱾ ᱟᱢᱮᱨᱤᱠᱟᱱ ᱱᱟᱦᱟᱜ ᱮᱱᱮᱡ ᱵᱟᱠᱷᱨᱟ ᱥᱠᱳᱞᱟᱨᱥᱤᱯ ᱧᱟᱢ ᱞᱮᱫᱟᱭ ᱟᱨ ᱚᱸᱰᱮᱱᱟᱜ ᱱᱭᱩᱭᱚᱨᱠ ᱨᱮ ᱢᱟᱨᱛᱷᱟ ᱜᱨᱟᱦᱚᱢ (en:Martha Graham) ᱣᱟᱜ ᱛᱟ.ᱨᱤᱨᱮ ᱥᱮᱬᱟ ᱞᱮᱜ-ᱟᱭ ᱟᱨ ᱤᱱᱟ. ᱛᱟᱭᱚᱢ ᱥᱤᱧᱚᱛ ᱮᱱᱮᱡ ᱨᱮ ᱠᱮᱨᱤᱭᱚᱨ ᱵᱮᱱᱟᱣ ᱞᱮᱜ-ᱟᱭ ᱾ ᱟᱡ ᱟᱭᱚ ᱪᱷᱟᱰᱟ ᱠᱟᱛᱮ ᱟᱡ ᱨᱤᱱ ᱜᱩᱨᱩ ᱯᱟᱱᱰᱟᱞᱞᱩᱨ ᱪᱳᱠᱟᱞᱤᱝᱜᱟᱢ ᱯᱤᱞᱟᱭᱤ, ᱛᱟᱱᱡᱳᱨ ᱠᱤᱛᱛᱟᱯᱯᱟ ᱯᱤᱞᱟᱭᱤ, ᱫᱮᱵᱚ ᱯᱨᱚᱥᱟᱫᱽ ᱫᱟᱥ ᱟᱨ ᱨᱟᱡᱟ ᱨᱮᱰᱰᱤ ᱠᱚᱴᱷᱮᱱ ᱠᱷᱚᱱ ᱮᱱᱮᱡ ᱥᱮᱬᱟ ᱥᱟᱶᱛᱮ ᱵᱤᱫᱮᱥ ᱠᱚᱦᱚᱸᱭ ᱫᱟᱬᱟ ᱟᱠᱟᱫᱟ ᱾
ᱩᱫᱮᱞᱟᱠᱚ
ᱟᱡᱟᱜ ᱠᱟ.ᱢᱤ ᱦᱩᱱᱟ.ᱨ ᱠᱚᱫᱚ ᱥᱤᱧᱚᱛ ᱫᱤᱥᱚᱢ ᱟᱨ ᱵᱟᱦᱨᱮ ᱫᱤᱥᱚᱢ ᱨᱮᱭᱟᱜ ᱟᱭᱢᱟ ᱩᱫᱮᱞᱟ ᱜᱭᱟᱞᱮᱨᱤ ᱟᱨ ᱢᱤᱸᱣᱡᱤᱭᱚᱢ ᱠᱚᱨᱮ ᱩᱫᱩᱜ-ᱥᱚᱫᱚᱨ ᱟᱠᱟᱱ ᱛᱟᱭᱟ ᱾ ᱚᱱᱟ ᱴᱷᱟᱶ ᱠᱚᱫᱚ ᱦᱩᱭᱩᱜ ᱠᱟᱱᱟ,
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Sukanya_Rahman
ᱯᱟᱭᱛᱷᱳᱜᱳᱨᱚᱱ ᱛᱷᱤᱭᱚᱨᱚᱢ
ᱯᱟᱭᱛᱷᱳᱜᱳᱨᱚᱱ ᱛᱷᱤᱭᱚᱨᱚᱢ (ᱥᱮ ᱯᱟᱭᱛᱷᱳᱜᱳᱨᱚᱥ ᱯᱨᱚᱢᱮᱭ) ᱥᱮ ᱵᱳᱣᱫᱷᱟᱭᱚᱱ ᱯᱨᱚᱢᱮᱭ ᱮᱢᱟᱱ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱭᱤᱠᱞᱤᱰ ᱡᱤᱭᱳᱢᱮᱴᱨᱤ ᱨᱮ ᱡᱟᱦᱟᱸ ᱥᱮᱢ ᱮᱝᱜᱚᱞ ᱴᱨᱟᱭᱝᱜᱚᱞ ᱨᱮᱱᱟᱜ ᱯᱮᱭᱟ ᱞᱟᱭᱤᱱ ᱠᱚ ᱛᱟᱞᱟ ᱨᱮ ᱢᱤᱫ ᱥᱟᱹᱜᱟᱹᱭ ᱞᱟᱹᱭ ᱟᱱ ᱛᱷᱤᱭᱚᱨᱚᱢ ᱠᱟᱱᱟ᱾ ᱱᱚᱶᱟ ᱛᱷᱤᱭᱚᱨᱚᱢ ᱫᱚ ᱧᱮᱞ ᱞᱮᱠᱟᱛᱮ ᱢᱤᱫ ᱤᱠᱣᱟᱥᱚᱱ ᱨᱮᱱᱟᱜ ᱨᱩᱯ ᱨᱮ ᱚᱞ ᱨᱮᱱᱟᱜ ᱦᱚᱨᱟ ᱛᱮ ᱥᱚᱫᱚᱨ ᱢᱮᱱᱟᱜ ᱟᱠᱟᱫᱟ -
ᱡᱟᱦᱟᱸ ᱫᱚ c ᱥᱮᱢᱠᱚᱬ ᱴᱨᱟᱭᱝᱜᱚᱞ ᱨᱮᱱᱟᱜ ᱦᱮᱭᱯᱳᱴᱮᱱᱚᱥ ᱨᱮᱱᱟᱜ ᱡᱮᱞᱮᱝ ᱢᱮᱱᱟᱜ-ᱟ ᱥᱮ a ᱟᱨ b ᱮᱴᱟᱜ ᱵᱟᱨᱭᱟ ᱞᱟᱭᱤᱱ ᱨᱮᱱᱟᱜ ᱡᱮᱞᱮᱝ ᱢᱮᱱᱟᱜ-ᱟ᱾ ᱯᱟᱭᱛᱷᱳᱜᱳᱨᱚᱥ ᱭᱩᱱᱟᱱ ᱨᱮᱱ ᱮᱞᱠᱷᱟ ᱚᱱᱚᱞᱤᱭᱟᱹᱭ ᱛᱟᱦᱮᱱᱸᱜ ᱠᱟᱱᱟ᱾ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱩᱱᱤ ᱜᱮ ᱱᱚᱶᱟ ᱛᱷᱤᱭᱚᱨᱚᱢ ᱨᱮᱱᱟᱜ ᱮ ᱠᱷᱚᱡᱽ ᱨᱮᱱᱟᱜ ᱢᱟᱱ ᱠᱚ ᱮᱢᱟ ᱟᱠᱟᱫᱮ᱾ ᱦᱩᱭᱩᱜ ᱠᱟᱱ ᱱᱚᱶᱟ ᱢᱟᱱᱟᱣ ᱦᱩᱭ ᱟᱠᱟᱱᱟ ᱡᱮ ᱱᱚᱶᱟ ᱛᱷᱤᱭᱚᱨᱚᱢ ᱨᱮᱱᱟᱜ ᱵᱟᱰᱟᱭ ᱚᱱᱟ ᱠᱷᱚᱱ ᱦᱚᱸ ᱟᱹᱰᱤ ᱢᱟᱲᱟᱝ ᱨᱮᱜᱮ ᱵᱟᱰᱟᱭ ᱧᱟᱢ ᱟᱠᱟᱱᱟ᱾ ᱥᱤᱧᱚᱛ ᱨᱮᱱᱟᱜ ᱥᱮᱫᱟᱭ ᱜᱽᱨᱚᱸᱛᱷ  ᱵᱳᱣᱫᱷᱟᱭᱚᱱ ᱥᱩᱞᱵᱽᱥᱩᱛᱨᱚ ᱨᱮ ᱱᱚᱶᱟ ᱛᱷᱤᱭᱚᱨᱚᱢ ᱮᱢ ᱦᱩᱭ ᱟᱠᱟᱱᱟ᱾ ᱱᱟᱥᱮ ᱟᱹᱰᱤ ᱯᱨᱤᱵᱽ ᱢᱮᱱᱟᱜ-ᱟ ᱡᱮ ᱵᱮᱵᱤᱞᱳᱱ ᱟᱜ ᱮᱞᱠᱷᱟ ᱚᱱᱚᱞ ᱦᱚᱸ ᱱᱚᱶᱟ ᱥᱤᱫᱷ ᱮ ᱵᱟᱰᱟᱭ ᱠᱟᱱ ᱛᱟᱦᱮᱱ᱾ ᱱᱚᱶᱟ ᱫᱚ ᱟᱨ ᱮᱴᱟᱜ ᱟᱭᱢᱟ ᱮᱢᱟᱱ ᱯᱟᱹᱨᱥᱤ ᱞᱮᱠᱟᱛᱮ 'ᱵᱳᱣᱫᱷᱟᱭᱚᱱ- ᱯᱟᱭᱛᱷᱳᱜᱳᱨᱚᱥ ᱯᱨᱚᱢᱮᱭ' ᱦᱚᱸ ᱠᱚ ᱢᱮᱛᱟᱣᱟᱜ ᱠᱟᱱ ᱜᱮᱭᱟ᱾
ᱥᱩᱛᱨᱚ ᱦᱚᱨᱟ ᱛᱮ
ᱡᱩᱫᱤ ᱟᱵᱚ ᱦᱮᱭᱯᱳᱴᱮᱱᱚᱥ ᱨᱮᱱᱟᱜ ᱡᱮᱞᱮᱝ ᱫᱚ c ᱟᱨ ᱮᱴᱟᱜ ᱵᱟᱨᱭᱟ ᱞᱟᱭᱤᱱ ᱨᱮᱱᱟᱜ ᱡᱮᱞᱮᱝ ᱫᱚ a ᱟᱨ b ᱦᱟᱛᱟᱣ ᱢᱮ ᱠᱷᱟᱱ ᱯᱨᱚᱢᱮᱭ ᱫᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱤᱠᱣᱟᱥᱚᱱ ᱞᱮᱠᱟᱛᱮ ᱥᱚᱫᱚᱨ ᱦᱩᱭ ᱫᱟᱲᱮᱭᱟᱜ-ᱟ:
ᱥᱮ,
ᱱᱚᱶᱟ ᱤᱠᱣᱟᱥᱚᱱ ᱥᱮᱢᱠᱚᱬ ᱴᱨᱟᱭᱝᱜᱚᱞ ᱨᱮᱱᱟᱜ ᱯᱮᱭᱟ ᱞᱟᱭᱤᱱ ᱠᱚ ᱛᱟᱞᱟ ᱨᱮ ᱢᱤᱫ ᱥᱚᱡᱷᱮ ᱥᱟᱹᱜᱟᱹᱭ ᱧᱮᱞ ᱚᱪᱚ ᱮᱫ ᱟᱭ᱾ ᱱᱚᱶᱟ ᱛᱷᱤᱭᱚᱨᱚᱢ ᱨᱮᱱᱟᱜ ᱡᱮᱱᱨᱚᱞᱥᱴᱤᱠ 'ᱠᱳᱡᱽᱭᱟ ᱦᱚᱨᱟ' (Cousine rule) ᱠᱚ ᱢᱮᱛᱟᱣᱟᱜ ᱠᱟᱱᱟ ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱜᱚᱲᱚ ᱛᱮ ᱡᱟᱦᱟᱸ ᱴᱟᱜ ᱜᱮ ᱯᱮᱭᱟ ᱠᱚᱱᱟ ᱨᱮᱱᱟᱜ ᱛᱮᱥᱟᱨ ᱞᱟᱭᱤᱱ ᱨᱮᱱᱟᱜ ᱡᱮᱞᱮᱝ ᱨᱮᱱᱟᱜ ᱞᱮᱠᱷᱟ ᱠᱚ ᱦᱩᱭ ᱫᱟᱲᱮᱭᱟᱜ-ᱟ ᱡᱩᱫᱤ ᱥᱟᱨᱮᱡ ᱵᱟᱨᱭᱟ ᱞᱟᱭᱤᱱ ᱨᱮᱱᱟᱜ ᱡᱮᱞᱮᱝ ᱟᱨ ᱚᱱᱟ ᱠᱚ ᱛᱟᱞᱟ ᱨᱮᱱᱟᱜ ᱠᱚᱱᱟ ᱨᱮᱱᱟᱜ ᱱᱟᱯᱤ ᱮᱢ ᱦᱩᱭ ᱟᱠᱟᱱ᱾
ᱥᱚᱫᱚᱨ
ᱱᱚᱶᱟ ᱢᱤᱫ ᱚᱱᱠᱟᱱ ᱛᱷᱤᱭᱚᱨᱚᱢ ᱠᱟᱱᱟ ᱡᱟᱦᱟᱸ ᱫᱚ ᱮᱴᱟᱜ ᱯᱨᱚᱢᱮᱭ (theorem) ᱨᱮᱱᱟᱜ ᱛᱩᱞᱟ ᱡᱚᱠᱷᱟ ᱨᱮ ᱜᱟᱱ ᱞᱮᱠᱟᱛᱮ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱵᱟᱰᱟᱭ ᱢᱮᱱᱟᱜ-ᱟ ( ᱫᱽᱣᱤᱜᱷᱟᱛᱤ ᱯᱟᱨᱚᱥᱯᱚᱨᱤᱠᱛᱟ ᱨᱮᱱᱟᱜ ᱦᱚᱨᱟ ᱦᱚᱸ ᱱᱚᱶᱟ ᱜᱳᱟᱨᱚᱣ ᱞᱟᱹᱜᱤᱫ ᱛᱮ ᱥᱮᱞᱮᱫ ᱨᱮ ᱛᱟᱦᱮᱸ ᱟᱠᱟᱱ ᱜᱮᱭᱟ)᱾ 'ᱮᱞᱤᱥᱟ ᱞᱩᱢᱤᱥ' ᱦᱚᱛᱮᱛᱮ ᱥᱚᱫᱚᱨ ᱟᱠᱟᱱ 'ᱯᱟᱭᱛᱷᱟᱜᱚᱨᱚᱱ ᱛᱷᱤᱭᱚᱨᱚᱢ' ᱯᱚᱛᱚᱵ ᱨᱮ, ᱓᱖᱗ ᱥᱚᱫᱚᱨ ᱮᱢ ᱢᱮᱱᱟᱜ ᱟᱠᱟᱫᱟ᱾
ᱥᱩᱠᱢᱟ ᱦᱚᱱᱚᱛ
ᱥᱩᱠᱢᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱤᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱵᱟᱥᱛᱟᱨ ᱠᱷᱚᱸᱰ (division) ᱛᱟᱹᱨᱤ ᱨᱮ ᱢᱮᱱᱟᱜ-ᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱟᱲᱮ ᱨᱮ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱟᱞᱠᱟᱱᱜᱤᱨᱤ ᱦᱚᱱᱚᱛ, ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱠᱷᱟᱢᱢᱟᱢ ᱦᱚᱱᱚᱛ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱥᱟᱢᱟᱝ ᱜᱚᱫᱟᱵᱚᱨᱤ ᱦᱚᱱᱚᱛ ᱢᱮᱱᱟᱜ-ᱟ ᱾ ᱱᱚᱶᱟ ᱫᱚ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱫᱷᱟᱨᱮ ᱨᱮ ᱢᱮᱱᱟᱜ-ᱟ ᱾ ᱒᱐᱑᱒ ᱥᱟᱹᱦᱤᱛ ᱨᱮ ᱫᱟᱱᱛᱮᱣᱟᱰᱟ ᱦᱚᱱᱚᱛ ᱠᱷᱚᱱ ᱜᱮᱫ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾
ᱱᱟᱜᱟᱢ
ᱥᱩᱠᱢᱟ ᱦᱚᱱᱚᱛ ᱫᱚ ᱵᱟᱥᱛᱟᱨ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱫᱷᱟᱨᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱑᱖ ᱡᱟᱱᱩᱣᱟᱨᱤ ᱒᱐᱑᱒ ᱥᱟᱹᱦᱤᱛ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱑᱙᱕᱒ ᱥᱹᱦᱤᱛ ᱚᱠᱛᱚ ᱨᱮ ᱱᱚᱶᱟ ᱫᱚ ᱵᱟᱥᱛᱟᱨ ᱮᱞᱟᱠᱟ ᱨᱮᱱᱟᱜ ᱥᱚᱵᱽ-ᱛᱚᱦᱥᱤᱞ ( Sub-Tehsil) ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱑᱙᱖᱐ ᱨᱮ ᱠᱚᱱᱴᱟ ᱛᱚᱦᱥᱤᱞ ᱵᱮᱱᱟᱣ ᱮᱱᱟ, ᱚᱱᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱩᱠᱢᱟ ᱨᱮ ᱵᱮᱱᱟᱣ ᱮᱱᱟ ᱑᱙᱗᱖ ᱥᱟᱹᱦᱤᱛ ᱨᱮ ᱾ ᱡᱚᱠᱷᱚᱱ ᱫᱟᱱᱛᱮᱣᱟᱰᱟ ᱦᱚᱱᱚᱛ ᱫᱚ ᱵᱟᱥᱛᱟᱨ ᱠᱷᱚᱱ ᱵᱷᱮᱜᱟᱨ ᱮᱱᱟ ᱩᱱᱡᱚᱠᱷᱟᱜ ᱥᱩᱠᱢᱟ ᱫᱚ ᱫᱟᱱᱛᱮᱣᱟᱰᱟ ᱦᱚᱱᱚᱛ ᱛᱟᱹᱨᱤ ᱨᱮ ᱛᱟᱦᱮᱸ ᱭᱮᱱᱟ ᱾ ᱚᱱᱟ ᱛᱟᱭᱚᱢ ᱒᱐᱑᱒ ᱥᱟᱹᱦᱤᱛ ᱝᱨᱮ ᱥᱩᱠᱢᱟ ᱫᱚ ᱱᱟᱶᱟ ᱦᱚᱱᱚᱛ ᱞᱮᱠᱟᱛᱮ ᱵᱮᱱᱟᱣᱮᱱᱟ ᱾ ᱥᱩᱠᱢᱟ ᱫᱚ ᱯᱚᱱ᱐ᱚᱛ ᱨᱟᱡᱽᱜᱟᱲ ᱨᱟᱭᱯᱤᱩᱨ ᱠᱷᱚᱱ ᱔᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ NH-30 ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱟᱲᱮ ᱫᱚ ᱳᱰᱤᱥᱟ, ᱛᱮᱞᱮᱝᱜᱟᱱᱟ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱥᱤᱢᱟᱹ ᱨᱮ ᱵᱷᱤᱲᱟᱹᱣ ᱟᱠᱟᱱᱟ, ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱮᱱᱟᱜ ᱵᱟᱥᱴᱟᱨ, ᱵᱤᱡᱟᱯᱩᱨ ᱟᱨ ᱫᱟᱱᱛᱮᱣᱟᱰᱟ ᱦᱚᱱᱚᱛ ᱦᱚᱸ ᱡᱟᱯᱟᱜ ᱠᱟᱛᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱱᱚᱶᱟ ᱠᱚ ᱧᱮᱞ ᱠᱟᱛᱮ ᱨᱟᱲᱟ ᱟᱥᱨᱚᱢ ᱵᱤᱨᱫᱟᱹᱜᱟᱲ (residential schools) ᱵᱮᱱᱟᱣ ᱞᱟᱹᱠᱛᱤ ᱠᱟᱱᱟ, ᱡᱮᱢᱚᱱ ᱔ ᱠᱷᱚᱱ ᱢᱚᱬᱮ ᱜᱚᱴᱟᱝ ᱟᱹᱛᱩ ᱴᱚᱞᱟ ᱜᱤᱫᱽᱨᱟᱹ ᱵᱟᱥ ᱠᱟᱛᱮ ᱥᱮᱪᱮᱫ ᱨᱮᱱᱟᱜ ᱫᱟᱣ ᱠᱚ ᱧᱟᱢ ᱫᱟᱲᱮᱭᱟᱜ ᱢᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ
ᱦᱤᱦᱤᱲᱤ ᱯᱤᱯᱤᱲᱤ
ᱦᱤᱦᱤᱲᱤ ᱯᱤᱯᱤᱲᱤ
ᱚᱜᱚᱢ ᱫᱚᱨᱮᱭᱟ ᱫᱟᱜ ᱛᱟᱞᱟᱨᱮ ᱥᱤᱨᱟ.ᱢ ᱠᱟᱨᱟᱢ ᱫᱟᱨᱮ ᱪᱚᱴᱨᱮ ᱦᱟᱸᱥ ᱦᱟᱺᱥᱞᱤ ᱛᱩᱠᱟ.ᱨᱮ ᱵᱟᱨᱮᱭᱟ ᱢᱟ.ᱱᱢᱤ ᱠᱤᱱ ᱦᱚᱯᱚᱱ ᱮᱱ ᱛᱟᱭᱚᱢ ᱩᱱ ᱠᱤᱱ ᱦᱟᱨᱟ ᱵᱩᱨᱩ ᱠᱟᱛᱮ ᱞᱟᱛᱟᱨ ᱟᱬᱜᱚ ᱥᱟᱱᱟ ᱠᱮᱫ ᱠᱤᱱᱟ ᱾ ᱞᱟᱛᱟᱨ ᱨᱮ ᱫᱟᱜ ᱜᱮ ᱯᱮᱨᱮᱡ ᱪᱚᱲᱟᱝ ᱟᱠᱟᱱ ᱠᱷᱟ.ᱛᱤᱨ ᱚᱠᱟ ᱨᱮᱠᱤᱱ ᱟᱬᱜᱚᱱᱟ ᱩᱭᱦᱟ.ᱨ ᱠᱟᱛᱮ ᱦᱟᱸᱥ ᱦᱟᱺᱥᱞᱤ ᱟ.ᱰᱤ ᱡᱩᱨ ᱠᱤᱱ ᱵᱷᱟ.ᱵᱤᱛ ᱮᱱᱟ ᱾ ᱡᱟᱦᱟᱸ ᱠᱷᱟ.ᱛᱤᱨ ᱩᱱᱠᱤᱱ ᱫᱷᱚᱨᱢᱚ ᱴᱷᱮᱱ ᱠᱤᱱ ᱨᱟᱜ ᱦᱚᱢᱚᱨ ᱠᱮᱜᱼᱟ ᱾ ᱫᱷᱚᱨᱢᱚᱣᱟᱜ ᱛᱷᱩᱢ ᱛᱮ ᱫᱷᱟ.ᱨᱛᱤ ᱯᱩᱨᱤ ᱢᱟ ᱯᱷᱩᱴᱟ.ᱜ ᱨᱟᱠᱟᱵ ᱮᱱᱟ ᱤᱠᱷᱟ.ᱱ ᱜᱚᱴᱟᱯᱟᱲᱟ ᱠᱷᱟ.ᱞᱤ ᱜᱤᱛᱤᱞ ᱟᱨ ᱦᱟᱥᱟ ᱜᱮ ᱛᱟᱦᱮᱸ ᱠᱟᱱᱟ ᱾ ᱟᱨ ᱛᱟᱞᱟᱨᱮ ᱛᱟᱞᱟᱨᱮ ᱩᱥᱩᱞᱼᱩᱥᱩᱞ ᱵᱩᱨᱩ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱨ ᱱᱚᱝᱠᱟᱱ ᱚᱝᱪᱚᱞᱟ ᱠᱚᱜᱮ ᱦᱤᱦᱤᱲᱤ ᱯᱤᱯᱤᱲᱤ ᱠᱚ ᱢᱮᱛᱟᱫᱼᱟ ᱾
ᱤᱠᱷᱟ.ᱱ ᱱᱚᱝᱠᱟᱱ ᱫᱷᱤᱨᱤᱼᱫᱷᱩᱲᱤ ᱚᱛ ᱨᱮᱦᱚᱸ ᱚᱠᱟ ᱨᱮᱠᱤᱱ ᱛᱟᱦᱮᱸᱱᱟ ᱩᱭᱦᱟ.ᱨ ᱠᱟᱛᱮ ᱫᱷᱚᱨᱢᱚ ᱫᱚ ᱥᱮᱨᱢᱟ ᱠᱷᱚᱱ ᱫᱟᱜ ᱮ ᱡᱟ.ᱲᱤ ᱦᱚᱪᱚ ᱠᱮᱜᱼᱟ ᱾ ᱜᱮᱞ ᱥᱮᱨᱢᱟ ᱜᱮᱞ ᱵᱟᱨ ᱥᱮᱨᱢᱟ ᱟ.ᱰᱤ ᱩᱥᱛᱟ.ᱭ ᱮ ᱡᱟ.ᱲᱤ ᱠᱮᱜᱼᱟ ᱾ ᱚᱱᱟ ᱡᱟ.ᱲᱤ ᱫᱟᱜ ᱛᱮ ᱫᱷᱟ.ᱨᱛᱤ ᱯᱩᱨᱤ ᱨᱮ ᱟ.ᱰᱤ ᱞᱮᱠᱟᱱ ᱥᱟᱜᱟᱫ, ᱥᱟ.ᱣᱲᱤ ᱟᱨ ᱛᱟᱥᱟᱫ ᱵᱩᱫᱟ. ᱠᱚ ᱚᱢᱚᱱᱮᱱᱟ ᱾ ᱵᱩᱨᱩ ᱠᱚᱨᱮ ᱟ.ᱰᱤ ᱞᱮᱠᱟᱱ ᱫᱟᱨᱮ ᱠᱚ ᱡᱟᱱᱟᱢ ᱮᱱᱟ ᱾ ᱵᱤᱨ ᱞᱟᱴᱟ ᱜᱟᱡᱟᱲ ᱠᱚ ᱵᱮᱱᱟᱣ ᱯᱮᱨᱮᱡ ᱮᱱᱟ ᱾ ᱦᱟᱸᱥ ᱦᱟᱺᱥᱠᱤ ᱪᱮᱬᱮ ᱢᱟ.ᱱᱢᱤ ᱦᱚᱯᱚᱱ ᱠᱤᱱ ᱪᱮᱫ ᱞᱮᱠᱟ ᱛᱮᱠᱤᱱ ᱦᱟᱨᱟ ᱠᱤᱱᱟ ᱫᱤᱥᱟ.ᱵᱟ.ᱠᱤᱱ ᱠᱩᱲᱟ.ᱣ ᱞᱮᱫ ᱠᱷᱟᱱ ᱫᱷᱚᱨᱢᱚ ᱴᱷᱮᱱ ᱠᱤᱱ ᱨᱟᱜ ᱦᱚᱸᱢᱚᱨ ᱮᱱᱟ ᱾ ᱚᱱᱟᱛᱮ ᱫᱷᱚᱨᱢᱚ ᱜᱮ ᱫᱷᱟ.ᱨᱛᱤ ᱯᱩᱨᱤ ᱛᱮ ᱟᱬᱜᱚ ᱦᱮᱡ ᱠᱟᱛᱮ ᱢᱤᱫ ᱵᱤᱨ ᱫᱷᱟᱨᱮᱨᱮ ᱥᱟᱠᱟᱢ ᱛᱮ ᱠᱩᱸᱵᱟ. ᱵᱮᱱᱟᱣ ᱠᱟᱛᱮ ᱠᱚ ᱛᱟᱦᱮᱸᱭᱮᱱᱟ ᱾ ᱵᱟ.ᱭᱼᱵᱟ.ᱭ ᱛᱮᱠᱤᱱ ᱦᱟᱨᱟ ᱤᱫᱤᱭᱮᱱ ᱠᱷᱟᱱ ᱫᱷᱚᱨᱢᱚ ᱫᱚ ᱯᱤᱞᱪᱩ ᱛᱤᱠᱤᱱ ᱥᱟᱜᱟᱜ ᱛᱟᱥᱟᱫ ᱠᱚᱭ ᱤᱨ ᱟ.ᱜᱩ ᱦᱚᱪᱚ ᱠᱮᱫ ᱠᱤᱱᱟ ᱾ ᱟᱫᱚ ᱡᱟᱸᱜᱟᱛᱮ ᱢᱟᱸᱰᱟ ᱠᱟᱛᱮ ᱠᱚ ᱪᱟᱣᱞᱮ ᱛᱮ ᱢᱟᱺᱰᱤ ᱠᱟᱛᱮ ᱠᱚ ᱡᱚᱢᱟ ᱾ ᱩᱱ ᱡᱚᱦᱚᱜ ᱫᱚ ᱥᱟᱜᱟᱜ ᱪᱟᱣᱞᱮ ᱦᱚᱸ ᱱᱟᱦᱟᱜ ᱦᱳᱲᱳ ᱪᱟᱣᱞᱮ ᱞᱮᱠᱟ ᱜᱮ ᱛᱟᱦᱮᱸ ᱠᱟᱱᱟ ᱾ ᱤᱱᱟ. ᱛᱟᱭᱚᱢ ᱤᱲᱤ ᱜᱩᱸᱫᱽᱞᱤ ᱪᱟᱣᱞᱮ ᱦᱚᱸ ᱢᱟᱺᱰᱤ ᱠᱟᱛᱮ ᱠᱚ ᱡᱚᱢ ᱠᱮᱜᱼᱟ ᱾ ᱫᱤᱱ ᱦᱤᱞᱚᱜ ᱠᱟᱴᱟᱛᱮ ᱢᱟᱸᱰᱟ ᱠᱚ ᱟ.ᱲᱤᱥ ᱮᱱᱠᱷᱟᱱ ᱜᱟ.ᱭ/ᱠᱟᱰᱟ ᱱᱚᱶᱟ ᱠᱟ.ᱢᱤ ᱨᱮᱠᱚ ᱵᱮᱵᱷᱟᱨ ᱠᱮᱫ ᱠᱚᱣᱟ ᱾ ᱚᱱᱟ ᱥᱟᱶᱛᱮ ᱪᱟᱥᱼᱵᱟᱥ ᱦᱚᱸᱠᱚ ᱮᱭᱦᱚᱵᱟ ᱢᱮᱱ ᱠᱟᱛᱮ ᱫᱷᱚᱨᱢᱚ ᱫᱚ ᱥᱤᱧ ᱵᱤᱨ ᱛᱮ ᱠᱟᱴ ᱨᱮᱭᱟᱜ ᱢᱤᱫ ᱤᱥᱤ ᱱᱟᱦᱮᱞ ᱵᱮᱱᱟᱣ ᱞᱟ.ᱜᱤᱫ ᱮ ᱥᱮᱱ ᱮᱱᱟ ᱾ ᱟᱨ ᱟ.ᱣᱨᱤᱧ ᱵᱮᱱᱟᱣ ᱯᱩᱨᱟ.ᱣ ᱫᱷᱟ.ᱵᱤᱡ ᱟᱞᱚ ᱯᱮ ᱠᱷᱚᱡᱤᱧᱟ ᱢᱮᱱᱛᱮᱭ ᱢᱮᱛᱟᱦᱟᱫ ᱠᱚᱣᱟ ᱾ ᱟ.ᱰᱤ ᱫᱤᱱ ᱫᱷᱟ.ᱵᱤᱡ ᱦᱚᱸ ᱫᱷᱚᱨᱢᱚ ᱵᱟᱭ ᱨᱩᱣᱟ.ᱲ ᱞᱮᱱ ᱠᱷᱟᱱ ᱫᱷᱚᱨᱢᱚ ᱟᱭᱳ ᱫᱚ ᱵᱤᱨ ᱛᱮ ᱥᱮᱱ ᱠᱟᱛᱮ ᱧᱮᱞᱮᱭᱟᱭ ᱫᱚ ᱤᱥᱤ ᱱᱟᱦᱮᱞ ᱵᱮᱱᱟᱣ ᱮ ᱪᱷᱩᱴᱟ.ᱣ ᱟᱠᱟᱱ ᱜᱮᱭᱟ ᱾
ᱫᱷᱚᱨᱢᱚ ᱟᱭᱳ ᱫᱚ ᱥᱟᱺᱜᱤᱧ ᱠᱷᱚᱱ ᱜᱮᱭ ᱠᱩᱞᱤ ᱠᱮᱫᱮᱭᱟ, ᱤᱠᱷᱟ.ᱱ ᱠᱟ.ᱢᱤᱨᱮ ᱵᱟ.ᱭ ᱠᱷᱟ.ᱛᱤᱨ ᱵᱟᱭ ᱟᱸᱡᱚᱢ ᱞᱮᱜᱼᱟ ᱾ ᱟ.ᱲᱤᱥ ᱛᱮ ᱦᱚᱲᱢᱚ ᱨᱮᱭ ᱚᱡᱚᱜ ᱞᱮᱫ ᱢᱤᱛᱷᱤ ᱚᱪᱚᱜ ᱠᱟᱛᱮ ᱫᱷᱚᱨᱢᱚ ᱥᱮᱫ ᱮ ᱪᱟᱯᱟᱫ ᱠᱮᱫ ᱠᱷᱟᱱ ᱚᱱᱟ ᱢᱤᱛᱷᱤ ᱜᱮ ᱥᱤᱠᱬᱤᱡ ᱯᱟᱞᱴᱟᱣ ᱮᱱ ᱛᱮ ᱫᱷᱚᱨᱢᱚ ᱩᱥᱛᱟ.ᱭ ᱠᱚ ᱜᱮᱨ ᱠᱮᱫᱮᱭᱟ ᱾ ᱱᱚᱶᱟ ᱨᱮᱦᱚᱸ ᱫᱷᱚᱨᱢᱚᱣᱟᱜ ᱦᱮᱛᱟ ᱵᱟᱝ ᱠᱷᱟ.ᱛᱤᱨ ᱫᱷᱚᱨᱢᱚ ᱟᱭᱳ ᱫᱚ ᱟᱨ ᱦᱚᱸ ᱠᱩᱞ ᱮ ᱵᱮᱱᱟᱣ ᱠᱮᱫᱮ ᱛᱮ ᱫᱷᱚᱨᱢᱚᱭ ᱵᱚᱛᱚᱨ ᱦᱚᱪᱚᱭᱮ ᱞᱟ.ᱜᱤᱫ ᱩᱱᱤ ᱥᱮᱫ ᱮ ᱵᱷᱮᱡᱟ ᱠᱮᱫᱮᱭᱟ ᱾ ᱫᱷᱚᱨᱢᱚ ᱱᱩᱭ ᱠᱩᱞ ᱧᱮᱞᱛᱮ ᱟᱡ ᱥᱩᱨ ᱨᱮ ᱡᱟᱦᱟᱸ ᱜᱮ ᱪᱷᱟ.ᱭᱞᱟ.ᱜ ᱛᱟᱦᱮᱸ ᱠᱟᱱᱟ ᱚᱱᱟ ᱠᱚ ᱥᱟᱵ ᱠᱟᱛᱮ ᱢᱟᱱᱛᱟᱨ ᱠᱟᱛᱮ ᱠᱩᱞ ᱥᱮᱫ ᱮ ᱪᱟᱯᱟᱫ ᱜᱚᱫ ᱠᱟᱫᱼᱟ ᱾ ᱚᱱᱟ ᱪᱷᱟ.ᱭᱞᱟ.ᱜ ᱫᱚ ᱦᱩᱡᱽᱵᱤᱨ ᱥᱮ ᱠᱩᱭᱟ. ᱯᱟᱞᱴᱟᱣ ᱮᱱᱛᱮ ᱠᱩᱞ ᱠᱚ ᱡᱷᱟᱢᱯᱟ ᱯᱮᱨᱮᱡ ᱠᱮᱫᱮᱭᱟ ᱾ ᱱᱩᱠᱩ ᱵᱚᱛᱚᱨ ᱛᱮ ᱠᱩᱞ ᱦᱚᱸ ᱚᱸᱰᱮ ᱠᱷᱚᱱ ᱵᱤᱨᱤᱫ ᱵᱤᱛᱟ.ᱱᱮ ᱫᱟ.ᱲ ᱥᱟᱦᱟ ᱮᱱᱟ ᱾ ᱤᱱᱟ.ᱜ ᱠᱷᱟᱱ ᱜᱮ ᱫᱷᱚᱨᱢᱚ ᱟᱭᱳ ᱫᱚ ᱵᱷᱟᱜᱟᱣ ᱠᱟᱛᱮᱭ ᱨᱩᱣᱟ.ᱲ ᱦᱮᱡ ᱮᱱᱟ ᱾ ᱚᱱᱟ ᱠᱷᱚᱱ ᱛᱤᱱᱟ.ᱝ ᱫᱤᱱ ᱛᱟᱭᱚᱢ ᱠᱷᱟᱱ ᱜᱮ ᱫᱷᱚᱨᱢᱚ ᱫᱚ ᱢᱤᱫ ᱠᱟᱴ ᱨᱮᱭᱟᱜ ᱤᱥᱤ ᱱᱟᱦᱮᱞ ᱟᱨ ᱟᱨᱟᱬ ᱵᱮᱱᱟᱣ ᱠᱟᱛᱮ ᱠᱩᱸᱵᱟ. ᱛᱮ ᱱᱩᱠᱩ ᱴᱷᱮᱱ ᱮ ᱨᱩᱣᱟ.ᱲ ᱦᱮᱡ ᱮᱱᱟ ᱾ ᱵᱟᱨᱮᱭᱟ ᱰᱟᱸᱜᱽᱨᱟ ᱡᱚᱲᱟᱣ ᱠᱟᱛᱮ ᱥᱤᱭᱩᱜ ᱠᱚ ᱮᱭᱦᱚᱵ ᱠᱮᱜᱼᱟ ᱟᱨ ᱤᱱᱟ. ᱦᱤᱞᱚᱜ ᱠᱷᱚᱱ ᱪᱟᱥᱼᱵᱟᱥ ᱠᱚ ᱪᱷᱩᱴᱟ.ᱣ ᱮᱱᱟ ᱾
ᱩᱯᱱᱚᱭᱚᱱ
ᱩᱯᱱᱚᱭᱚᱱ ᱢᱤᱫᱴᱟᱝ ᱦᱤᱱᱫᱩ ᱥᱟᱥᱛᱨᱚ ᱨᱮᱱᱟᱜ ᱯᱚᱨᱚᱵᱽ ᱠᱟᱱᱟ ᱾ ᱱᱤᱭᱟᱸ ᱯᱚᱨᱚᱵᱽ ᱞᱮᱠᱟᱛᱮ ᱦᱤᱱᱫᱩ ᱜᱤᱫᱨᱟᱹ ᱠᱚ ᱠᱨᱟᱢᱚᱱ ᱥᱚᱸᱥᱠᱟᱨ ᱨᱮᱠᱚ ᱟᱹᱭᱩᱨ ᱠᱚᱣᱟ ᱾ ᱦᱤᱱᱫᱩ ᱳᱭᱛᱤᱡᱽᱡᱚ ᱞᱮᱠᱟᱛᱮ ᱩᱯᱱᱚᱭᱚᱱ ᱦᱤᱱᱫᱩ ᱜᱤᱫᱨᱟᱹ ᱠᱚ ᱥᱤᱠᱱᱟᱸᱛ ᱮᱢᱟ ᱢᱤᱫᱴᱟᱝ ᱯᱚᱨᱚᱵᱽ ᱠᱟᱱᱟ᱾
ᱟᱢᱯᱷᱟᱱ ᱜᱷᱩᱨᱞᱟᱹ ᱵᱟᱹᱨᱰᱩ
ᱟᱢᱯᱷᱟᱱ ᱜᱷᱩᱨᱞᱟᱹ ᱵᱟᱹᱨᱰᱩ (ᱤᱝᱞᱤᱥ: Cyclone Amphan) ᱥᱮ ᱥᱩᱯᱟᱨ ᱥᱟᱭᱠᱞᱳᱱ ᱟᱢᱯᱷᱟᱱ ᱫᱚ ᱱᱟᱣᱟ ᱜᱮ ᱵᱮᱱᱟᱣ ᱠᱟᱛᱮᱫ ᱦᱤᱡᱩᱜ ᱟᱠᱟᱱ ᱢᱤᱫ ᱴᱨᱳᱯᱤᱠᱟᱞ ᱜᱷᱩᱨᱞᱟᱹ ᱵᱟᱹᱨᱰᱩ ᱠᱟᱱᱟ᱾ ᱡᱟᱦᱟᱸ ᱫᱚ ᱠᱚᱧᱮ-ᱥᱟᱢᱟᱝ ᱵᱮᱝᱜᱚᱞ ᱫᱚᱨᱭᱟ ᱟᱨ ᱚᱱᱟ ᱟᱥᱮᱯᱟᱥᱮ ᱠᱚᱧᱮ-ᱯᱟᱪᱮ ᱥᱮᱫ ᱠᱷᱚᱱ ᱳᱰᱤᱥᱟ, ᱯᱚᱪᱷᱤᱢ ᱵᱟᱸᱜᱽᱞᱟ ᱟᱨ ᱵᱟᱝᱞᱟᱫᱮᱥ ᱥᱮᱫ ᱦᱤᱡᱩᱜ ᱠᱟᱱᱟ᱾
ᱦᱚᱭ-ᱫᱟᱜ ᱱᱟᱜᱟᱢ
thumb|left ᱢᱮ ᱑᱓ ᱢᱟᱹᱦᱤᱛ ᱨᱮ ᱥᱤᱧᱚᱛ ᱫᱤᱥᱚᱢ ᱟᱱᱫᱷᱨᱚᱯᱚᱨᱫᱮᱥ ᱯᱚᱱᱚᱛ ᱨᱮᱱᱟᱜ ᱵᱤᱥᱟᱠᱷᱟᱯᱟᱴᱱᱟᱢ ᱠᱷᱚᱱ 1020 km ᱥᱟᱺᱜᱤᱧ ᱮᱛᱚᱢ-ᱥᱟᱢᱟᱝ (south-east) ᱵᱚᱝᱜᱚᱯ ᱫᱚᱨᱭᱟ ᱨᱮ ᱢᱤᱫ ᱨᱟᱣᱟᱞ ᱯᱨᱮᱥᱟᱨ (light pressure) ᱵᱮᱱᱟᱣ ᱞᱮᱱᱟ ᱾
ᱥᱨᱤᱞᱚᱝᱠᱟ
ᱢᱤᱫᱴᱮᱱ ᱨᱟᱠᱟᱵ ᱪᱟᱞᱟᱜ ᱦᱚᱨᱟ ᱛᱮ, ᱟᱢᱯᱷᱟᱢ ᱫᱚ ᱥᱨᱤᱞᱚᱝᱠᱟ ᱨᱮ ᱟᱹᱰᱤ ᱟᱸᱴ ᱦᱚᱭ ᱟᱨ ᱫᱟᱜ-ᱮ ᱜᱷᱩᱨᱞᱟᱹ ᱟᱜᱩ ᱠᱮᱫᱟ| ᱠᱮᱜᱟᱞ ᱨᱮ ᱑᱖ ᱢᱟᱹᱦᱤᱛ ᱦᱤᱞᱚᱜ ᱨᱮᱭᱟᱜ ᱒᱔ ᱴᱟᱲᱟᱝ ᱵᱷᱤᱛᱨᱤ ᱨᱮ ᱞᱮᱠᱷᱟ ᱜᱩᱴ ᱒᱑᱔ ᱢᱤᱹᱢᱤ (᱘ᱹ᱔ ᱤᱱᱪᱤ) ᱪᱮᱛᱟᱱ ᱦᱟᱹᱵᱤᱡ ᱫᱟᱜ ᱨᱟᱠᱟᱵ ᱞᱮᱱᱟ| ᱱᱚᱣᱟ ᱟᱹᱰᱤ ᱡᱩᱨ ᱦᱚᱭ ᱫᱟᱜ ᱡᱟᱹᱯᱩᱫ ᱤᱫᱤᱛᱮ ᱰᱩᱵᱟᱹ ᱟᱨ ᱚᱛ ᱫᱟᱥᱟᱣ ᱦᱚᱭᱮᱱᱟ, ᱚᱱᱟ ᱛᱮ ᱵᱟᱨ ᱦᱚᱲ ᱠᱤᱱ ᱜᱚᱡ ᱮᱱᱟ| ᱟᱨ ᱮᱴᱟᱜ ᱢᱚᱬᱮ ᱦᱚᱲ ᱠᱚ ᱜᱷᱟᱹᱞ ᱮᱱᱟ| ᱯᱚᱞᱚᱱᱱᱟᱨᱩᱣᱟ ᱨᱮ ᱑᱔᱕ ᱥᱟᱶ ᱕᱐᱐ ᱜᱚᱴᱟᱜ ᱰᱷᱮᱨ ᱚᱲᱟᱜ ᱨᱮ ᱨᱟᱝᱜᱟᱣ ᱦᱚᱭ ᱵᱟᱹᱨᱰᱩ ᱪᱟᱞᱟᱣᱮᱱᱟ|
ᱠᱮᱨᱟᱞᱟ
ᱜᱩᱱᱰᱤ ᱰᱤᱯᱟᱹᱴ ᱨᱮᱭᱟᱜ ᱯᱟᱹᱦᱤᱞ ᱨᱤᱯᱚᱨᱴ ᱞᱮᱠᱟ ᱛᱮ, ᱣᱟᱭᱠᱚᱢ ᱛᱟᱞᱩᱠ ᱨᱮ ᱞᱮᱠᱷᱟ ᱡᱚᱠᱷᱟ ᱟᱠᱟᱱᱟ ᱵᱟᱝᱢᱟ ᱠᱚᱢᱛᱮ ᱞᱚᱥ ᱟᱠᱟᱱ ᱨᱮᱭᱟᱜ ᱮᱞ| ᱑᱖ ᱠᱟᱨᱩᱲ ᱴᱟᱠᱟ ᱠᱟᱹᱣᱰᱤ ᱛᱮ ᱑᱔᱗ ᱚᱲᱟᱜ ᱯᱩᱨᱟᱹ ᱯᱩᱨᱟᱤ ᱞᱮᱠᱟᱛᱮ ᱱᱚᱥᱴᱚᱭᱮᱱᱟ ᱟᱨ ᱓᱑᱓ ᱜᱚᱴᱟᱜ ᱚᱲᱟᱜ ᱫᱚ ᱟᱫᱚᱢ ᱱᱟᱠᱷᱟ ᱵᱟᱹᱲᱤᱡ ᱟᱠᱟᱱᱟ| ᱣᱟᱭᱯᱷᱟᱢ ᱢᱟᱦᱟᱫᱮᱣ ᱢᱩᱱᱫᱤᱞ ᱨᱮᱭᱟᱜ ᱴᱟᱭᱤᱞᱥ ᱨᱮᱭᱟᱜ ᱪᱷᱟᱛ ᱫᱚ ᱟᱢᱯᱷᱟᱢ ᱜᱷᱩᱨᱞᱟᱹ ᱵᱟᱹᱨᱰᱩ ᱠᱷᱟᱹᱛᱤᱨ ᱛᱮ ᱱᱚᱥᱴᱚᱭᱮᱱᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱦᱤᱨᱟᱹ
ᱦᱤᱨᱟᱹ ᱫᱚ ᱡᱚᱛᱚ ᱠᱷᱚᱱ ᱠᱮᱴᱮᱡ ᱡᱤᱱᱤᱥ ᱠᱟᱱᱟ᱾ ᱚᱱᱟᱛᱮ ᱟᱹᱰᱤ ᱜᱟᱱ ᱠᱟᱹᱨᱜᱟᱲ ᱨᱮᱜᱮ ᱦᱤᱨᱟᱹ ᱫᱚ ᱜᱮᱫ ᱟᱨ ᱪᱤᱠᱟᱹᱬ ᱞᱟᱹᱜᱤᱫ ᱠᱚ ᱵᱮᱣᱦᱟᱨᱟ᱾ ᱟᱹᱰᱤ ᱜᱟᱱ ᱦᱤᱨᱟᱹ ᱥᱟᱯᱷᱟ ᱜᱮ ᱡᱷᱚᱜ ᱥᱟᱥᱟᱝ, ᱟᱨᱟᱜ, ᱞᱤᱞ, ᱦᱟᱹᱨᱭᱟᱹᱲ ᱟᱨ ᱜᱩᱞᱟᱹᱯᱤ ᱨᱚᱝ ᱦᱤᱨᱟᱹ ᱦᱚᱸ ᱢᱮᱱᱟᱜᱼᱟ᱾ ᱥᱮᱬᱟ ᱦᱤᱨᱟᱹ ᱫᱚ ᱟᱹᱰᱤ ᱠᱚᱢ ᱧᱟᱢᱚᱜᱼᱟ ᱟᱨ ᱟᱹᱰᱤ ᱫᱟᱢᱟᱱᱟ᱾ ᱦᱤᱨᱟᱹ ᱫᱚ ᱟᱹᱰᱤ ᱠᱮᱴᱮᱡ ᱟ ᱟᱨ ᱚᱱᱟ ᱛᱟᱞᱟ ᱛᱮ ᱢᱟᱨᱥᱟᱞ ᱵᱷᱟᱹᱜᱤ ᱯᱟᱨᱚᱢ ᱠᱮᱭᱟ᱾ ᱵᱮᱱᱟᱣᱟᱜ ᱟᱨ ᱯᱨᱟᱠᱨᱩᱛᱤ ᱵᱟᱱᱟᱨ ᱞᱮᱠᱟᱱ ᱦᱤᱨᱟᱹ ᱜᱮ ᱢᱮᱱᱟᱜᱼᱟ᱾ ᱯᱨᱟᱠᱨᱩᱛᱤᱠ ᱦᱤᱨᱟᱹ ᱫᱚ ᱱᱚᱶᱟ ᱫᱷᱟᱹᱨᱛᱤ ᱜᱮᱭ ᱵᱮᱱᱟᱣ ᱮᱫᱟ᱾ ᱠᱨᱩᱛᱨᱩᱢᱚ ᱦᱤᱨᱟᱹ ᱫᱚ ᱢᱟᱹᱱᱢᱤ ᱠᱚ ᱵᱮᱱᱟᱣᱟ᱾ ᱢᱟᱹᱱᱢᱤ ᱵᱟᱰᱟᱭ ᱟᱠᱟᱫ ᱡᱚᱛᱚ ᱠᱷᱚᱱ ᱠᱮᱴᱮᱡ ᱡᱤᱱᱤᱥ ᱫᱚ ᱦᱤᱨᱟᱹ ᱠᱟᱱᱟ᱾ ᱜᱨᱟᱯᱷᱟᱭᱤᱴ ᱟᱨ ᱠᱚᱭᱞᱟ ᱞᱮᱠᱟ ᱦᱤᱨᱟᱹ ᱥᱟᱯᱷᱟ ᱚᱝᱜᱟᱨ ᱠᱷᱚᱱ ᱵᱮᱱᱟᱣ ᱟᱠᱟᱱᱟ᱾ ᱦᱤᱨᱟᱹ ᱪᱚᱨᱚᱠ ᱠᱷᱟᱹᱛᱤᱨ ᱱᱚᱶᱟ ᱫᱚ ᱥᱟᱡᱽ ᱞᱮᱠᱟ ᱵᱮᱵᱷᱟᱨᱟ᱾ ᱵᱤᱡᱽᱞᱤ ᱫᱚ ᱦᱤᱨᱟᱹ ᱪᱮᱛᱟᱱ ᱛᱮ ᱵᱟᱭ ᱪᱟᱞᱟᱣ ᱠᱮᱭᱟ ᱤᱠᱷᱟᱱ ᱛᱟᱯ ᱱᱚᱶᱟ ᱪᱮᱛᱟᱱ ᱛᱮᱭ ᱛᱟᱲᱟᱢ ᱠᱮᱭᱟ᱾ ᱱᱚᱶᱟ ᱫᱷᱟᱹᱨᱛᱤ ᱛᱟᱞᱟ ᱨᱮ ᱫᱚᱢᱮ ᱪᱟᱯ ᱟᱨ ᱛᱟᱯ ᱠᱷᱟᱹᱛᱤᱨ ᱦᱤᱨᱟᱹ ᱛᱮᱭᱟᱨᱚᱜᱼᱟ᱾ ᱩᱱᱟᱹᱜ ᱪᱟᱯ ᱟᱨ ᱛᱟᱯ ᱠᱷᱟᱹᱛᱤᱨ ᱱᱚᱶᱟ ᱛᱚᱨᱚᱞᱚᱜᱼᱟ (ᱫᱟᱜᱚᱜᱼᱟ) ᱟᱨ ᱫᱷᱟᱹᱨᱛᱤ ᱪᱮᱛᱟᱱ ᱨᱮ ᱯᱷᱩᱨ ᱛᱩᱫᱩᱜᱼᱟ ᱟᱨ ᱯᱷᱟᱨᱪᱟᱜᱼᱟ᱾ ᱢᱤᱢᱤᱫ ᱫᱷᱟᱣ ᱫᱚ ᱱᱚᱶᱟ ᱢᱟᱜᱽᱢᱟ ᱥᱟᱶ ᱦᱚᱸ ᱯᱷᱩᱨ ᱛᱩᱫᱩᱜᱼᱟ᱾ ᱯᱷᱩᱨ ᱛᱩᱫᱩᱜ ᱨᱮᱭᱟᱜ ᱟᱹᱰᱤ ᱫᱤᱱ ᱛᱟᱭᱚᱢ ᱦᱚᱲ ᱦᱤᱨᱟᱹ ᱠᱚ ᱧᱟᱢᱟ᱾ ᱚᱠᱟ ᱡᱷᱚᱜ ᱪᱚ ᱦᱤᱨᱟᱹ ᱚᱛ ᱪᱮᱛᱟᱱ ᱨᱮᱦᱚᱸ ᱧᱟᱢᱚᱜᱼᱟ᱾ ᱤᱠᱷᱟᱹᱱ ᱫᱟᱹᱠᱷᱤᱱ ᱟᱯᱷᱨᱤᱠᱟ ᱞᱮᱠᱟᱱ ᱫᱤᱥᱚᱢ ᱨᱮᱫᱚ ᱠᱷᱟᱫᱟᱱ ᱞᱟ ᱠᱟᱛᱮ ᱦᱤᱨᱟᱹ ᱧᱟᱢᱚᱜᱼᱟ᱾ ᱦᱤᱨᱟᱹ ᱫᱚ ᱯᱩᱭᱞᱩ ᱵᱷᱟᱨᱚᱛ ᱨᱮ ᱧᱟᱢ ᱞᱮᱱᱟ᱾
ᱨᱟᱭᱜᱚᱸᱡᱽ ᱩᱯᱚᱡᱮᱞᱟ
ᱨᱟᱭᱜᱚᱸᱡᱽ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱥᱤᱨᱟᱡᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱨᱟᱭᱜᱚᱸᱡᱽ ᱨᱮᱱᱟᱜ ᱯᱩᱨᱩᱵᱽ ᱫᱚ ᱥᱤᱨᱟᱡᱽᱜᱚᱸᱡᱽ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱛᱟᱲᱟᱥ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱩᱛᱟᱹᱨ ᱫᱚ ᱥᱮᱨᱯᱩᱨ ᱩᱯᱚᱡᱮᱞᱟ ᱟᱨ ᱫᱷᱩᱱᱚᱴ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱩᱞᱞᱟᱯᱟᱲᱟ ᱩᱯᱚᱡᱮᱞᱟ ᱟᱨ ᱠᱟᱢᱟᱨᱠᱷᱚᱱᱫᱚ ᱩᱯᱚᱡᱮᱞᱟ ᱠᱚ ᱢᱮᱱᱟᱜ-ᱟ᱾
ᱡᱟᱡᱟᱵᱚᱨᱚ (᱑᱙᱗᱕ ᱯᱷᱤᱞᱢ)
ᱡᱟᱡᱟᱵᱚᱨᱚ - (᱑᱙᱗᱕) ᱨᱮ ᱨᱤᱞᱤᱡ ᱞᱮᱱ ᱢᱤᱫ ᱳᱰᱤᱭᱟ ᱯᱷᱤᱞᱢ ᱠᱟᱱᱟ ᱾ ᱟᱠᱴᱨᱮᱥ ᱚᱱᱤᱛᱟ ᱫᱟᱥ ᱱᱚᱶᱟ ᱯᱷᱤᱞᱢ‌ ᱞᱮᱠᱟᱛᱮ ᱳᱰᱤᱭᱟ ᱯᱷᱤᱞᱢ ᱜᱷᱟᱨᱚᱸᱡᱽ ᱨᱮ ᱴᱷᱟᱶ ᱥᱟᱯᱲᱟᱣ ᱡᱚᱝ ᱠᱟᱱ ᱛᱟᱦᱮᱸᱫ ᱾
ᱠᱚᱲᱟᱠᱟᱨ ᱠᱚ
ᱳᱰᱤᱭᱟ ᱯᱷᱤᱞᱢ 'ᱡᱟᱡᱟᱵᱚᱨ' ᱨᱮ ᱢᱮᱱᱟᱜ ᱠᱚ ᱠᱚᱲᱟᱠᱟᱨ ᱠᱚ:
ᱵᱷᱟᱨᱚᱛ ᱱᱟᱴᱭᱚᱢ
ᱵᱷᱟᱨᱚᱛ ᱱᱟᱴᱭᱚᱢ ᱟᱨ ᱢᱤᱫ ᱧᱤᱛᱩᱢ ᱥᱟᱫᱤᱨ ᱫᱚ ᱛᱟᱢᱤᱞᱱᱟᱰᱩ ᱨᱮ ᱡᱟᱱᱟᱢ ᱟᱠᱟᱱ ᱢᱤᱫ ᱵᱷᱟᱨᱚᱛᱤᱭᱟᱹ ᱥᱟᱥᱛᱨᱤᱭᱚ ᱮᱱᱮᱡ ᱨᱮᱭᱟᱜ ᱢᱤᱫ ᱛᱚᱦᱚᱨ ᱠᱟᱱᱟ ᱾  ᱥᱮᱫᱟᱭ ᱠᱷᱚᱱᱟᱜ ᱜᱮ ᱵᱷᱟᱨᱚᱛ ᱱᱟᱴᱭᱚᱢ ᱮᱱᱮᱡ ᱫ ᱠᱩᱲᱤ ᱠᱚᱜᱮ ᱠᱚ ᱨᱮᱱᱮᱡ ᱟ ᱾ ᱱᱚᱶᱟ ᱮᱱᱮᱡ ᱛᱟᱞᱟ ᱛᱮ ᱦᱤᱱᱫᱩ ᱫᱷᱚᱨᱚᱢ ᱨᱮᱭᱟᱜ ᱥᱚᱭᱵᱚ ᱵᱟᱫᱽ, ᱵᱚᱭᱥᱱᱚᱵᱚ ᱵᱟᱫᱽ ᱟᱨ ᱥᱚᱠᱛᱤ ᱵᱟᱫᱽ ᱮᱢᱟᱱ ᱠᱚ ᱥᱚᱫᱚᱨᱟ ᱾ ᱵᱷᱟᱨᱚᱛ ᱱᱟᱴᱭᱚᱢ ᱨᱮᱭᱟᱜ ᱢᱩᱬ ᱫᱚ ᱥᱚᱸᱥᱠᱨᱩᱛ ᱯᱟᱴᱷᱚᱠ  ᱵᱷᱚᱨᱚᱛ ᱢᱩᱱᱤ ᱟᱜ ᱱᱟᱴᱭᱚ ᱥᱟᱥᱛᱨᱚ ᱠᱷᱚᱱᱟᱜ ᱧᱟᱢᱚᱜ-ᱟ ᱾  ᱱᱚᱣᱟ ᱨᱮᱭᱟᱜ ᱚᱥᱛᱤᱛᱣᱚ ᱫᱚ ᱫᱚᱥᱟᱨ ᱥᱚᱫᱤ ᱨᱮᱭᱟᱝ ᱛᱟᱢᱤᱞ ᱢᱚᱦᱟᱠᱟᱵᱽᱭᱚ ᱥᱤᱞᱯᱚᱴᱴᱤᱠᱟᱨᱚᱢ ᱠᱷᱳᱱᱟᱜ ᱵᱟᱰᱟᱭᱚᱜ-ᱟ ᱾ ᱱᱚᱝᱠᱟ ᱪᱮ ᱖ ᱠᱷᱚᱱᱟᱜ ᱙ ᱥᱚᱫᱤ ᱨᱮᱭᱟᱜ ᱢᱩᱨᱛᱤ ᱞᱟᱹᱭᱟ ᱡᱮ ᱱᱚᱶᱟ ᱦᱚᱸ ᱦᱟᱡᱟᱨ ᱵᱚᱪᱷᱚᱨ ᱢᱟᱨᱮᱭᱟᱜ ᱮᱱᱮᱡ ᱠᱟᱱ ᱜᱮᱭᱟ ᱾ ᱵᱷᱟᱨᱚᱛ ᱱᱟᱴᱭᱚᱢ ᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱚᱛᱚ ᱠᱷᱳᱟᱱᱜ ᱢᱟᱨᱮ ᱥᱟᱥᱛᱨᱤᱭᱚ ᱮᱱᱮᱡ ᱠᱟᱱᱟ ᱾
ᱵᱷᱟᱨᱚᱛ ᱱᱟᱴᱭᱚᱢ ᱮᱱᱮᱡ ᱫᱚ ᱱᱤᱡᱚᱨᱟᱜ ᱪᱮᱦᱨᱟ ᱨᱮᱭᱟᱜ ᱚᱝᱜᱚ ᱦᱤᱞᱹᱟᱣ ᱪᱮᱛᱟᱱ ᱨᱮ ᱡᱩᱨ ᱮ ᱮᱢᱟᱜ-ᱟ ᱾ ᱱᱚᱣᱟ ᱨᱮ ᱮᱱᱮᱡ ᱠᱚᱫᱚ ᱠᱟᱴᱟ ᱞᱟᱲᱟᱣ ᱥᱟᱶᱛᱮ ᱢᱮᱫ ᱟᱨ ᱛᱤ ᱠᱚ ᱦᱤᱞᱟᱹᱣᱟ ᱾ ᱮᱱᱮᱡᱤᱭᱟᱹ ᱥᱟᱶᱛᱮ ᱥᱮᱨᱮᱧᱤᱭᱟᱹ ᱡᱚᱲᱟᱣ ᱮ ᱛᱟᱦᱮᱸᱱᱟ ᱾ ᱩᱱᱠᱩᱱ ᱫᱚ ᱜᱩᱨᱩ, ᱫᱤᱥᱟᱹ ᱩᱫᱩᱜᱤᱭᱟᱹ, ᱮᱢᱟᱱ ᱠᱚ ᱢᱮᱛᱟ ᱠᱚᱣᱟ ᱾ ᱥᱮᱫᱟᱭ ᱠᱷᱚᱱᱟᱜ ᱜᱮ ᱱᱚᱣᱟ ᱮᱱᱮᱡ ᱵᱟᱵᱚᱫᱽ ᱫᱳ ᱦᱤᱱᱫᱩ ᱫᱷᱨᱚᱢ ᱨᱮᱭᱟᱜ ᱯᱩᱛᱷᱤ ᱢᱮᱱᱟᱜ ᱟᱫᱷᱭᱟᱛᱢᱤᱠ, ᱠᱤᱢᱵᱚᱫᱱᱤ ᱮᱢᱟᱱ ᱞᱮᱠᱮᱛᱮ ᱵᱤᱥᱲᱤ ᱠᱟᱛᱮ ᱢᱟᱱᱟᱜ-ᱟ ᱾ ᱮᱴᱟᱜ ᱥᱟᱥᱛᱨᱤᱭᱚ ᱮᱱᱮᱡ ᱞᱮᱠᱟ ᱜᱮ ᱵᱷᱟᱨᱚᱛ ᱱᱟᱴᱭᱚᱢ ᱨᱮᱦᱚᱸ ᱯᱩᱨᱟᱹ ᱭᱩᱱᱤᱠ ᱮᱱᱮᱡ ᱟᱨ ᱜᱟᱭᱟᱱ ᱮᱱᱮᱡ ᱢᱮᱥᱟ ᱟᱠᱟᱱᱟ ᱾
᱑᱙ ᱥᱚᱫᱤ ᱚᱝᱥᱟᱨ ᱵᱷᱟᱨᱚᱛ ᱱᱟᱴᱭᱚᱢ ᱫᱚ ᱢᱩᱱᱫᱤᱨ ᱨᱮᱭᱟᱜ ᱠᱟᱱᱟ ᱾ ᱑᱙᱑᱐ ᱥᱟᱞ ᱨᱮ ᱵᱽᱨᱤᱴᱤᱥ ᱥᱚᱨᱠᱟᱨ ᱱᱚᱶᱟ ᱮᱱᱮᱡ ᱪᱮᱛᱟᱱ ᱨᱮ ᱞᱚᱜᱟᱢ ᱮ ᱞᱟᱜᱟᱣ ᱞᱮᱜ-ᱟ ᱾ ᱵᱷᱟᱨᱚᱛᱤᱭᱟᱹ ᱠᱚ ᱱᱚᱣᱟ ᱟᱹᱰᱤ ᱡᱩᱨ ᱠᱚ ᱵᱤᱨᱩᱫᱷ ᱠᱮᱜ-ᱟ ᱾ ᱚᱱᱟ ᱛᱟᱭᱚ ᱒᱐ ᱥᱚᱫᱤ ᱨᱮ ᱱᱚᱣᱟ ᱮᱱᱮᱡ ᱫᱚ ᱢᱩᱱᱫᱤᱨ ᱵᱟᱦᱨᱮ ᱨᱮᱦᱚᱸ ᱠᱚ ᱯᱟᱥᱱᱟᱣ ᱠᱮᱜ-ᱟ ᱾ ᱵᱷᱟᱨᱚᱛ ᱱᱟᱴᱭᱚ ᱫᱚ ᱱᱟᱦᱟᱜ ᱮᱱᱮᱡ ᱨᱮ ᱴᱮᱠᱱᱤᱠ ᱥᱚᱫᱚᱨ, ᱵᱟᱦᱨᱮ ᱫᱷᱚᱨᱢᱚ ᱵᱤᱪᱟᱹᱨ ᱪᱮᱛᱟᱱ ᱨᱮ ᱫᱚᱲᱚᱢ ᱟᱠᱟᱱ ᱢᱤᱫ ᱥᱩᱫᱷᱚ ᱮᱱᱮᱡ ᱠᱟᱱᱟ ᱾
ᱱᱟᱜᱟᱢ
ᱵᱷᱟᱨᱚᱛ ᱱᱟᱴᱭᱚᱢ ᱵᱟᱵᱚᱫᱽ ᱚᱞ ᱠᱚᱫᱚ ᱟᱹᱰᱤ ᱢᱟᱨᱮ ᱯᱩᱛᱷᱤ ᱱᱟᱴᱭᱚ ᱟᱥᱛᱨᱚ ᱨᱮ ᱧᱟᱢᱚᱜ-ᱟ ᱾
ᱱᱟᱴᱭᱚ ᱥᱟᱥᱛᱨᱚ ᱫᱚ ᱥᱮᱫᱟᱭ ᱨᱮᱱᱤᱡ ᱟᱪᱮᱫ ᱵᱷᱟᱨᱚᱛ ᱢᱩᱱᱤ ᱮ ᱚᱞ ᱟᱠᱟᱫᱟ ᱾ ᱱᱚᱶᱟ ᱯᱩᱛᱷᱤ ᱨᱮᱭᱟᱜ ᱯᱩᱭᱞᱩ ᱞᱮᱠᱷᱟ ᱫᱚ ᱒᱐᱐ ᱵᱤ ᱥᱤ ᱤ ᱠᱷᱚᱱᱟᱜ ᱒᱐᱐ ᱥᱤ ᱤ ᱵᱷᱤᱛᱨᱤ ᱨᱮ ᱩᱪᱷᱟᱹᱱ ᱞᱮᱱᱟ ᱢᱮᱱᱛᱮ ᱵᱟᱰᱟᱭᱚᱜ-ᱟ ᱾ ᱵᱷᱟᱨᱚᱛ ᱱᱟᱴᱭᱚᱢ ᱨᱮᱭᱟᱜ ᱡᱚᱛᱚ ᱠᱷᱱᱟᱜ ᱵᱟᱹᱲᱛᱤ ᱯᱟᱲᱦᱟᱣ ᱟᱠᱟᱱ ᱞᱮᱠᱷᱟ ᱨᱮᱫᱚ ᱖᱐᱐᱐ ᱜᱚᱴᱟᱝ ᱠᱷᱚᱫᱽ ᱟᱨ ᱓᱖ ᱜᱚᱴᱟᱝ ᱦᱟᱹᱴᱤᱧ ᱢᱮᱱᱟᱜ-ᱟ ᱾ ᱱᱚᱶᱟ ᱯᱩᱛᱷᱤ ᱨᱮᱭᱟᱜ ᱠᱷᱚᱫᱽ ᱠᱚᱨᱮ ᱫᱚ ᱥᱤᱵᱚ ᱛᱟᱱᱰᱚᱵᱚ, ᱨᱚᱰᱚ ᱛᱷᱤᱭᱚᱨᱤ, ᱵᱷᱟᱵᱚ, ᱦᱚᱲᱢᱚ ᱦᱤᱞᱟᱹᱣ ᱴᱮᱠᱱᱤᱠ,ᱛᱤᱝᱜᱩᱱ ᱛᱚᱦᱚᱨ, ᱢᱩᱬ ᱮᱥᱴᱮᱯ ᱠᱚ ᱮᱢᱟᱱ ᱵᱟᱵᱚᱫᱽ ᱚᱞ ᱢᱮᱱᱟᱜ-ᱟ ᱾ ᱱᱚᱶᱟ ᱡᱚᱛᱚ ᱢᱚᱜᱮ ᱵᱷᱟᱨᱚᱛ ᱨᱮᱭᱟᱜ ᱠᱞᱟᱥᱤᱠᱟᱞ ᱰᱮᱱᱥ ᱨᱮᱫᱚ ᱛᱟᱦᱮᱸᱱ ᱞᱟᱹᱠᱛᱤ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱱᱮᱡ
ᱮᱛᱚᱢ ᱪᱤᱱ
ᱮᱛᱚᱢ ᱪᱤᱱ (ᱱᱤᱨᱚᱱᱟᱠᱟᱱ ᱪᱟᱭᱱᱤᱡᱽ: 华南; ᱥᱮᱨᱣᱟ ᱪᱟᱭᱱᱤᱡᱽ: 華南, ᱦᱩᱣᱟᱱᱟᱱ) ᱫᱚ ᱪᱤᱱ ᱫᱤᱥᱚᱢ ᱢᱤᱫ ᱚᱛᱱᱚᱜ ᱟᱨ ᱠᱟᱞᱪᱟᱨᱟᱞ ᱴᱚᱴᱷᱟ ᱠᱟᱱᱟ, ᱡᱟᱦᱟᱸ ᱫᱚ ᱮᱛᱚᱢ ᱪᱤᱱ ᱨᱮᱭᱟᱜ ᱵᱟᱹᱲᱛᱤ ᱜᱟᱱ ᱴᱚᱴᱷᱟ ᱤᱫᱤ ᱠᱟᱛᱮ ᱵᱮᱱᱟᱣ ᱟᱠᱟᱱᱟ᱾ ᱱᱚᱣᱟ ᱨᱮᱭᱟᱜ ᱴᱷᱟᱹᱣᱠᱟᱹ ᱢᱮᱱᱮᱛ ᱫᱚ ᱥᱟᱛᱟᱢ ᱞᱮᱠᱟᱛᱮ ᱵᱚᱫᱚᱞ ᱫᱟᱲᱮᱭᱟᱜᱼᱟ᱾ ᱪᱤᱱ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱠᱷᱚᱱ ᱮᱛᱚᱢ ᱪᱤᱱ ᱨᱮᱭᱟᱜ ᱢᱤᱫ ᱢᱩᱬ ᱪᱩᱨᱤᱛ ᱫᱚ ᱦᱩᱭᱩᱜ ᱠᱟᱱᱟ, ᱱᱚᱸᱰᱮᱱᱟᱜ ᱡᱟᱹᱥᱛᱤ ᱜᱟᱱ ᱥᱚᱦᱚᱨ ᱨᱮᱭᱟᱜ ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ ᱢᱮᱱᱰᱟᱨᱤᱱ ᱪᱟᱭᱱᱤᱡᱽ ᱯᱟᱹᱨᱥᱤ ᱵᱟᱝ ᱠᱟᱱᱟ᱾ ᱠᱮᱱᱴᱳᱱᱤᱡᱽ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱥᱟᱫᱷᱟᱨᱚᱱ ᱯᱟᱹᱨᱥᱤ ᱠᱟᱱᱟ ᱛᱚᱵᱮ ᱜᱩᱣᱟᱝᱥᱤ ᱴᱚᱴᱷᱟ ᱨᱮ ᱪᱤᱱ ᱨᱮᱱ ᱞᱮᱠᱷᱟᱥᱤᱫ ᱦᱚᱲ ᱠᱚᱣᱟᱜ ᱮᱞᱠᱷᱟ ᱰᱷᱮᱨ ᱜᱮᱭᱟ, ᱥᱟᱱᱟᱢ ᱠᱚᱣᱟᱜ ᱜᱮ ᱟᱯᱱᱟᱨ ᱟᱯᱱᱟᱨ ᱯᱟᱹᱨᱥᱤ ᱢᱮᱱᱟᱜ ᱛᱟᱠᱚᱣᱟ᱾
ᱜᱮᱞ ᱞᱟᱠᱷ ᱠᱷᱚᱱ ᱰᱷᱮᱨ ᱦᱚᱲ ᱛᱟᱦᱮᱸᱱ ᱥᱚᱦᱚᱨ ᱠᱚ
ᱯᱚᱱᱚᱛ ᱨᱟᱡᱽᱜᱟᱲ ᱠᱚᱫᱚ ᱵᱳᱞᱰ ᱜᱮᱭᱟ᱾
ᱟᱠᱤᱵᱽ ᱚᱧᱡᱩᱢ ᱟᱯᱷᱤ
ᱟᱠᱤᱵᱽ ᱚᱧᱡᱩᱢ ᱟᱯᱷᱤ (Aaqib Anjum Aafi) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱚᱱᱚᱞᱤᱭᱟᱹ ᱟᱨ ᱡᱤᱭᱚᱱᱤ ᱪᱮᱛᱟᱱ ᱨᱮ ᱜᱟᱞᱟᱝ ᱜᱟᱵᱟᱱ ᱟᱨᱵᱟᱝ ᱚᱞ ᱛᱚᱞ ᱮᱫ ᱢᱤᱫ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱟᱡ ᱫᱚ ᱢᱤᱫ ᱤᱥᱞᱟᱢᱤᱠ ᱵᱤᱪᱟᱹᱨᱫᱷᱟᱨᱟ ᱫᱮᱵᱽᱵᱚᱸᱫᱤ ᱟᱥᱲᱟ ᱨᱤᱱᱤᱡ ᱠᱟᱱᱟᱭ ᱾ ᱟᱡ ᱫᱚ ᱩᱨᱫᱩ ᱡᱚᱵᱟᱱ-ᱳ-ᱚᱫᱚᱵᱽ ᱠᱮ ᱯᱷᱚᱨᱳᱜᱽ ᱢᱮᱸ ᱩᱞᱢᱟ-ᱮ-ᱫᱮᱵᱽᱵᱚᱸᱫᱚ ᱞᱮᱠᱟᱱ ᱯᱚᱛᱚᱵᱽ ᱮ ᱯᱟᱨᱥᱟᱞ ᱟᱠᱟᱫ-ᱟ ᱾ ᱩᱱᱤ ᱫᱚ ᱱᱤᱛᱚᱜ ᱫᱚ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱨᱮᱭ ᱯᱟᱲᱦᱟᱣᱜ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱟᱯᱷᱤᱭᱟᱜ ᱡᱟᱱᱟᱢ ᱫᱚ ᱕ ᱚᱠᱴᱚᱵᱚᱨ ᱑᱙᱙᱙ ᱨᱮ ᱰᱩᱨᱩ ᱥᱟᱦᱵᱟᱫᱽ, ᱡᱚᱢᱢᱩ ᱠᱟᱥᱢᱤᱨ ᱨᱮᱱᱟᱜ ᱚᱱᱚᱸᱛᱱᱟᱜᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱟᱜᱟᱢᱮᱛ ᱵᱟᱡᱟᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱜᱚᱵᱚᱨᱢᱮᱸᱴ ᱢᱤᱰᱤᱞ ᱟᱥᱲᱟ, ᱱᱟᱛᱷᱤᱯᱳᱨᱟ ᱨᱮ ᱟᱡᱟᱜ ᱮᱛᱚᱦᱚᱵ ᱯᱚᱲᱦᱚᱱ ᱮ ᱥᱟᱹᱛ ᱠᱮᱫ ᱛᱟᱭᱟ ᱟᱨ ᱒᱐᱑᱐ ᱨᱮ ᱚᱱᱚᱸᱛᱱᱟᱜᱽ ᱨᱮᱱᱟᱜ ᱡᱚᱵᱟᱦᱚᱨ ᱱᱚᱵᱳᱫᱚᱭ ᱵᱤᱨᱫᱟᱹᱜᱟᱲ ᱮ ᱪᱟᱞᱟᱣ ᱮᱱᱟ ᱾ ᱩᱱᱤ ᱫᱚ ᱱᱚᱵᱳᱫᱚᱭ ᱨᱮ ᱥᱩᱨ ᱥᱩᱯᱩᱨ ᱓ ᱥᱮᱨᱢᱟ ᱫᱷᱟᱹᱵᱤᱡ ᱮ ᱯᱟᱲᱦᱟᱣ ᱮᱱᱟ ᱟᱨ ᱢᱟᱨᱪ ᱨᱮ ᱟᱡᱟᱜ ᱢᱤᱰᱤᱞ ᱨᱮᱱᱟᱜ ᱯᱚᱲᱦᱚᱱ ᱮ ᱥᱟᱹᱛ ᱠᱮᱫ ᱛᱟᱭᱚᱢ ᱚᱸᱰᱮ ᱫᱚᱭ ᱵᱟᱹᱜᱤᱭᱟᱫ-ᱟ ᱒᱐᱑᱓ ᱨᱮ ᱾ ᱟᱠᱤᱵᱽ ᱟᱯᱷᱤ ᱫᱚ ᱒᱐᱑᱗ ᱨᱮ ᱡᱚᱢᱢᱩ ᱟᱨ ᱠᱟᱥᱢᱤᱨ ᱥᱴᱮᱴ ᱵᱳᱨᱰ ᱳᱯᱷ ᱥᱠᱩᱞ ᱮᱡᱩᱠᱮᱥᱚᱱ ᱠᱷᱚᱱ ᱟᱡᱟᱜ ᱤᱱᱴᱚᱨᱢᱮᱰᱤᱭᱮᱴ ᱨᱮᱱᱟᱜ ᱯᱟᱲᱦᱟᱣ ᱮ ᱥᱟᱹᱛ ᱠᱮᱫ-ᱟ ᱤᱱᱟᱹ ᱛᱟᱭᱚᱢ ᱡᱩᱱ ᱒᱐᱑᱙ ᱨᱮ ᱤᱸᱫᱽᱨᱟ ᱜᱟᱱᱫᱷᱤ ᱱᱮᱥᱱᱟᱞ ᱳᱯᱮᱱ ᱭᱩᱱᱤᱵᱷᱚᱨᱥᱤᱴᱤ ᱠᱷᱚᱱ ᱩᱨᱫᱩ ᱯᱟᱹᱨᱥᱤ ᱟᱨ ᱥᱟᱶᱦᱮᱫ ᱨᱮ ᱰᱩᱯᱞᱳᱢᱟᱭ ᱟᱢᱮᱴ ᱠᱮᱫ-ᱟ ᱾ ᱟᱯᱷᱤ ᱱᱤᱛᱚᱜ ᱫᱚ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱨᱮ ᱤᱥᱞᱟᱢᱤ ᱯᱟᱲᱦᱟᱣᱜ ᱠᱟᱱ ᱥᱟᱶ ᱢᱩᱲᱩᱛ ᱮ ᱯᱟᱲᱦᱟᱣᱜ ᱠᱟᱱᱟ ᱾
ᱵᱮᱵᱽᱥᱟᱭ
ᱟᱠᱤᱵᱽ ᱟᱯᱷᱤ ᱫᱚ ᱒᱐᱑᱖ ᱨᱮ ᱫᱮᱵᱽᱵᱚᱸᱫᱤ ᱥᱠᱩᱞ ᱳᱯᱷ ᱥᱳᱥᱚᱞ ᱨᱮ ᱥᱤᱧᱚᱛᱤᱭᱟᱹ ᱜᱟᱹᱠᱷᱩᱲᱤᱭᱟᱹ (ᱥᱠᱳᱞᱟᱨ) ᱠᱚ ᱪᱮᱛᱟᱱ ᱨᱮ ᱟᱠᱚᱣᱟᱜ ᱡᱤᱭᱚᱱᱤ ᱚᱞ ᱛᱚᱞ ᱞᱟᱹᱜᱤᱫ ᱛᱮ ᱟᱡᱟᱜ ᱠᱟᱹᱢᱤᱭ ᱮᱛᱚᱦᱚᱵ ᱟᱠᱟᱫ-ᱟ ᱾ ᱩᱱᱤᱭᱟᱜ ᱯᱩᱭᱞᱩ ᱚᱞ ᱫᱚ ᱢᱤᱫ ᱚᱱᱞᱟᱭᱤᱱ ᱩᱨᱫᱩ ᱯᱟᱛᱷᱟᱢ, ᱥᱚᱨᱵᱚᱠᱚᱯᱷ (Sarbakaf) ᱨᱮ ᱩᱪᱷᱟᱹᱱ ᱮᱱᱟ ᱾ ᱩᱱᱤ ᱫᱚ ᱛᱟᱭᱚᱢ ᱛᱮ ᱯᱟᱥᱵᱟᱱ ᱞᱟᱹᱜᱤᱫ ᱮ ᱚᱞ ᱠᱮᱫ-ᱟ, ᱱᱚᱶᱟ ᱫᱚ ᱢᱤᱫ ᱟᱡᱚᱢᱜᱚᱰ ᱨᱮᱱᱟᱜ ᱩᱨᱫᱩ ᱯᱟᱛᱷᱟᱢ ᱠᱟᱱᱟ ᱾ ᱟᱯᱷᱤ ᱫᱚ ᱩᱨᱫᱩ ᱡᱚᱵᱟᱱ-ᱳ-ᱚᱫᱚᱵᱽ-ᱯᱷᱚᱨᱳᱜᱽ ᱢᱮᱸ ᱩᱞᱢᱟ ᱧᱩᱛᱩᱢᱟᱱ ᱢᱤᱫ ᱯᱚᱛᱚᱵ ᱮ ᱚᱞ ᱟᱠᱟᱫ-ᱟ ᱾ ᱮ-ᱫᱮᱵᱽᱵᱚᱸᱫᱽ ᱨᱤᱱᱤᱡ ᱦᱤᱥᱟ ᱟᱨ ᱱᱤᱛᱚᱜ ᱫᱚ ᱫᱮᱵᱽᱵᱚᱸᱫᱽ ᱨᱤᱱ ᱥᱠᱚᱞᱟᱨ ᱠᱚ ᱪᱮᱛᱟᱱ ᱨᱮ ᱢᱤᱫ ᱗ ᱦᱟᱹᱴᱤᱧ ᱨᱮᱱᱟᱜ ᱡᱤᱭᱚᱱᱤ ᱮᱱᱥᱟᱭᱠᱞᱚᱯᱮᱰᱤᱭᱟ ᱨᱮᱭ ᱠᱟᱹᱢᱤ ᱠᱟᱱᱟ ᱾
ᱥᱟᱶᱦᱮᱫ ᱠᱟᱹᱢᱤ
ᱟᱯᱷᱤ ᱫᱚ ᱯᱚᱛᱚᱵ ᱠᱚᱭ ᱵᱮᱱᱟᱣ ᱟᱠᱟᱫ-ᱟ ᱺ
ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱾
ᱫᱟᱫᱟᱜᱤᱨᱤ
ᱫᱟᱫᱟᱜᱤᱨᱤ ᱫᱚ ᱑᱙᱙᱓ ᱨᱮ ᱨᱤᱞᱤᱡᱽᱞᱮᱱ ᱢᱤᱫ ᱳᱰᱤᱭᱟ ᱪᱚᱞᱚᱱ ᱰᱤᱛᱟ.ᱨ ᱠᱟᱱᱟ ᱾ ᱯᱩᱨᱱᱚ ᱢᱚᱦᱟᱱᱛᱤ ᱨᱩᱱᱩ ᱯᱚᱱᱰᱟ ᱫᱚ ᱱᱚᱶᱟ ᱯᱷᱤᱞᱢ ᱠᱤᱱ ᱯᱨᱚᱰᱭᱩᱥ ᱞᱮᱜ-ᱟ ᱾ ᱱᱤᱡᱟᱢ ᱫᱚ ᱠᱟ.ᱦᱱᱤ ᱟᱨ ᱰᱟᱭᱞᱚᱜᱽ ᱚᱞ ᱞᱮᱫᱟ ᱾ ᱨᱟᱠᱮᱥ ᱢᱚᱦᱟᱱᱛᱤ ᱫᱚ ᱰᱤᱨᱮᱠᱥᱚᱱ ᱮᱢ‌ ᱞᱮᱫ-ᱟ ᱾
ᱥᱮᱨᱮᱧ ᱟᱨ ᱨᱟᱦᱟ ᱟᱲᱟᱝ
ᱥᱮᱨᱮᱧ ᱨᱟᱦᱟ ᱟᱲᱟᱝ ᱨᱮ ᱰᱤᱨᱮᱠᱥᱚᱱ ᱫᱚ ᱦᱚᱨᱤ ᱢᱩᱵᱟᱨᱚᱠ ᱮᱢ ᱞᱮᱫᱟ । ᱥᱮᱨᱮᱧ ᱥᱤᱠᱟ.ᱨᱤᱭᱟ. ᱱᱤᱡᱟᱢ ᱥᱮᱨᱮᱧ ᱠᱚᱭ ᱛᱚᱞ ᱞᱮᱫᱟ ᱾ ᱢᱚᱦᱚᱢᱢᱚᱫᱽ ᱚᱡᱤᱡᱽ,ᱡᱩᱵᱤᱱ ᱚᱫᱮᱱᱤ,ᱜᱤᱛᱟ ᱫᱟᱥ,ᱰᱚᱞᱤ,ᱩᱛᱛᱚᱨᱟ ᱠᱮᱞᱠᱚᱨ,ᱢᱚᱦᱚᱢᱢᱚᱫᱽ ᱥᱟᱡᱤᱫᱽ,ᱥᱩᱨᱮᱥ ᱣᱟᱰᱮᱠᱚᱨ ᱮᱢᱟᱱ ᱨᱟᱦᱟ ᱟᱲᱟᱝ ᱠᱚ ᱮᱢ ᱞᱮᱜ-ᱟ ᱾
ᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱡᱟᱦᱟ ᱠᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱤᱥᱚᱢ ᱨᱮᱱ ᱥᱚᱨᱠᱟᱨ ᱴᱷᱮᱱᱠᱷᱚᱱ ᱠᱟᱹᱣᱰᱤ ᱜᱚᱲᱚ ᱮ ᱧᱟᱢᱟ ᱚᱱᱟ ᱠᱚᱫᱚ ᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱮ ᱯᱟᱵᱽᱞᱤᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱢᱮᱛᱟᱜᱼᱟ᱾ ᱮᱴᱟᱜ ᱥᱮᱫ ᱛᱮ ᱵᱮᱼᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱫᱚ ᱥᱚᱨᱠᱟᱨ ᱴᱷᱮᱱᱠᱷᱚᱱ ᱪᱮᱫ ᱠᱟᱹᱣᱰᱤ ᱜᱚᱲᱚ ᱦᱚᱸ ᱵᱟᱭ ᱧᱟᱢᱟ᱾ ᱥᱟᱱᱟᱢ ᱫᱤᱥᱚᱢ ᱨᱮᱭᱟᱜ ᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱜᱮ ᱟᱹᱰᱤ ᱩᱛᱷᱱᱟᱹᱣ ᱟᱨ ᱵᱷᱟᱜᱮ ᱢᱟᱱ ᱨᱮᱭᱟᱜ ᱦᱩᱭᱩᱜᱼᱟ᱾
ᱵᱨᱩᱱᱟᱭ
ᱵᱨᱩᱱᱟᱭ ᱨᱮᱱᱟᱜ ᱥᱟᱱᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱜᱮ ᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾
ᱥᱤᱧᱚᱛ
thumb|right|[[ᱡᱳᱲᱟᱥᱟᱠᱳ ᱴᱷᱟᱠᱩᱨ ᱵᱟᱲᱤ, ᱨᱚᱵᱤᱫᱽᱨᱚ ᱵᱷᱟᱨᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱛᱟᱞᱢᱟ ᱥᱮᱪᱮᱫ ᱴᱷᱟᱶ᱾]] ᱥᱤᱧᱚᱛ ᱨᱮ, ᱡᱟᱹᱥᱛᱤ ᱜᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱥᱟᱱᱟᱢ ᱞᱮᱠᱟᱱ ᱠᱷᱚᱸᱫᱽᱨᱚᱱ ᱤᱱᱥᱴᱤᱴᱤᱭᱩᱰ ᱜᱮ ᱯᱟᱵᱽᱞᱤᱠ ᱠᱟᱱᱟ᱾ ᱢᱤᱫᱼᱵᱟᱨ ᱯᱨᱟᱭᱵᱷᱮᱴ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱚᱞᱮᱡᱽ ᱢᱮᱱᱟᱜᱼᱟ, ᱡᱟᱹᱥᱛᱤ ᱜᱟᱱ ᱜᱮ ᱤᱧᱡᱤᱱᱤᱭᱚᱨᱤᱝ ᱥᱠᱩᱞ, ᱛᱚᱵᱮ ᱚᱱᱟ ᱠᱚ ᱯᱨᱟᱭᱵᱷᱮᱴ ᱠᱚᱞᱮᱡᱽ ᱢᱩᱸᱫᱽ ᱨᱮ ᱟᱫᱚᱢ ᱫᱚ ᱡᱟᱹᱛᱤᱭᱟᱹᱨᱤ ᱟᱨ ᱯᱚᱱᱚᱛ ᱥᱚᱨᱠᱟᱨᱟᱜ ᱜᱚᱲᱚ ᱛᱮ ᱪᱟᱞᱟᱜ ᱠᱟᱱᱟ᱾ ᱥᱤᱧᱚᱛ ᱨᱮ ᱢᱤᱫ "ᱨᱟᱲᱟ" ᱯᱟᱵᱽᱞᱤᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱤᱸᱫᱽᱨᱟ ᱜᱟᱹᱱᱫᱷᱤ ᱡᱟᱹᱛᱤᱭᱟᱹᱨᱤ ᱨᱟᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱡᱟᱦᱟ ᱫᱚ ᱥᱟᱺᱜᱤᱧ ᱥᱮᱪᱮᱫ ᱮ ᱪᱟᱞᱮᱫ ᱠᱟᱱᱟ ᱟᱨ ᱫᱟᱹᱠᱷᱤᱞ ᱟᱠᱟᱱ ᱯᱟᱹᱴᱷᱩᱣᱟᱹ ᱠᱚᱣᱟᱜ ᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱫᱚ ᱱᱤᱛ ᱔ ᱢᱤᱞᱤᱭᱚᱱ ᱯᱟᱹᱴᱷᱩᱣᱟᱹ ᱥᱟᱶᱛᱮ ᱫᱷᱟᱹᱨᱛᱤ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾
ᱱᱮᱯᱟᱞ
ᱛᱨᱤᱵᱷᱩᱵᱚᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱱᱮᱯᱟᱞ ᱨᱮᱱᱟᱜ ᱯᱩᱭᱞᱩ ᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾
ᱥᱤᱡ ᱠᱟᱹᱴᱩᱵ
ᱥᱤᱡ ᱠᱟᱹᱴᱩᱵ (ᱥᱤᱵ ᱠᱟᱹᱴᱩᱵ) ᱡᱟᱦᱟᱸ ᱫᱚ ᱢᱚᱬᱮᱭᱟᱜ ᱰᱤᱡᱤᱴᱥ ᱢᱮᱱᱮᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱᱟ, ᱢᱟᱹᱱᱢᱤ ᱭᱟᱜ ᱛᱤ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱩᱞᱴᱟᱹᱣ ᱟᱨ ᱥᱟᱱᱟᱢ ᱠᱷᱚᱱ ᱠᱟᱹᱴᱤᱡᱟᱜ ᱠᱟᱹᱴᱩᱵ ᱫᱚ ᱥᱤᱡ ᱠᱟᱹᱴᱩᱵ ᱜᱮ ᱠᱟᱱᱟ ᱾ ᱱᱚᱶᱟ ᱫᱚ ᱮᱸᱜᱟ ᱠᱟᱹᱴᱩᱵ ᱥᱮ ᱦᱟᱲᱟᱢ ᱠᱟᱹᱴᱩᱵ ᱨᱮᱱᱟᱜ ᱩᱞᱴᱟᱹᱣ ᱟᱨ ᱰᱟᱹᱱ ᱠᱟᱹᱴᱩᱵ ᱥᱮ ᱢᱩᱫᱟᱹᱢ/ᱢᱩᱸᱫᱟᱢ ᱠᱟᱹᱴᱩᱵ ᱠᱷᱚᱱ ᱟᱲᱮ ᱨᱮ ᱢᱮᱱᱟᱜ ᱠᱟᱹᱴᱤᱡᱟᱜ ᱠᱟᱹᱴᱩᱵ ᱠᱟᱱᱟ ᱾
ᱤᱴᱤᱢᱳᱞᱳᱡᱤ
ᱯᱤᱸᱠᱤ ᱟᱹᱲᱟᱹ ᱰᱚᱪ ᱟᱹᱲᱟᱹ ᱠᱷᱚᱱ ᱦᱟᱛᱟᱣ ᱦᱩᱭ ᱟᱠᱟᱱᱟ, ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱢᱮᱱᱮᱛ ᱫᱚ ᱥᱤᱡ ᱠᱟᱹᱴᱩᱵ ᱦᱩᱭᱩᱜ ᱠᱟᱱᱟ ᱾
"ᱯᱤᱸᱠᱤ" ᱟᱹᱲᱟᱹ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱮ ᱨᱤᱠᱟᱹᱨᱰ ᱑᱘᱐᱘ ᱨᱮ ᱥᱠᱟᱹᱴᱞᱮᱭᱱᱰ ᱨᱮᱱᱟᱜ ᱠᱟᱱᱟ ᱾ ᱟᱹᱲᱟᱹ (ᱚᱠᱟ - ᱚᱠᱟ "ᱯᱤᱸᱠᱤ" ᱦᱚᱸ ᱠᱚ ᱢᱮᱛᱟᱣᱟᱜ - ᱟ) ᱥᱠᱟᱹᱴᱤᱥ ᱤᱝᱞᱤᱥ ᱟᱨ ᱟᱢᱮᱨᱤᱠᱟ ᱤᱝᱞᱤᱥ ᱫᱚ ᱵᱟᱰᱟᱭ ᱢᱮᱱᱟᱜ ᱜᱮᱭᱟ, ᱟᱨ ᱚᱠᱟ - ᱚᱠᱟ ᱫᱚ ᱟᱸᱡᱚᱢ ᱞᱮᱠᱷᱟᱱ ᱤᱝᱞᱤᱥ ᱨᱮ ᱦᱚᱸ ᱵᱮᱵᱷᱟᱨᱚᱜ ᱠᱟᱱᱟ, ᱥᱠᱟᱹᱴᱞᱮᱭᱱᱰ ᱠᱷᱚᱱ ᱵᱟᱦᱨᱮ ᱨᱮᱦᱚᱸ ᱵᱮᱵᱷᱟᱨᱚᱜ ᱠᱟᱱᱟ ᱾
ᱟᱹᱨᱤᱪᱟᱹᱞᱤ ᱩᱯᱨᱩᱢ
ᱟᱢᱮᱨᱤᱠᱟ ᱜᱤᱫᱽᱨᱟ ᱠᱚ ᱛᱟᱞᱟ ᱨᱮ ᱯᱤᱸᱠᱤ ᱠᱨᱤᱭᱟ ᱥᱮ ᱠᱟᱛᱷᱟ ᱫᱚᱦᱚᱭ ᱩᱱᱨᱮ ᱦᱩᱭᱩᱜ ᱠᱟᱱᱟ ᱡᱚᱠᱷᱚᱱ ᱡᱟᱦᱟᱸᱭ ᱦᱚᱲ ᱟᱡᱟᱜ ᱥᱤᱡ ᱠᱟᱹᱴᱩᱵ ᱛᱮ ᱮᱴᱟᱜ ᱦᱚᱲᱟᱜ ᱥᱤᱡ ᱠᱟᱹᱴᱩᱵ ᱨᱮᱭ ᱡᱷᱟᱹᱞᱤ ᱭᱟᱭ ᱟᱨ ᱠᱟᱛᱷᱟ ᱥᱮ ᱡᱟᱦᱟᱸᱱ ᱠᱷᱤᱞᱰᱩ ᱠᱤᱱ ᱮᱦᱚᱵᱟ ᱾
ᱡᱟᱯᱟᱱᱤ ᱭᱟᱠᱩᱵᱽ (ᱜᱮᱭᱝᱷᱽᱥᱴᱟᱨ) ᱨᱤᱱᱤᱡ ᱨᱟᱹᱥᱤᱭᱟ ᱨᱮ, ᱟᱭᱢᱟ ᱜᱷᱟᱴᱚᱱ ᱞᱟᱹᱜᱤᱫ ᱞᱟᱹᱲᱦᱟᱹᱭ ᱠᱟᱹᱴᱤᱡᱟᱜ ᱥᱤᱡ‌ ᱠᱟᱹᱴᱩᱵ ᱨᱮᱱᱟᱜ ᱟᱫᱷᱟᱱ ᱦᱟᱹᱴᱤᱧ ᱠᱚ ᱜᱮᱫ ᱠᱟᱛᱮᱜ ᱠᱚ ᱚᱪᱚᱫ ᱮᱫ ᱛᱟᱠᱚᱣᱟ (ᱡᱟᱦᱟᱸ ᱫᱚ ᱭᱩᱵᱤᱴᱥᱚᱢ ᱠᱚ ᱢᱮᱛᱟᱣᱟᱜ ᱠᱟᱱᱟ) ᱾
ᱥᱩᱫᱷᱟᱨᱟᱱᱤ ᱨᱚᱜᱷᱩᱯᱚᱛᱤ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱛᱷᱟᱨᱟ ᱠᱚᱞᱭᱟᱱ
ᱛᱷᱟᱨᱟ ᱠᱚᱞᱭᱟᱱ (ᱢᱚᱞᱭᱟᱞᱚ താര കല്യാണ്‍) ᱱᱩᱭ ᱫᱚ ᱢᱤᱫ ᱥᱤᱧᱚᱛᱤᱭᱟ ᱠᱞᱟᱥᱤᱠᱟᱞ ᱮᱱᱮᱡ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱟᱨ ᱢᱤᱫ ᱥᱤᱧᱚᱛᱤᱭᱟᱹ ᱴᱮᱞᱤᱵᱷᱤᱡᱚᱱ ᱟᱨ ᱢᱟᱞᱟᱭᱟᱞᱚᱢ ᱯᱷᱤᱞᱢ ᱨᱮᱱ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱢᱮᱭᱱᱥᱴᱨᱤᱢ ᱢᱚᱞᱭᱟᱞᱚᱢ ᱯᱷᱤᱞᱢ ᱨᱮ ᱯᱟᱴ‌ ᱟᱠᱟᱫᱟᱭ, ᱴᱮᱞᱤᱯᱷᱤᱞᱢᱥ ᱟᱨ ᱴᱮᱞᱤᱵᱷᱤᱡᱚᱱ ᱥᱮᱨᱤᱡᱽ ᱾ ᱱᱩᱭ ᱫᱚ ᱵᱷᱚᱨᱚᱛᱱᱟᱛᱭᱚᱢ ᱨᱤᱱᱤᱡ ᱮᱱᱮᱡ ᱤᱡ ᱦᱚᱸ ᱠᱟᱱᱟᱭ ᱥᱟᱶᱛᱮ ᱢᱚᱦᱤᱱᱤᱭᱚᱛᱛᱚᱢ, ᱟᱨ ᱠᱩᱪᱤᱯᱩᱲᱤ ᱾ ᱱᱩᱭ ᱫᱚ ᱢᱤᱫ ᱫᱩᱨᱫᱚᱨᱥᱚᱱ ᱨᱤᱱᱤᱡ ᱢᱚᱦᱤᱱᱤᱭᱚᱛᱛᱚᱢ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱾
ᱩᱱᱤ ᱫᱚ ᱨᱚᱪᱱᱟᱛᱢᱚᱠ ᱢᱚᱦᱤᱱᱤ ᱚᱴᱴᱚᱢ ᱮᱱᱮᱡ ᱟᱱᱤᱡ ᱨᱮ ᱯᱩᱭᱞᱩ ᱤᱡ ᱠᱟᱱᱟᱭ ᱡᱟᱦᱟᱸᱭ ᱟᱡ ᱥᱚᱫᱚᱨ ᱞᱟᱹᱜᱤᱫ ᱛᱮ ᱥᱟᱛᱟᱢ ᱟᱨ ᱥᱟᱛᱟᱢ ᱠᱚ ᱨᱮᱱᱟᱜ ᱨᱩᱯ ᱨᱮ ᱵᱟᱰᱟᱭᱤᱡ ᱚᱱᱚᱬᱦᱤᱭᱟᱹ ᱨᱮ ᱥᱮᱞᱮᱫ ᱦᱩᱭ ᱟᱠᱟᱱᱟᱭ ᱾ ᱚᱢᱢᱟ (O N V ᱠᱩᱨᱩᱯ ) ᱠᱚᱨᱩᱬᱟ (ᱠᱩᱢᱨᱟᱱᱟᱥᱚᱱ ) ᱵᱷᱩᱛᱯᱚᱛᱛᱩᱰ ᱭᱚᱥᱳᱫᱷᱨᱟ, ᱚᱱᱟᱨᱠᱟᱞᱤ ᱢᱚᱦᱤᱱᱤ ᱚᱴᱴᱚᱢ ᱨᱮ ᱩᱱᱤᱭᱟᱜ ᱠᱤᱪᱷᱩ ᱥᱟᱨᱦᱟᱣ ᱟᱱ ᱠᱟᱹᱢᱤ ᱢᱮᱱᱟᱜ ᱛᱟᱭ ᱜᱮᱭᱟ ᱾ ᱩᱱᱤᱭᱟᱜ ᱦᱟᱞᱤᱭᱟ ᱠᱟᱹᱢᱤ ᱛᱷᱟᱛᱷᱨᱤ ᱠᱩᱴᱴᱤ ᱨᱮᱱᱟᱜ ᱠᱟᱱ ᱛᱟᱭ ᱡᱟᱦᱟᱸ ᱫᱚ ᱩᱱᱤᱭᱟᱜ ᱢᱚᱦᱤᱱᱤ ᱚᱴᱴᱚᱢ ᱨᱮᱱᱟᱜ ᱱᱟᱜᱟᱢ ᱨᱮ ᱯᱩᱭᱞᱩ ᱫᱷᱟᱣ ᱞᱚᱣᱡ ᱛᱤᱨᱞᱟᱹ ᱫᱚ ᱪᱤᱛᱟᱹᱨ ᱞᱟᱹᱜᱤᱫ ᱛᱮ ᱦᱩᱭ ᱟᱠᱟᱱ ᱛᱟᱦᱮᱱ ᱟᱭ, ᱡᱟᱦᱟᱸᱭ ᱜᱮᱞ ᱯᱩᱱ ᱵᱤᱵᱟᱫᱽ ᱟᱡᱟᱜ ᱟᱲᱟᱝ ᱨᱟᱠᱟᱵ ᱞᱟᱹᱜᱤᱫ ᱛᱮ ᱠᱤᱪᱷᱩ ᱵᱚᱞᱰ ᱛᱟᱦᱮᱸᱜ ᱠᱟᱱ ᱛᱟᱭ ᱜᱮᱭᱟ ᱾ ᱩᱱᱤ ᱛᱨᱤᱣᱮᱱᱫᱽᱨᱚᱢ ᱨᱮ ᱥᱟᱠᱥᱮᱡᱽ ᱨᱮ ᱢᱤᱫ ᱮᱱᱮᱡ ᱥᱚᱸᱥᱛᱷᱟᱱ ᱪᱟᱞᱟᱣ ᱮᱫ ᱜᱮᱭᱟᱭ ᱾
ᱠᱳᱸᱴᱟᱭ ᱑ ᱵᱚᱱᱚᱛ
ᱠᱳᱸᱴᱟᱭ ᱑ (ᱠᱟᱸᱛᱷᱤ ᱑ ᱵᱚᱱᱚᱛ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ) ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱳᱸᱴᱟᱭ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱫᱩᱞᱟᱞᱯᱩᱨ, ᱠᱳᱸᱴᱟᱭ ᱑ ᱵᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱯᱟᱸᱪᱟᱭᱟᱛ 21.74866°N, 87.65296°W ᱨᱮ ᱢᱮᱱᱟᱜᱼᱟ ᱾
ᱠᱳᱸᱴᱟᱭ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱫᱮᱥᱯᱨᱟᱬ ᱟᱨ ᱠᱳᱸᱴᱟᱭ ᱓ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱮᱝᱜᱚᱞ ᱫᱚᱨᱭᱟ, ᱮᱛᱚᱢ ᱨᱮ ᱨᱟᱢᱱᱚᱜᱚᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱮᱜᱽᱨᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱚᱢᱞᱩᱠ ᱠᱷᱚᱱ ᱫᱚ ᱖᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱠᱳᱸᱴᱟᱭ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱕᱕.᱒᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱒᱐ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱒᱒᱕ ᱜᱚᱴᱟᱝ ᱢᱚᱣᱡᱟ, ᱒᱒᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱳᱸᱴᱟᱭ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱳᱸᱴᱟᱭ ᱨᱮ ᱢᱮᱱᱟᱜᱼᱟ ᱾
ᱠᱳᱸᱴᱟᱭ ᱑ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱟᱫᱟᱞᱯᱩᱨ, ᱫᱩᱞᱟᱞᱯᱩᱨ, ᱦᱟᱭᱯᱩᱨ, ᱢᱚᱦᱤᱥᱟᱜᱳᱴᱮ, ᱢᱟᱡᱤᱞᱟᱯᱩᱨ, ᱱᱟᱭᱟᱯᱩᱴ, ᱨᱟᱭᱯᱩᱨ ᱯᱚᱪᱷᱤᱢᱵᱚᱨ ᱟᱨ ᱥᱚᱵᱚᱡᱽᱯᱩᱨ ᱾
ᱦᱚᱲ ᱮᱞ
ᱠᱳᱸᱴᱟᱭ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱢᱟᱡᱽᱱᱟ (᱔,᱖᱕᱓) ᱾
ᱠᱳᱸᱴᱟᱭ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱟᱫᱟᱞᱯᱩᱨ ᱯᱩᱭᱞᱩ ᱥᱮᱦᱮᱫ (᱓,᱙᱘᱐), ᱦᱟᱭᱯᱩᱨ (᱑,᱘᱒᱓), ᱫᱩᱞᱟᱞᱯᱩᱨ (᱑,᱑᱙᱑), ᱨᱟᱭᱯᱩᱨ ᱯᱚᱪᱷᱤᱢᱵᱚᱨ (᱖᱘᱕), ᱢᱚᱦᱤᱥᱜᱳᱴ (᱑,᱐᱓᱓), ᱥᱚᱵᱚᱡᱽᱯᱩᱨ (᱖᱑᱐), ᱱᱟᱭᱟᱯᱩᱴ (᱒,᱓᱗᱒), ᱢᱟᱡᱤᱞᱟᱯᱩᱨ (᱒,᱙᱓᱗), ᱛᱮᱸᱛᱩᱞᱢᱩᱨᱤ (᱑,᱔᱙᱑) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱵᱟᱝᱞᱟ ᱫᱚ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱱᱚᱣᱟ ᱫᱚ ᱙᱙.᱓᱘% ᱦᱚᱲ ᱠᱚ ᱨᱚᱲᱟ ᱾
ᱦᱮᱡ ᱥᱮᱱ
ᱥᱤᱛᱚᱞᱯᱩᱨ ᱟᱨ ᱥᱩᱡᱟᱞᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱛᱚᱢᱞᱩᱠ-ᱫᱤᱜᱷᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱒᱐᱐᱓-᱐᱔ ᱥᱟᱞ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱡᱷᱟᱞᱫᱟ (ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ) ᱟᱨ ᱫᱤᱜᱷᱟ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ) ᱡᱚᱲᱟᱣᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱔ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱠᱳᱸᱴᱟᱭ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱓᱕ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱗,᱒᱔᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱙ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱒᱑᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱑ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱓,᱓᱐᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱒ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱗,᱙᱒᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱳᱸᱴᱟᱭ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱒᱒᱑ ᱜᱚᱴᱟᱝ ᱟᱹᱛᱩ ᱠᱷᱚᱱ ᱔᱘ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱑ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱔᱑ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱒᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱠᱳᱸᱴᱟᱭ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱚᱱᱚᱛ ᱟᱥᱯᱟᱛᱟᱞ ᱦᱮᱞᱛᱷ ᱛᱟᱞᱢᱟ ᱟᱨ ᱵᱟᱨᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱒᱕ ᱵᱮᱰ ᱟᱨ ᱗ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱗ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱢᱟᱡᱽᱱᱟ ᱨᱮ ᱢᱟᱡᱽᱱᱟ ᱵᱚᱱᱚᱛ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ (᱑᱕ ᱵᱮᱰ ᱟᱜ) ᱫᱚ ᱠᱳᱸᱴᱟᱭ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱠᱩᱞᱵᱮᱨᱤᱭᱟ (᱖ ᱵᱮᱰ ᱟᱜ) ᱟᱨ ᱱᱟᱭᱟᱯᱩᱴ (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱜᱮᱰᱮ
ᱜᱮᱰᱮ ᱫᱚ ᱟᱱᱟᱴᱤᱵᱟᱤ (Anatidae) ᱜᱷᱟᱨᱚᱸᱡᱽ ᱨᱮ ᱛᱟᱦᱮᱱ ᱪᱮᱬᱮ ᱯᱨᱚᱡᱟᱛᱤ ᱠᱚᱣᱟᱜ ᱧᱩᱛᱩᱢ ᱠᱟᱱᱟ ᱾ ᱟᱱᱟᱴᱤᱵᱟᱤ ᱨᱮ ᱟᱨᱦᱚᱸ ᱵᱟᱨ ᱞᱮᱠᱟᱱ ᱛᱟᱹᱞᱠᱟ ᱢᱮᱱᱟᱜᱼᱟ, ᱢᱚᱨᱟᱞ ᱟᱨ ᱟᱫᱟᱦᱟᱸᱥ ᱾ ᱜᱮᱰᱮ ᱫᱚ ᱩᱱᱠᱩ ᱪᱮᱬᱮ ᱠᱷᱚᱱ ᱫᱚ ᱠᱚ ᱠᱟᱹᱴᱤᱡ ᱜᱮᱭᱟ ᱾ ᱦᱚᱲᱢᱚ ᱞᱮᱠᱟᱛᱮ ᱜᱮᱰᱮ ᱫᱚ ᱪᱟᱯᱲᱟ ᱴᱷᱚᱱᱴᱟ, ᱟᱨ ᱠᱷᱟᱴᱚ ᱜᱚᱞ ᱠᱟᱹᱴᱤᱡᱽ ᱪᱮᱬᱮ ᱠᱟᱱᱟᱠᱚ ᱾ ᱮᱝᱜᱟ ᱜᱮᱰᱮ ᱟᱨ ᱥᱟᱹᱱᱰᱤ ᱜᱮᱰᱮ ᱫᱚ ᱢᱤᱫ ᱧᱚᱜ ᱜᱮᱠᱚ ᱧᱮᱞᱚᱜᱼᱟ ᱾ ᱱᱩᱠᱩᱭᱟᱜ ᱨᱟᱜ ᱵᱟᱝ ᱦᱚᱦᱚ ᱦᱚᱸ ᱡᱩᱫᱟᱹ ᱜᱮ ᱛᱟᱠᱚᱣᱟ ᱾ ᱥᱟᱺᱰᱤ ᱜᱮᱰᱮᱭᱟᱜ ᱫᱚ ᱥᱮᱨᱢᱟ ᱨᱮ ᱵᱟᱨ ᱫᱷᱟᱣ ᱩᱵ ᱛᱩᱫᱩᱜ ᱛᱟᱠᱚᱣᱟ ᱾ ᱟᱨ ᱮᱝᱜᱟ ᱜᱮᱰᱮ ᱫᱚ ᱟᱹᱰᱤ ᱰᱷᱤᱨ ᱠᱚ ᱵᱤᱞᱤ ᱫᱟᱲᱮᱭᱟᱜᱼᱟ ᱾ ᱟᱨ ᱱᱩᱠᱩ ᱠᱚᱣᱟᱜ ᱵᱤᱞᱤ ᱨᱮᱱᱟᱜ ᱠᱷᱚᱥᱟ ᱫᱚ ᱮᱴᱟᱜ ᱜᱮᱰᱮ ᱟᱫᱟᱦᱟᱸᱥ ᱟᱨ ᱢᱚᱨᱟᱞ ᱜᱮᱰᱮ ᱞᱮᱠᱟ ᱠᱷᱚᱥᱠᱷᱚᱥᱟ ᱥᱟᱭᱜᱟᱫᱽ ᱫᱚ ᱵᱟᱝ, ᱞᱮᱧᱡᱮᱨ ᱜᱮᱭᱟ ᱾ ᱡᱟᱹᱥᱛᱤ ᱜᱮᱰᱮ ᱜᱮ ᱫᱟᱜ ᱨᱮᱱ ᱠᱟᱱᱟ ᱠᱚ ᱾ ᱱᱩᱠᱩ ᱫᱚ ᱡᱚᱛᱚ ᱞᱮᱠᱟᱱ ᱫᱟᱜ ᱨᱮᱜᱮ ᱠᱚ ᱛᱟᱦᱮᱸ ᱫᱟᱲᱮᱭᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱮᱬᱮ
ᱤ-ᱵᱩᱠ
ᱤᱼᱵᱩᱠ /ᱤᱼᱯᱚᱛᱚᱵ ᱫᱚ ᱰᱤᱡᱤᱴᱟᱞ ᱞᱮᱠᱷᱟᱛᱮ ᱚᱞ ᱠᱟᱱ ᱢᱤᱫᱴᱟᱹᱝ ᱯᱚᱛᱚᱵ ᱠᱟᱱᱟ ᱾ ᱚᱱᱟ ᱯᱚᱛᱚᱵ ᱫᱚ ᱠᱷᱟᱹᱞᱤ ᱢᱳᱵᱟᱭᱤᱞ ᱵᱟᱝᱠᱷᱟᱱ ᱠᱚᱢᱯᱩᱴᱚᱨ ᱨᱮ ᱜᱮ ᱧᱮᱞ ᱜᱟᱱᱟᱜᱼᱟ ᱾ ᱚᱱᱟ ᱫᱚ ᱛᱤ ᱛᱮ ᱥᱟᱵ ᱵᱟᱝᱠᱷᱟᱱ ᱡᱚᱛᱮᱫ ᱟᱹᱭᱠᱟᱹᱣ ᱵᱟᱭ ᱜᱟᱱᱟᱜᱼᱟ ᱾ ᱱᱚᱠᱟ ᱯᱚᱛᱚᱵ ᱠᱷᱟᱛᱤᱨ ᱫᱟᱨᱮ ᱢᱟᱜ ᱠᱟᱛᱮ ᱛᱟᱭᱟᱨ ᱠᱟᱱ ᱯᱚᱛᱚᱵ ᱵᱟᱹᱜᱤ ᱤᱫᱤ ᱮᱫᱟ ᱵᱚᱱ ᱾
ᱮᱯᱨᱤᱞ ᱯᱷᱩᱞ ᱢᱟᱦᱟ
ᱮᱯᱨᱤᱞ ᱯᱷᱩᱞ ᱢᱟᱦᱟ ᱫᱤᱱᱟᱸᱢ ᱥᱮᱨᱢᱟ ᱨᱮᱱᱟᱜ ᱮᱯᱨᱤᱞ ᱪᱟᱸᱫᱚ ᱯᱩᱭᱞᱩ ᱢᱟᱦᱟ ᱨᱮᱠᱚ ᱢᱟᱱᱟᱣ-ᱟ᱾ ᱚᱠᱛᱚ ᱠᱚ ᱧᱟᱢ ᱞᱮᱠᱷᱟᱱ ᱦᱚᱲ ᱠᱚ ᱵᱚᱠᱟ ᱵᱟᱱᱟᱣ ᱞᱟᱹᱜᱤᱫᱽ ᱢᱟᱦᱟ ᱢᱮᱱ ᱛᱮᱦᱚᱸ ᱠᱚ ᱢᱟᱱᱟᱣ ᱜᱮᱭᱟ᱾
ᱵᱤᱥᱛᱟᱨ
ᱱᱤᱭᱟᱸ ᱢᱟᱦᱟ ᱨᱮᱫᱚ ᱟᱛᱚ ᱠᱚᱨᱮᱱ ᱦᱚᱲ ᱠᱚ ᱮᱲᱮ ᱠᱟᱛᱮᱜ ᱵᱚᱠᱟ ᱡᱚᱢ ᱛᱮᱭᱟᱨ ᱫᱟᱲᱮᱭᱟᱠᱚ ᱣᱟ᱾ ᱮᱯᱨᱤᱞ ᱯᱷᱩᱞᱥ ᱵᱮ ᱨᱮᱱᱟᱜ ᱛᱷᱚᱲᱟ ᱯᱨᱤᱠᱟᱨᱥ ᱫᱚ ᱦᱩᱭᱩᱜ ᱠᱟᱱᱟ, ᱱᱤᱭᱟᱸ ᱫᱚ ᱨᱚᱢᱟᱱ ᱦᱤᱴᱞᱟᱨᱤᱭᱟ ᱯᱚᱨᱚᱵ᱾ ᱵᱷᱟᱨᱚᱛ ᱨᱮᱱᱟᱜ ᱦᱚᱞᱤ ᱯᱚᱨᱚᱪ᱾
ᱟᱨᱵᱤᱱᱫᱽ ᱠᱮᱡᱽᱨᱤᱣᱟᱞ
ᱟᱨᱵᱤᱱᱫᱽ ᱠᱮᱡᱽᱨᱤᱣᱟᱞ (ᱡᱟᱱᱟᱢ; ᱑᱖ ᱟᱜᱚᱥᱴᱚ ᱑᱙᱖᱘) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫᱴᱟᱹᱝ ᱨᱟᱡᱟᱨᱤᱭᱟᱹ ᱠᱟᱱᱟᱭ ᱟᱨ ᱢᱟᱨᱮ ᱟᱹᱢᱞᱟᱹᱭ (Indian Revenue Service Officer) ᱛᱟᱦᱮᱸ ᱠᱟᱱᱟᱭ ᱟᱨ ᱱᱟᱦᱟᱜ ᱫᱤᱞᱞᱤ ᱨᱮᱱ ᱗ ᱟᱱᱟᱱᱤᱡ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱟᱱᱟᱭ ᱒᱐᱑᱕ ᱥᱮᱨᱢᱟ ᱠᱷᱚᱱ ᱱᱤᱛ ᱦᱟᱹᱵᱤᱡ ᱾ᱩᱱᱤ ᱫᱚ ᱱᱤᱭᱟᱹ ᱢᱟᱲᱟᱝ ᱒᱐᱑᱓ ᱥᱮᱨᱢᱟ ᱨᱮᱭᱟᱜ ᱰᱤᱥᱮᱢᱵᱚᱨ ᱪᱟᱱᱫᱚ ᱠᱷᱚᱱ ᱒᱐᱑᱔ ᱥᱮᱨᱢᱟ ᱨᱮᱭᱟᱜ ᱯᱷᱮᱵᱽᱨᱩᱣᱟᱨᱤ ᱪᱟᱱᱫᱚ ᱦᱟᱹᱵᱤᱡ ᱫᱤᱞᱞᱤ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱭᱮ ᱛᱟᱦᱮᱸ ᱠᱟᱱᱟ, ᱔᱙ ᱫᱤᱱ ᱫᱤᱥᱚᱢ ᱪᱟᱞᱟᱣ ᱠᱟᱛᱮ ᱥᱚᱨᱠᱟᱨ ᱧᱩᱨᱦᱟᱹ ᱭᱮᱱᱟ ᱾ ᱱᱟᱦᱟᱜ ᱩᱱᱤ ᱫᱚ, ᱟᱢ ᱟᱫᱽᱢᱤ ᱯᱟᱨᱴᱤ ᱨᱮᱱ ᱡᱟᱹᱡᱟᱹᱛᱨᱤᱭᱟᱹ ᱞᱮᱵᱮᱞ ᱨᱮᱱ ᱠᱚᱵᱷᱮᱱᱚᱨ ᱠᱟᱱᱟᱭ, ᱚᱠᱚᱭ ᱫᱚ ᱒᱐᱑᱕ ᱥᱮᱨᱢᱟ ᱨᱮ ᱫᱤᱞᱞᱤ ᱵᱤᱫᱦᱟᱱ ᱥᱚᱵᱷᱟ ᱨᱮ ᱱᱟᱜᱟᱢᱤᱭᱟᱹ ᱡᱤᱛᱠᱟᱹᱨ ᱠᱚ ᱟᱢᱮᱴ ᱞᱮᱫᱼᱟ, ᱗᱐ ᱜᱚᱴᱟᱝ ᱢᱟᱹᱪᱤ ᱨᱮ ᱖᱗ ᱜᱚᱴᱟᱝ ᱢᱟᱹᱪᱤ ᱜᱮ ᱟᱢ ᱟᱫᱽᱢᱤ ᱯᱟᱨᱴᱤ ᱟᱢᱮᱴ ᱞᱮᱫᱤᱟ ᱾ ᱒᱐᱐᱖ ᱥᱮᱨᱢᱟ ᱨᱮ ᱟᱨᱵᱤᱱᱫᱽ ᱠᱮᱡᱽᱨᱤᱣᱟᱞ ᱫᱚ ᱟᱡᱟᱜ ᱞᱤᱰᱟᱨᱥᱤᱯ ᱠᱷᱟᱹᱛᱤᱨ ᱛᱮ ᱨᱟᱢᱚᱱ ᱢᱮᱜᱽᱥᱮᱥᱮ ᱥᱤᱨᱯᱟᱹ ᱠᱚ ᱪᱟᱞ ᱟᱫᱮᱭᱟ ᱾
ᱨᱟᱡᱟᱨᱤ ᱵᱚᱞᱚᱜ ᱢᱟᱲᱟᱝ, ᱠᱮᱡᱽᱨᱤᱣᱟᱞ ᱫᱚ ᱤᱱᱰᱤᱭᱟᱱ ᱨᱤᱵᱷᱤᱱᱤᱭᱣ ᱥᱟᱨᱵᱷᱤᱥ ᱨᱮ ᱱᱟᱣᱟ ᱫᱤᱞᱞᱤ ᱨᱮᱭᱟᱜ ᱤᱱᱠᱚᱢ ᱴᱮᱠᱥ ᱰᱤᱯᱟᱨᱴᱢᱮᱱᱴ ᱨᱮ ᱡᱚᱭᱱᱴ ᱠᱚᱢᱤᱥᱚᱱᱟᱨ ᱞᱮᱠᱟ ᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱜ ᱠᱟᱱᱟ ᱾ ᱠᱮᱡᱽᱨᱤᱣᱟᱞ ᱫᱚ ᱠᱷᱚᱰᱚᱜᱯᱩᱨ ᱯᱩᱨ ᱨᱮᱭᱟᱜ ᱤᱱᱰᱤᱭᱟᱱ ᱤᱥᱴᱤᱴᱤᱣᱩᱴ ᱚᱯᱷ ᱴᱮᱠᱱᱚᱞᱚᱡᱤ ᱠᱷᱚᱱ ᱢᱮᱠᱟᱱᱤᱠᱮᱞ ᱤᱱᱡᱤᱱᱤᱭᱟᱨ ᱨᱮ ᱵᱮᱪᱞᱚᱨ ᱰᱤᱜᱽᱨᱤ ᱥᱟᱹᱛ ᱟᱠᱟᱫᱼᱟ ᱾ ᱒᱐᱑᱒ ᱥᱮᱨᱢᱟ ᱩᱱᱤ ᱫᱚ ᱟᱢ ᱟᱫᱽᱢᱤ ᱯᱟᱨᱴᱤ ᱛᱷᱟᱯᱚᱱ ᱞᱮᱫᱼᱟ, ᱤᱱᱟᱹ ᱛᱟᱭᱚᱢ ᱜᱮ ᱒᱐᱑᱓ ᱥᱮᱨᱢᱟ ᱨᱮᱭᱟᱜ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱦᱱᱟᱣ ᱨᱮ ᱠᱚ ᱡᱤᱛᱠᱟᱹᱨ ᱞᱮᱱᱟ ᱾ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱠᱟᱛᱮ ᱒᱘ ᱰᱤᱥᱮᱢᱵᱚᱨ ᱒᱐᱑᱓ ᱢᱟᱹᱦᱤᱛ ᱠᱷᱚᱱ ᱫᱤᱞᱞᱤ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱞᱮᱠᱟ ᱛᱮ ᱠᱟᱹᱢᱤ ᱵᱷᱟᱨ ᱨᱮᱭᱟᱜ ᱫᱟᱭᱤᱠ ᱮ ᱜᱚᱜ ᱞᱮᱫᱼᱟ ᱾ ᱢᱮᱱᱠᱷᱟᱱ ᱔᱙ ᱫᱤᱱ ᱛᱟᱭᱚᱢ ᱠᱷᱟᱱ ᱜᱮ ᱦᱩᱫᱟᱹᱚᱜ ᱦᱩᱭ ᱞᱮᱱ ᱛᱟᱭᱟ ᱾
ᱡᱤᱨᱤᱵᱟᱢ ᱦᱚᱱᱚᱛ
ᱡᱤᱨᱤᱵᱟᱢ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱢᱟᱱᱤᱯᱩᱨ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱰᱤᱥᱮᱢᱵᱚᱨ ᱒᱐᱑᱖ ᱥᱟᱞ ᱨᱮ ᱤᱢᱯᱷᱟᱞ ᱥᱟᱢᱟᱝ ᱦᱚᱱᱚᱛ ᱠᱷᱚᱱ ᱜᱮᱫ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱟᱨᱵᱤᱱᱫᱽ ᱠᱮᱡᱽᱨᱤᱣᱟᱞ
ᱮᱛᱚᱦᱚᱵ ᱡᱤᱭᱚᱱ
ᱟᱨᱵᱤᱱᱫᱽ ᱠᱮᱡᱽᱨᱤᱣᱟᱞ ᱫᱚ ᱑᱖ ᱟᱜᱚᱥᱴᱚ ᱑᱙᱖᱘ ᱥᱮᱨᱢᱟ ᱨᱮ ᱢᱤᱫᱴᱟᱹᱝ ᱥᱮᱪᱮᱫ ᱟᱜᱟᱨᱣᱟᱞ ᱜᱷᱟᱸᱨᱚᱧᱡᱽ ᱨᱮᱭᱟᱜ ᱞᱟᱯᱷᱟᱝ-ᱛᱟᱞᱱᱟ ᱛᱷᱚᱠ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟ, ᱱᱟᱦᱟᱜ ᱦᱟᱨᱤᱭᱟᱱᱟ ᱯᱚᱱᱚᱛ ᱨᱮᱭᱟᱜ ᱵᱷᱤᱣᱟᱱᱤ ᱦᱚᱱᱚᱛ ᱨᱮᱭᱟᱜ ᱥᱤᱣᱟᱱᱤ ᱟᱹᱛᱳ ᱨᱮ ᱾ ᱟᱯᱟᱛᱮᱫᱟᱜ ᱧᱩᱛᱩᱢ ᱫᱚ ᱜᱚᱵᱤᱸᱫᱽ ᱨᱟᱢ ᱠᱮᱡᱽᱨᱤᱣᱟᱞ ᱟᱨ ᱮᱝᱜᱟᱛᱮᱫ ᱟᱜ ᱧᱩᱛᱩᱢ ᱫᱚ ᱜᱤᱛᱟ ᱫᱮᱣᱤ ᱠᱟᱱᱟ, ᱩᱱᱤ ᱟᱠᱚ ᱯᱮ ᱵᱚᱭᱦᱟ ᱢᱩᱫᱽᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱩᱛᱟᱹᱨᱤᱡ ᱠᱟᱱᱟᱭ ᱾ ᱩᱱᱤ ᱨᱮᱱ ᱟᱯᱟᱛᱮᱫ ᱫᱚ ᱮᱞᱮᱠᱴᱨᱤᱥᱤᱭᱟᱞ ᱤᱱᱡᱤᱱᱤᱭᱟᱨ ᱮ ᱛᱟᱦᱮᱸ ᱠᱟᱱᱟ ᱚᱠᱚᱭ ᱫᱚ ᱵᱤᱨᱞᱟ ᱤᱱᱥᱴᱤᱴᱤᱣᱩᱴ ᱚᱯᱷ ᱴᱮᱠᱱᱚᱞᱚᱡᱤ ᱢᱮᱥᱨᱟ ᱠᱷᱚᱱ ᱮ ᱜᱽᱨᱮᱡᱩᱣᱮᱴ ᱞᱮᱱᱟ ᱾ ᱠᱮᱡᱽᱨᱤᱣᱟᱞ ᱫᱚ ᱟᱡᱟᱜ ᱦᱩᱰᱤᱧ ᱩᱢᱟᱹᱨ ᱰᱷᱮᱨ ᱠᱟᱭ ᱛᱮ ᱠᱚᱧᱮ ᱥᱤᱧᱚᱛ ᱨᱮᱭᱟᱜ ᱱᱟᱝᱜᱽᱨᱟᱦᱟ ᱠᱚ ᱨᱮ ᱵᱤᱛᱟᱹᱣ ᱞᱮᱫᱼᱟ, ᱡᱮᱞᱮᱠᱟ- ᱯᱟᱱᱤᱯᱟᱛ, ᱜᱷᱟᱡᱤᱭᱟᱵᱟᱫᱽ, ᱟᱨ ᱦᱤᱥᱟᱨ ᱮᱢᱟᱱ ᱠᱚ ᱨᱮ ᱾ ᱩᱱᱤ ᱫᱚ ᱦᱤᱥᱟᱨ ᱨᱮᱭᱟᱜ ᱠᱮᱢᱯᱟᱥ ᱥᱠᱩᱞ ᱨᱮ ᱯᱟᱲᱦᱟᱣ ᱞᱮᱱᱟ ᱟᱨ ᱥᱚᱱᱤᱯᱟᱛ ᱨᱮᱭᱟᱜ ᱠᱨᱤᱥᱴᱟᱱ ᱢᱤᱥᱚᱱᱟᱨᱤ ᱥᱠᱩᱞ ᱨᱮ ᱯᱟᱲᱦᱟᱣ ᱞᱮᱱᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱨᱟᱡᱟᱨᱤ
ᱡᱤᱨᱤᱵᱟᱢ ᱦᱚᱱᱚᱛ
ᱥᱟᱵᱽᱼᱰᱤᱵᱤᱡᱚᱱ ᱠᱚ
ᱡᱤᱨᱤᱵᱟᱢ ᱦᱚᱱᱚᱛ ᱨᱮ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱥᱟᱵᱽᱼᱰᱤᱵᱤᱡᱚᱱ ᱠᱚ:
ᱦᱚᱲ ᱮᱞ
ᱡᱤᱨᱤᱵᱟᱢ ᱨᱮ ᱨᱚᱲᱮᱫ ᱢᱩᱬ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱢᱮᱭᱛᱤᱞᱳᱱ ᱠᱟᱱᱟ, ᱚᱱᱟ ᱛᱟᱭᱚᱢ ᱵᱟᱝᱜᱟᱞᱤ, ᱦᱚᱢᱟᱨ, ᱵᱤᱥᱱᱩᱯᱩᱨᱤᱭᱟ ᱢᱟᱱᱤᱯᱩᱨᱤ ᱦᱤᱱᱫᱤ, ᱨᱳᱝᱢᱮᱭ, ᱠᱩᱠᱤ ᱮᱢᱟᱱ ᱢᱮᱱᱟᱜᱼᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱢᱟᱱᱤᱯᱩᱨ ᱨᱮᱱᱟᱜ ᱦᱚᱱᱚᱛ ᱠᱚ
ᱩᱨᱯᱷᱤ ᱡᱟᱣᱮᱫ
ᱳᱨᱯᱷᱤ ᱡᱟᱣᱮᱫ (ᱢᱟᱲᱟᱝ ᱩᱨᱯᱷᱤ ᱡᱟᱣᱮᱫ, ᱡᱟᱦᱟᱸᱭ ᱫᱚ ᱑᱕ ᱚᱠᱴᱚᱵᱚᱨ ᱑᱙᱙᱗ ᱨᱮ ᱡᱟᱱᱟᱢ ᱞᱮᱱᱟᱭ) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱴᱮᱞᱤᱵᱤᱡᱚᱱ ᱟᱠᱴᱨᱮᱥ ᱟᱨ ᱥᱳᱥᱤᱭᱟᱞ ᱢᱤᱰᱤᱭᱟ ᱤᱱᱯᱷᱞᱩᱮᱥᱚᱨ ᱠᱟᱱᱟᱭ ᱾
ᱠᱚᱠᱲᱟᱡᱷᱟᱲ (ᱞᱚᱠ ᱥᱚᱵᱷᱟ ᱴᱚᱴᱷᱟ)
ᱠᱚᱠᱲᱟᱡᱷᱟᱲ ᱞᱚᱠ ᱥᱚᱵᱷᱟ ᱴᱚᱴᱷᱟ ᱫᱚ (ᱟᱥᱟᱢᱤᱥᱺ কোকৰাঝাৰ লোকসভা সমষ্টি; ᱤᱝᱨᱟᱹᱡᱤ: Kokrajhar Lok Sabha constituency) ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱑᱔ (ᱜᱮᱞ ᱯᱚᱱ) ᱜᱚᱴᱟᱝ ᱞᱚᱠ ᱥᱚᱵᱷᱟ ᱴᱚᱴᱷᱟ ᱠᱚ ᱢᱩᱫᱽ ᱨᱮ ᱢᱤᱫᱴᱮᱱ ᱴᱚᱴᱷᱟ ᱠᱟᱱᱟ| ᱱᱚᱣᱟ ᱴᱚᱴᱷᱟ ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱞᱟᱛᱟᱨ ᱠᱷᱚᱱᱰ ᱨᱮ ᱯᱟᱲᱟᱣ ᱟᱠᱟᱱᱟ, ᱱᱤᱭᱟᱹ ᱞᱚᱠᱥ ᱚᱵᱷᱟ ᱴᱚᱴᱷᱟ ᱫᱚ ᱥᱤᱰᱩᱞ ᱨᱨᱟᱭᱵᱽ ᱠᱚ ᱞᱟᱹᱜᱤᱫ ᱨᱟᱠᱷᱟ ᱫᱚᱦᱚ ᱟᱠᱟᱱᱟ|
ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱚ
ᱠᱚᱠᱲᱟᱡᱷᱟᱲ ᱞᱚᱠ ᱥᱚᱵᱷᱟ ᱴᱚᱴᱷᱟ ᱨᱮ ᱥᱮᱞᱮᱫ ᱟᱠᱟᱱ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱚ ᱫᱚ ᱞᱟᱛᱟ ᱨᱮ ᱮᱢ ᱟᱠᱟᱱ ᱞᱮᱠᱟᱱᱟᱺ-
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛᱛᱷᱚᱠ:ᱨᱟᱡᱟᱨᱤ
ᱟᱥᱟᱯᱩᱨᱱᱟ ᱫᱮᱵᱤ
ᱟᱥᱟᱯᱩᱨᱱᱟ ᱫᱮᱵᱤ:(᱘ ᱡᱟᱱᱩᱣᱟᱨᱤ ᱑᱙᱐᱙-᱑᱓ ᱑᱓ ᱡᱩᱞᱟᱭ) ᱥᱤᱧᱚᱛᱤᱭᱟ, ᱚᱱᱚᱞᱤᱭᱟ.,ᱠᱟ.ᱦᱱᱤ,ᱜᱤᱫᱽᱨᱟ.ᱥᱟᱶᱦᱮᱫ ᱟᱨ ᱩᱯᱳᱱᱟᱭᱥ ᱠᱚᱭ ᱚᱞ ᱟᱠᱟᱫᱟ᱾ ᱰᱷᱮᱨ ᱫᱚ ᱠᱩᱬᱤ ᱦᱚᱯᱚᱱ ᱡᱤᱭᱚᱱ ᱤᱪᱤ ᱠᱟᱛᱮ ᱜᱮ ᱚᱞ ᱛᱟᱭ᱾ ᱵᱟᱝᱞᱟ ᱯᱟ.ᱨᱥᱤ ᱜᱮᱭ ᱵᱟᱰᱟᱭ ᱛᱟᱦᱮᱸᱱ,ᱚᱱᱟ ᱪᱷᱟᱰᱟ ᱮᱴᱟᱜ ᱯᱟ.ᱨᱥᱤ ᱛᱮᱫᱚ ᱜᱮᱭᱟᱱ ᱵᱟᱭ ᱛᱟᱦᱮᱸ ᱞᱮᱱ ᱛᱟᱭᱟ᱾ ᱟ.ᱛᱩ ᱚᱲᱟᱜ ᱠᱩᱬᱤ ᱪᱮ ᱟᱭᱳ ᱠᱚ ᱞᱮᱠᱟ ᱜᱮᱭ ᱠᱷᱟᱸᱰᱟᱣ ᱞᱮᱫᱟ ᱾ᱮᱲᱮᱨ ᱞᱮᱱᱟᱭ ᱥᱮᱪᱮᱫ ᱛᱮᱦᱚᱸ᱾ᱮᱱᱦᱚᱸ ᱟ.ᱰᱤ ᱠᱷᱟᱸᱫᱽᱨᱤ ᱠᱷᱚᱱ ᱩᱭᱦᱟ.ᱨ ᱛᱟᱭ ᱛᱟᱦᱮᱸ ᱞᱮᱱᱟ᱾ ᱪᱚᱸᱫᱚ ᱦᱚᱭ ᱩᱢᱟ.ᱬ ᱟᱫᱮ ᱛᱟᱦᱮᱸᱱ ᱫᱟᱲᱮ᱾ ᱟᱡᱟᱜ ᱯᱩᱭᱞᱩ ᱚᱞ ᱯᱚᱨᱛᱤᱥᱩᱨᱛᱤ -ᱥᱩᱵᱚᱨᱱᱚᱞᱚᱛᱟ-ᱵᱚᱠᱩᱞ ᱠᱚᱛᱷᱟ᱾ ᱟᱡᱟᱜ ᱟᱭᱢᱟ ᱠᱟ.ᱦᱱᱤ ᱛᱮ ᱥᱤᱱᱤᱢᱟ ᱵᱮᱱᱟᱣ ᱟᱠᱟᱱᱟ᱾ᱟᱭᱢᱟ ᱡᱮᱜᱮᱸᱫ ᱜᱟᱲ ᱨᱮ ᱢᱟ.ᱱ ᱠᱚ ᱮᱢ ᱟᱠᱟᱣ ᱫᱮᱭᱟ᱾ᱯᱩᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱨᱚᱵᱤᱱᱫᱚᱨᱚ ᱣᱤᱨᱯᱟ.ᱭ ᱪᱟᱞ ᱟᱠᱟᱣ ᱫᱮᱭᱟ᱾ ᱥᱤᱧᱚᱛ ᱥᱟᱨᱠᱟᱨ ᱦᱚᱸ ᱥᱟᱶᱦᱮᱫ ᱥᱤᱨᱯᱟ.ᱡᱚᱛᱚ ᱠᱷᱚᱱ ᱩᱥᱩᱞ ᱢᱟ.ᱱ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱯᱷᱮᱞᱳ ᱥᱤᱯ ᱮ ᱮᱢᱟᱫᱮᱭᱟ᱾
ᱡᱤᱭᱚᱱ
ᱡᱟᱱᱟᱢ ᱟᱨ ᱜᱷᱟᱨᱚᱸᱡᱽ ᱩᱯᱨᱩᱢ ᱟᱥᱟᱯᱩᱨᱱᱟ ᱫᱮᱵᱤ: ᱑᱙᱐᱙ ᱥᱟᱞ ᱘ ᱡᱟᱱᱩᱣᱟᱨᱤ (ᱵᱟᱝᱞᱟ ᱒᱔ ᱯᱳᱥ,᱑᱓᱑᱕)ᱥᱚᱞᱳᱞ ᱵᱟᱨ ᱩᱛᱛᱚᱨ ᱠᱚᱞᱠᱟᱛᱟ ᱧᱮ ᱡᱟᱱᱟᱢ ᱛᱟᱭ᱾ ᱟᱯᱟᱛ ᱧᱩᱛᱩᱢ ᱦᱚᱨᱮᱱᱪᱚᱨᱟ ᱱᱟᱛᱷ ᱜᱩᱯᱛᱚ, ᱮᱜᱟᱸᱛ ᱥᱚᱨᱚᱞᱟ ᱥᱩᱱᱫᱚᱨᱤ ᱫᱮᱵᱤ᱾ ᱦᱚᱨᱮᱱᱫᱚᱨᱚ ᱱᱟᱛᱷ ᱫᱚ ᱟᱸᱠ ᱵᱟᱰᱦᱤ,ᱟᱭᱢᱟ ᱥᱟᱛᱟᱢ ᱨᱮ ᱪᱤᱛᱟ.ᱨ ᱮ ᱟᱸᱠ ᱛᱟᱦᱮᱸᱱ᱾ ᱨᱟᱡᱽᱟ.ᱨᱤ ᱨᱮ ᱵᱤᱞᱟ.ᱛ ᱨᱤᱨᱩᱫ᱾ ᱜᱩᱯᱛᱚ ᱜᱷᱟᱨᱚᱸᱡᱽ ᱪᱚ ᱦᱩᱜᱞᱤ ᱡᱮᱞᱟ ᱵᱮᱜᱚᱢ ᱯᱩᱨ ᱨᱤᱱ ᱠᱚ ᱛᱟᱦᱮᱸ ᱠᱟᱰᱟ᱾ ᱮᱱᱛᱮ ᱱᱚᱣᱟ ᱴᱚᱴᱶᱟ ᱥᱟᱞᱟᱜ ᱫᱚ ᱟᱥᱟᱯᱩᱨᱱᱟ ᱚᱜ ᱪᱮᱫ ᱵᱟᱰᱟᱭ ᱦᱚᱸ ᱵᱟᱝ ᱛᱟᱦᱮᱸ ᱠᱟᱱᱟ᱾ᱦᱩᱰᱤᱧ ᱠᱷᱚᱱ ᱜᱮ ᱠᱚᱞᱠᱟᱛᱟ ᱨᱮᱭ ᱛᱟᱦᱮᱸ ᱠᱟᱱᱟ, ᱜᱚᱬᱚᱢ ᱟᱭᱳ ᱱᱤᱥᱛᱟᱨᱤᱱᱤ ᱫᱮᱵᱤ ᱨᱤᱱ ᱢᱚᱬᱮ ᱦᱚᱯᱚᱱ ᱟᱛᱮ ᱜᱷᱟᱨᱚᱸᱡᱽ ᱾ ᱛᱟᱭᱱᱚᱢ ᱟᱢ ᱵᱟᱵᱟ ᱚᱲᱟᱜ ᱮ ᱵᱮᱱᱟᱣ ᱠᱮᱫᱟ ᱟᱯᱟᱨ ᱥᱟᱨᱠᱩᱞᱟᱨ ᱨᱳᱰ ᱨᱮ ᱚᱸᱰᱮ ᱠᱚ ᱩᱪᱟ.ᱲ ᱮᱱ ᱡᱚᱦᱚᱜ ᱟᱡᱟᱜ ᱩᱢᱮᱨ ᱫᱚ ᱕ ᱛᱟᱨᱟ᱾ ᱦᱩᱰᱤᱧ ᱨᱮᱱᱟᱜ ᱛᱤᱱᱟ.ᱜ ᱜᱟᱱ ᱩᱭᱦᱟ.ᱨ ᱨᱤᱛᱟ.ᱨ ᱢᱚᱱᱮ᱾ᱨᱮ ᱜᱟᱸᱯᱮ ᱞᱮᱱ ᱛᱟᱭᱟ᱾ᱢᱚᱱᱮ ᱟᱨ ᱦᱚᱬᱢᱚ ᱪᱟᱲᱮ ᱜᱚᱲᱚᱢ ᱟᱭᱳ ᱟᱜ ᱚᱱᱟ ᱪᱤᱛᱟ.ᱨ ᱠᱚ᱾
ᱜᱤᱫᱽᱨᱟ.ᱡᱤᱭᱚᱱ ᱟᱨ ᱥᱮᱪᱮᱫ
ᱚᱱᱠᱟ ᱟᱥᱲᱟ ᱥᱮᱱ ᱠᱟᱛᱮ ᱫᱚ ᱥᱮᱪᱮᱫ ᱨᱮᱱᱟᱜ ᱠᱚᱯᱟᱲ ᱵᱟᱭ ᱦᱩᱭ ᱞᱮᱱ ᱛᱟᱭᱟ᱾ ᱜᱚᱬᱚᱢ ᱟᱭᱳ ᱟᱜ ᱟ.ᱰᱤ ᱠᱮᱴᱮᱡ ᱥᱟᱥᱚᱱ,ᱞᱮᱭ ᱛᱟᱦᱮᱸᱱ ᱮ "... ᱟᱥᱲᱟ ᱨᱮᱠᱚ ᱥᱮᱪᱮᱛ ᱞᱮᱱ ᱠᱷᱟᱱ ᱠᱩᱬᱤ ᱜᱤᱫᱽᱨᱟ. ᱠᱚ ᱰᱟᱢ ᱰᱟᱦᱮᱜ ᱟ᱾ᱟᱡ ᱨᱤᱱ ᱦᱚᱯᱚᱱ ᱠᱚᱦᱚᱸ ᱮᱜᱟᱸᱛ ᱴᱷᱮᱱ ᱱᱚᱣᱟ ᱠᱩᱠᱞᱤ ᱨᱮᱱᱟ ᱫᱟᱲᱮ ᱵᱟᱝ ᱛᱟᱦᱮᱸ ᱠᱟᱱ ” ᱮᱱᱛᱮ ᱨᱮᱦᱚᱸ ᱢᱟᱨᱟᱝ ᱵᱚᱭᱦᱟ ᱛᱮᱠᱚ ᱣᱟᱜ ᱯᱟᱲᱦᱟᱣ ᱟᱸᱡᱚᱢ ᱛᱮᱭ ᱪᱮᱫ ᱞᱮᱫᱟ᱾ ᱮᱜᱟᱸᱛ ᱛᱮᱫ ᱥᱟᱶᱦᱮᱫ ᱠᱚᱭ ᱠᱩᱥᱤᱣᱟᱜ ᱛᱟᱦᱮᱸ ᱚᱱᱟᱛᱮ ᱟᱡ ᱨᱤᱱ ᱦᱚᱯᱚᱱ ᱮᱨᱟ ᱛᱮᱠᱚ ᱦᱚᱸ ᱱᱟᱣᱟ ᱠᱷᱚᱱ ᱵᱟᱭ ᱥᱟᱦᱟ ᱟᱠᱟᱫ ᱠᱚᱣᱟ᱾ ᱵᱚᱨᱪᱚᱢ ᱮ ᱩᱫᱜᱟ.ᱣ ᱞᱮᱫ ᱠᱚᱣᱟ᱾ ᱛᱤᱱᱟ.ᱜ ᱜᱟᱱ ᱯᱟᱛᱶᱟᱢ ᱚᱲᱟᱜ ᱛᱮ ᱠᱚ ᱟ.ᱜᱩᱭ ᱛᱟᱦᱮᱸᱱᱚᱜ,᱑᱖-᱑᱗ ᱜᱚᱴᱟᱝ,ᱥᱚᱨᱚᱞᱟ ᱪᱮᱵᱤ ᱪᱚ ᱵᱚᱝᱜᱤᱭᱚ ᱥᱟᱶᱦᱮᱫ ᱜᱟᱶᱛᱟ ᱧᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ᱾ ᱖ ᱥᱟᱞ ᱩᱡᱮᱨ ᱨᱮ ᱚᱞ ᱯᱟᱲᱦᱟᱣ ᱮ ᱮᱦᱚᱵ ᱠᱮᱫᱟ᱾ ᱛᱟᱭᱚᱢ ᱱᱚᱣᱟ ᱜᱤᱫᱽᱨᱟ.ᱡᱤᱭᱚᱱ ᱮ ᱢᱮᱱ ᱞᱮᱫᱟ᱾ᱯᱩᱛᱷᱤ ᱯᱟᱲᱦᱟᱣ ᱫᱚ ᱫᱤᱱᱟᱜ ᱠᱟ.ᱢᱤ ᱢᱮᱱᱛᱮᱭ ᱵᱷᱟ.ᱵᱤ ᱛᱟᱦᱮᱸᱱ᱾
ᱟᱡᱟᱜ ᱢᱮᱱ :ᱦᱩᱰᱤᱧ ᱨᱮᱫᱚ ᱟ.ᱰᱤ ᱦᱟ.ᱞᱵᱟ.ᱞᱭᱟ.ᱭ ᱛᱟᱦᱮᱸ ᱠᱟᱱᱟ᱾ ᱜᱷᱩᱲᱤ,ᱩᱰᱟ.ᱣ,ᱢᱟᱨᱵᱮᱞ ᱜᱩᱴᱤ,ᱢᱟᱨᱟᱝ ᱵᱚᱭᱦᱟ ᱠᱚ ᱥᱟᱶ ᱠᱮᱨᱺᱢ ᱠᱚᱭ ᱮᱱᱮᱡᱽ ᱛᱟᱦᱮᱸᱱ᱾ᱚᱱᱟᱛᱮ ᱮᱜᱟᱸᱛ ᱟᱯᱟᱛ ᱨᱤᱰᱤᱜ ᱟ.ᱰᱤ ᱪᱩᱞᱟ.ᱬ ᱮ ᱧᱟᱢ ᱞᱮᱫᱟ᱾ ᱢᱟᱨᱟᱝ ᱫᱟ.ᱭ ᱛᱟᱭᱟᱜ ᱧᱩᱛᱩᱢ ᱨᱚᱛᱱᱚ ᱢᱟᱞᱟ,ᱦᱩᱰᱤᱧ ᱵᱚᱠᱚᱛ ᱠᱩᱬᱤ ᱥᱚᱢᱯᱩᱨᱱᱟ᱾ ᱟ.ᱰᱤ ᱠᱚᱴᱟᱣ ᱠᱚ ᱛᱟᱦᱮᱸ ᱠᱟᱱᱟ᱾ ᱰᱟᱣᱟ ᱚᱲᱟᱜ ᱦᱮᱡ ᱛᱟᱭᱚᱢ ᱟᱡ ᱫᱟ.ᱭ ᱠᱚ ᱴᱷᱟᱶ ᱠᱮᱫᱮ ᱠᱷᱟᱱ ᱢᱚᱱᱮ ᱦᱚᱸ ᱵᱟ.ᱲᱤᱡ ᱮᱱ ᱛᱟᱭᱟ ᱾ ᱟᱫᱚ ᱮᱠᱞᱟ ᱛᱟᱦᱮᱸ ᱛᱮ ᱡᱚᱱᱮ ᱵᱟ.ᱲᱤᱡ ᱮᱱ ᱠᱷᱟᱱ ᱟ.ᱰᱤ ᱵᱚᱫᱡᱟᱥᱤ ᱠᱟ.ᱢᱤ ᱠᱮᱫᱟᱭ, ᱨᱚᱵᱤᱱᱫᱚᱨᱚ ᱱᱟᱛᱷ ᱵᱮᱣᱨᱟᱭ ᱵᱷᱮᱡᱟ ᱟᱫᱮᱭᱟ᱾ ᱵᱟᱨ ᱵᱚᱭᱦᱟ ᱠᱩᱬᱤ ᱧᱩᱛᱩᱢ ᱛᱮ, ᱟᱨ ᱮ ᱚᱞ ᱠᱮᱫᱟ ᱱᱚᱣᱟ ᱵᱮᱣᱨᱟ ᱨᱮᱱᱟᱜ ᱛᱮᱞᱟ ᱟᱢᱟᱜ ᱛᱤ ᱛᱮ ᱚᱞ ᱠᱟᱛᱮ ᱵᱷᱮᱡᱟᱭ ᱢᱮ᱾ᱟᱨ ᱩᱱᱤ ᱦᱚᱸ ᱰᱚᱣᱟ ᱨᱮᱱᱟ ᱛᱮᱞᱟ ᱞᱚᱜᱚᱱ ᱜᱮᱭ ᱨᱩᱣᱟ.ᱲ ᱞᱮᱫᱟ᱾ ᱟᱨ ᱱᱚᱣᱟ ᱛᱟᱭᱚᱢ ᱫᱤᱥᱚᱢ ᱨᱮ ᱥᱚᱫᱟᱨ ᱮᱱᱟ "ᱥᱟᱭᱸᱛ ᱥᱟᱭᱸᱛᱮ ᱵᱟᱝᱞᱟ ᱫᱮᱥᱮᱨ ᱱᱟᱨᱤ"
᱑᱙᱒᱔ ᱥᱟᱞ ᱨᱮ,᱑᱕ ᱵᱚᱪᱷᱚᱨ ᱘ᱵᱚᱸᱜᱟ ᱨᱮ ᱠᱤᱨᱥᱱᱚ ᱰᱚᱜᱚᱨ ᱨᱤᱱᱤᱡ ᱠᱟᱞᱤᱫᱟᱥᱽ ᱜᱩᱯᱛᱚ ᱥᱟᱞᱟᱜ ᱵᱟᱯᱞᱟ ᱦᱩᱭ ᱮᱱ ᱛᱟᱭᱟ᱾
ᱟᱥᱟᱯᱩᱨᱱᱟ ᱫᱮᱵᱤᱭᱟᱜ ᱚᱞ ᱯᱩᱛᱷᱤ
ᱯᱚᱨᱛᱷᱚᱢ ᱯᱩᱨᱛᱤᱥᱩᱨᱛᱤ ᱥᱩᱵᱚᱨᱱᱚᱞᱚᱛᱟ ᱵᱚᱠᱩᱞ ᱠᱚᱛᱷᱟ ᱱᱤᱞᱚᱭ ᱱᱤᱵᱟᱥ
ᱥᱤᱲᱤ ᱵᱷᱟᱝᱜᱟ ᱚᱝᱠᱚ ᱪᱤᱛᱨᱚ ᱠᱚᱞᱯᱚ ᱫᱤᱥᱭᱚ ᱛᱷᱮᱠᱮ ᱫᱤᱭᱥᱟᱱᱚᱛᱚᱨ
ᱪᱟᱵᱤ ᱥᱤᱱᱫᱷᱩᱠ ᱮᱠ ᱟᱥᱟᱯᱩᱨᱱᱟ ᱮᱭ ᱛᱳ ᱥᱮᱫᱱ ᱵᱷᱩᱛᱲᱮ ᱠᱩᱠᱩᱨ ᱨᱟᱡᱽ ᱠᱩᱢᱟᱨᱮᱨ ᱯᱳᱥᱟᱠ ᱢᱚᱱᱮᱨ ᱢᱩᱠᱷ ᱢᱚᱫᱭᱚ ᱥᱚᱢᱩᱫᱚᱨᱟ ᱡᱟᱪᱟᱭ ᱵᱷᱩᱞ ᱴᱮᱨᱮᱱᱮ ᱩᱴᱷᱮ ᱠᱚᱠᱷᱚᱱᱳ ᱠᱟᱪᱷᱮ ᱠᱚᱠᱷᱳᱱᱳ ᱫᱩᱨᱮ ᱢᱚᱡᱟᱨᱩ ᱢᱟᱢᱟ
ᱱᱤᱨᱡᱚᱱ ᱯᱤᱨᱛᱷᱤᱵᱤ ᱩᱛᱛᱚᱨ ᱞᱤᱯᱤ ᱛᱤᱱ ᱪᱷᱚᱱᱫᱚ ᱡᱤᱵᱚᱱ ᱥᱟᱫ ᱱᱚᱫᱤ ᱫᱤᱠ ᱦᱟᱨᱟ ᱡᱚᱦᱩᱨᱤ ᱥᱚᱥᱤᱵᱟᱵᱩᱨ ᱥᱚᱝᱥᱟᱨ ᱢᱟᱭᱟ ᱡᱟᱞ ᱵᱚᱦᱤ ᱨᱚᱝᱜᱚ ᱵᱮᱜᱵᱚᱛᱤ
ᱯᱤ ᱵᱷᱤ ᱱᱚᱨᱥᱤᱢᱦᱟ ᱨᱟᱣ
ᱯᱟᱢᱩᱞᱟᱯᱚᱛᱤ ᱵᱷᱮᱸᱠᱚᱴ ᱱᱚᱨᱚᱥᱤᱢᱦᱟ ᱨᱟᱣ (ᱡᱟᱱᱟᱢ - ᱒᱘ ᱡᱩᱱ ᱑᱙᱒᱑, ᱜᱩᱨ - ᱒᱓ ᱰᱤᱥᱮᱢᱵᱚᱨ ᱒᱐᱐᱔) ᱫᱚ ᱥᱤᱧᱚᱛ ᱨᱤᱱᱤᱡ ᱑᱐ ᱟᱹᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮ ᱟᱡᱟᱜ ᱩᱯᱨᱩᱢ ᱢᱮᱱᱟᱜ-ᱟ ᱾ 'ᱞᱟᱭᱥᱮᱸᱥ ᱨᱟᱡᱽ' ᱨᱮᱱᱟᱜ ᱢᱩᱪᱟᱹᱫ ᱟᱨ ᱥᱤᱧᱚᱛᱤᱭᱟᱹ ᱠᱟᱹᱣᱰᱤᱟᱹᱨᱤ ᱨᱮ ᱡᱷᱤᱡᱢᱮᱞᱟᱱ ᱫᱚ ᱟᱡᱟᱜ ᱢᱟᱨᱟᱝ ᱢᱚᱱᱛᱨᱤ ᱱᱟᱝ ᱨᱮᱜᱮ ᱮᱛᱚᱦᱚᱵ ᱞᱮᱱᱟ ᱾ ᱱᱩᱭ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾
ᱱᱩᱭᱟᱜ ᱢᱟᱨᱟᱝ ᱢᱚᱱᱛᱨᱤ ᱵᱮᱱᱟᱣᱜ ᱨᱮᱫᱚ ᱠᱚᱯᱟᱲ ᱞᱤᱠᱷᱚᱱᱟᱜ ᱦᱚᱸ ᱟᱹᱰᱤ ᱢᱟᱨᱟᱝ ᱛᱤ ᱢᱮᱱᱟᱜ-ᱟ ᱾ ᱒᱑ ᱢᱮ ᱑᱙᱙᱑ ᱫᱚ ᱨᱟᱡᱤᱵᱽ ᱜᱟᱱᱫᱷᱤ ᱡᱚᱵᱚᱨ ᱠᱚ ᱜᱚᱡ ᱞᱮᱫᱮ ᱛᱟᱦᱮᱸᱫ ᱾ ᱱᱚᱝᱠᱟᱨᱮ ᱫᱟᱭᱟ ᱨᱮᱱᱟᱜ ᱰᱷᱟᱹᱣ ᱠᱷᱟᱹᱛᱤᱨ ᱠᱚᱸᱜᱽᱨᱮᱥ ᱫᱚ ᱱᱤᱦᱟᱹᱛᱤ ᱜᱮ ᱞᱟᱵᱽ ᱠᱚ ᱧᱟᱢ ᱠᱮᱫ-ᱟ ᱾ ᱑᱙᱙᱑ ᱨᱮᱱᱟᱜ ᱥᱟᱱᱟᱱᱟᱢ ᱵᱟᱪᱷᱱᱟᱣ ᱫᱚ ᱵᱟ8&ᱨᱭᱟ ᱛᱷᱚᱱᱚᱠ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱩᱭᱞᱩ ᱛᱷᱚᱱᱚᱠ ᱨᱮᱱᱟᱜ ᱵᱟᱪᱷᱱᱟᱣ ᱫᱚ ᱨᱟᱡᱤᱵᱽ ᱜᱟᱱᱫᱷᱤᱭᱟᱜ ᱡᱚᱵᱚᱨᱜᱚᱡ ᱞᱟᱦᱟᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱨ ᱫᱚᱥᱟᱨ ᱛᱷᱚᱱᱚᱠ ᱟᱜ ᱵᱟᱪᱷᱱᱟᱣ ᱫᱚ ᱩᱱᱤᱭᱟᱜ ᱡᱚᱵᱚᱨᱜᱚᱡ ᱛᱟᱭᱚᱢ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱩᱭᱞᱩ ᱛᱷᱚᱱᱚᱠ ᱨᱮᱱᱟᱜ ᱛᱩᱞᱟᱹᱡᱚᱠᱷᱟᱨᱮ ᱫᱚᱥᱟᱨ ᱛᱷᱚᱱᱚᱠ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱠᱚᱸᱜᱽᱨᱮᱥ ᱟᱜ ᱩᱫᱮᱞ ᱫᱚ ᱥᱚᱨᱮᱥ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱢᱩᱬᱩᱛ ᱮᱛᱮᱫ ᱫᱚ ᱨᱟᱡᱤᱵᱽ ᱜᱟᱱᱫᱷᱤᱭᱟᱜ ᱡᱚᱵᱚᱨᱜᱚᱡ ᱠᱷᱚᱱ ᱥᱤᱨᱡᱟᱹᱣ ᱟᱠᱟᱱ ᱫᱟᱭᱟ ᱨᱮᱱᱟᱜ ᱰᱷᱟᱹᱣ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱵᱟᱪᱷᱱᱟᱣ ᱨᱮ ᱠᱚᱸᱜᱽᱨᱮᱥ ᱫᱚ ᱴᱷᱟᱹᱣᱠᱟᱹ ᱥᱟᱸᱜᱮᱢᱚᱱᱚᱛ ᱵᱟᱝ ᱠᱚ ᱟᱢᱮᱴ ᱞᱮᱫ-ᱟ ᱤᱠᱷᱟᱹᱱ ᱩᱱᱠᱩ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱟᱫᱮᱞ ᱞᱮᱠᱟᱛᱮ ᱠᱚ ᱟᱬᱜᱚ ᱮᱱᱟ ᱾ ᱠᱚᱸᱜᱽᱨᱮᱥ ᱫᱚ ᱒᱓᱒ ᱥᱤᱴᱨᱮ ᱡᱤᱛᱠᱟᱹᱨᱮ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱚᱱᱟᱛᱮ ᱱᱚᱨᱚᱥᱤᱢᱦᱟ ᱨᱟᱣ ᱫᱚ ᱠᱚᱸᱜᱽᱨᱮᱥ ᱥᱚᱝᱥᱚᱫᱤᱭᱟᱹ ᱜᱟᱫᱮᱞ ᱨᱮᱱᱟᱜ ᱟᱹᱜᱩᱣᱟᱹᱱᱚᱜ ᱠᱚ ᱪᱟᱞ ᱟᱫᱮᱭᱟ ᱾ ᱱᱚᱝᱠᱟᱨᱮ ᱟᱡ ᱫᱚ ᱥᱚᱨᱠᱟᱨ ᱵᱮᱱᱟᱣ ᱨᱮᱱᱟᱜ ᱟᱸᱥ ᱮ ᱥᱟᱢᱟᱝ ᱠᱮᱫ-ᱟ ᱾ ᱥᱚᱨᱠᱟᱨ ᱫᱚ ᱠᱚᱢ ᱢᱚᱱᱚᱛ ᱨᱮ ᱛᱟᱦᱮᱸ ᱠᱟᱱᱟ, ᱤᱠᱷᱟᱹᱱ ᱠᱚᱸᱜᱽᱨᱮᱥ ᱫᱚ ᱥᱟᱸᱜᱮᱢᱚᱱᱚᱛ ᱥᱚᱫᱚᱨ ᱞᱟᱹᱜᱤᱫ ᱞᱟᱭᱚᱠ ᱥᱟᱝᱥᱚᱫᱽ ᱮ ᱡᱚᱜᱟᱲ ᱠᱮᱫ ᱠᱚᱣᱟ ᱟᱨ ᱠᱚᱸᱜᱽᱨᱮᱥ ᱥᱚᱨᱠᱟᱨ ᱫᱚ ᱢᱚᱬᱮ ᱥᱮᱨᱢᱟ ᱨᱮᱱᱟᱜ ᱟᱡᱟᱜ ᱠᱟᱹᱢᱤᱠᱛᱚ ᱥᱚᱨᱮᱥ ᱥᱟᱛᱞᱟᱜ ᱮ ᱯᱩᱨᱟᱹᱣ ᱠᱮᱫ-ᱟ ᱾
ᱥᱤᱨᱯᱷᱟᱹ
ᱨᱟᱣ ᱫᱚ ᱯᱨᱚᱛᱤᱵᱷᱟ ᱢᱩᱨᱛᱤ ᱞᱟᱭᱤᱯᱷᱴᱟᱭᱤᱢ ᱮᱪᱤᱵᱷᱢᱮᱴ ᱮᱣᱟᱨᱰ ᱛᱮᱠᱚ ᱢᱟᱹᱱ ᱦᱟᱞᱟᱝ ᱠᱟᱫᱮᱭᱟ ᱾ ᱯᱟᱴᱤ ᱞᱟᱭᱤᱱ ᱨᱮ ᱟᱹᱰᱤ ᱦᱚᱲ ᱜᱮ ᱵᱷᱟᱨᱚᱛ ᱨᱚᱛᱱᱚ ᱞᱟᱹᱜᱤᱫ ᱯᱤ. ᱵᱷᱤ. ᱱᱚᱨᱚᱥᱤᱢᱦᱟ ᱨᱟᱣᱟᱜ ᱧᱩᱛᱩᱢ ᱠᱚ ᱦᱮᱸᱥᱤᱠᱟᱹᱨ ᱞᱮᱫ-ᱟ ᱾ ᱛᱮᱞᱮᱝᱜᱟᱱᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱠᱮ. ᱪᱚᱸᱫᱽᱨᱚᱥᱮᱠᱷᱚᱨ ᱨᱟᱣ ᱫᱚ ᱱᱚᱨᱚᱥᱤᱢᱦᱟ ᱨᱟᱣ ᱵᱷᱟᱨᱚᱛ ᱨᱚᱛᱱᱚ ᱮᱢᱟᱦᱟᱭ ᱨᱮᱱᱟᱜ ᱯᱟᱹᱣᱲᱤᱭ ᱦᱮᱸᱥᱤᱠᱟᱹᱨ ᱠᱮᱫ-ᱟ ᱾ ᱱᱚᱶᱟ ᱫᱷᱟᱹᱨᱤᱡ ᱪᱤ ᱵᱷᱟᱡᱽᱯᱟ ᱱᱮᱛᱟ ᱥᱩᱵᱽᱨᱚᱢᱚᱬᱭᱚᱢ ᱥᱣᱟᱢᱤ ᱫᱚ ᱨᱟᱣ ᱵᱷᱟᱨᱚᱛ ᱨᱚᱛᱱᱚ ᱮᱢᱟᱦᱟᱭ ᱨᱮᱱᱟᱜ ᱯᱟᱹᱣᱲᱤᱭ ᱦᱮᱸᱥᱤᱠᱟᱹᱨ ᱠᱮᱫ-ᱟ ᱾ ᱥᱚᱧᱡᱚᱭ ᱵᱟᱨᱩ ᱞᱮᱠᱟᱛᱮ, ᱢᱟᱨᱟᱝ ᱢᱚᱱᱛᱨᱤ ᱢᱚᱱᱢᱳᱦᱚᱱ ᱥᱤᱝ ᱫᱚ ᱟᱡᱟᱜ ᱠᱟᱹᱢᱤᱠᱛᱚ ᱨᱮ ᱨᱟᱣ ᱫᱚ ᱵᱷᱟᱨᱚᱛ ᱨᱚᱛᱱᱚ ᱮᱢᱟᱦᱟᱭ ᱥᱟᱱᱟᱭᱮ ᱠᱟᱱ ᱛᱟᱦᱮᱸᱫ ᱾
ᱨᱮᱠᱷᱟ ᱨᱟᱡᱩ
ᱨᱮᱠᱷᱟ ᱨᱟᱡᱩ (രേഖ രാജു) ᱢᱤᱫ ᱥᱤᱧᱚᱛᱤᱭᱟᱹ ᱟᱹᱰᱤ ᱱᱟᱯᱟᱭ ᱮᱱᱮᱡ ᱵᱟᱰᱚᱦᱤ ᱟᱨ ᱵᱟᱸᱜᱽᱞᱳᱨ, ᱠᱚᱨᱱᱟᱴᱚᱠ ᱨᱤᱱᱤᱡ ᱢᱟᱪᱮᱛ ᱠᱟᱱᱟ ᱾ ᱱᱚᱣᱟ ᱵᱷᱟᱨᱚᱛᱱᱟᱴᱭᱚᱢ ᱟᱨ ᱢᱚᱦᱤᱱᱤᱟᱴᱴᱚᱢ ᱮᱱᱮᱡ ᱨᱮ ᱢᱟᱪᱮᱛ ᱢᱮᱱᱟᱭᱟ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱥᱮᱪᱮᱫ
ᱨᱮᱠᱷᱟ ᱟᱜ ᱡᱟᱱᱟᱢ ᱠᱮᱨᱚᱲ ᱨᱮᱱᱟᱜ ᱯᱟᱞᱟᱠᱠᱟᱲ ᱦᱚᱱᱚᱛ ᱨᱮ ᱥᱨᱤ ᱮᱢ.ᱟᱨ. ᱨᱟᱡᱩ, ᱢᱤᱫ ᱛᱷᱤᱭᱮᱴᱚᱨ ᱦᱩᱱᱟᱹᱨᱤᱭᱟᱹ, ᱟᱨ ᱥᱨᱤᱢᱟᱛᱤ ᱡᱚᱭᱞᱚᱡᱷᱢᱤ ᱨᱟᱜᱷᱣᱟᱱ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱟᱨ ᱩᱱᱤᱭᱟᱜ ᱡᱟᱱᱟᱢ ᱵᱟᱸᱜᱽᱞᱳᱨ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱩᱱᱤᱫᱚ ᱯᱩᱱ ᱥᱮᱨᱢᱟ ᱩᱢᱚᱨ ᱨᱮ ᱟᱹᱰᱤ ᱱᱟᱯᱟᱭ ᱮᱱᱮᱡ ᱪᱮᱫᱚᱜ ᱮ ᱮᱦᱚᱵᱽ ᱞᱮᱫᱟ ᱛᱟᱦᱮᱸᱫ ᱾ ᱩᱱᱤᱫᱚ ᱧᱩᱛᱩᱢᱟᱱ ᱜᱩᱨᱩ ᱥᱨᱤᱢᱟᱛᱤ ᱠᱚᱠᱟᱢᱚᱸᱰᱚᱞᱚᱢ ᱩᱥᱟ ᱫᱟᱛᱟᱨ, ᱜᱩᱨᱩ ᱥᱨᱤ ᱨᱟᱡᱩ ᱥᱟᱛᱟᱨ, ᱜᱩᱨᱩ ᱥᱨᱤᱢᱟᱛᱤ ᱜᱚᱯᱤᱠᱟ ᱵᱟᱨᱢᱟ ᱟᱨ ᱜᱩᱨᱩ ᱯᱨᱚᱯᱷᱮᱥᱟᱨ ᱦᱚᱱᱟᱨᱫᱚᱱ ᱥᱟᱶᱛᱮ ᱵᱷᱤᱱᱮ ᱵᱷᱤᱱᱮ ᱜᱩᱨᱩ ᱟᱜ ᱞᱮᱠᱟᱛᱮ ᱤᱱᱴᱮᱥᱤᱵᱽ (Intensive) ᱥᱮᱪᱮᱫ ᱠᱮᱫᱟ ᱾ ᱩᱱᱤᱫᱚ ᱟᱡᱟᱜ ᱠᱚᱞᱮᱡᱽ ᱨᱤᱱ ᱥᱮᱪᱮᱫ ᱵᱮᱯᱟᱨ ᱨᱮ ᱰᱤᱜᱽᱨᱤ ᱟᱨᱡᱟᱣ ᱞᱟᱹᱜᱤᱫ ᱛᱮ ᱮᱦᱚᱵᱽ ᱠᱮᱫᱟ, ᱟᱫᱚ ᱩᱱᱤᱫᱚ ᱟᱡ ᱢᱟᱪᱮᱛ ᱞᱟᱹᱜᱤᱫ ᱛᱮ ᱦᱚᱲ ᱥᱚᱸᱥᱟᱫᱷᱚᱱ ᱟᱨ ᱚᱱᱚᱞᱤᱭᱟᱹ ᱟᱨ ᱵᱟᱰᱚᱦᱤ ᱫᱮᱠᱷᱟᱣ ᱨᱮ ᱥᱟᱥᱚᱱ ᱱᱟᱜ ᱯᱟᱲᱦᱟᱣ ᱠᱮᱫᱟ ᱾ ᱩᱱᱤᱫᱚ ᱦᱤᱰᱟᱞᱵᱟᱨᱜᱽ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱡᱚᱨᱢᱟᱱᱤ ᱠᱷᱚᱱ ᱱᱟᱯᱟᱭ ᱵᱟᱰᱚᱦᱤ ᱨᱮ ᱯᱤ.ᱮᱪ.ᱰᱤ. ᱥᱟᱹᱛ ᱠᱮᱫᱟ ᱾ ᱱᱚᱣᱟ ᱵᱷᱟᱨᱚᱛᱱᱟᱴᱭᱚᱢ ᱨᱮ ᱢᱟᱪᱮᱛ ᱰᱤᱜᱽᱨᱤ ᱟᱨ ᱵᱷᱤᱫᱣᱟᱛᱷ ᱯᱨᱟᱯᱷᱤᱥᱟᱝᱥ (proficiency) ᱨᱮᱱᱟᱜ ᱨᱮᱸᱠ ᱫᱚᱦᱚ ᱤᱡ ᱠᱟᱱᱟ ᱾
ᱵᱮᱯᱟᱨ
ᱩᱱᱤᱫᱚ ᱒᱐᱐᱓ ᱨᱮ ᱵᱟᱸᱜᱽᱞᱳᱨ ᱨᱮ ᱨᱟᱵᱤᱱᱫᱽᱨᱚ ᱠᱟᱞᱟᱥᱮᱛᱨᱮ ᱨᱮ ᱟᱡᱟᱜ ᱯᱩᱭᱞᱩ ᱵᱚᱞᱚᱱ (ᱟᱨᱚᱝᱜᱨᱟᱢ) ᱠᱷᱚᱱ ᱾  ᱱᱩᱭ ᱯᱩᱱ ᱥᱮᱨᱢᱟ ᱩᱢᱚᱨ ᱠᱷᱚᱱ ᱥᱤᱧᱚᱛ ᱟᱨ ᱵᱤᱫᱮᱥ ᱨᱮ ᱵᱷᱤᱱᱮ ᱵᱷᱤᱱᱮ ᱥᱴᱮᱜᱽ (stage) ᱨᱮ ᱫᱮᱠᱷᱟᱣ ᱮᱫᱟ ᱟᱨ ᱥᱤᱧᱚᱛ ᱨᱮ ᱮᱱᱮᱡ ᱨᱮᱱᱟᱜ ᱟᱹᱰᱤ ᱜᱟᱱ ᱢᱟᱱ ᱪᱟᱞ ᱥᱟᱶᱛᱟ ᱞᱟᱹᱜᱤᱫ ᱛᱮ ᱮᱠᱷᱞᱟ ᱦᱩᱱᱟᱹᱨᱤᱭᱟᱹ ᱞᱮᱠᱟᱛᱮ ᱫᱮᱠᱷᱟᱣ ᱠᱮᱫᱟ, ᱡᱟᱦᱟᱸ ᱨᱮ ᱠᱚᱱᱱᱚᱲ ᱥᱟᱝᱥᱠᱨᱤ ᱵᱤᱵᱷᱟᱜ ᱤᱫᱤ ᱛᱮ ᱪᱟᱹᱞᱩ ᱫᱚᱦᱚᱭ ᱥᱤᱧᱚᱛᱤᱭᱟᱹ ᱥᱟᱸᱠᱨᱤᱛᱤᱠ ᱡᱚᱲᱟᱣ ᱯᱚᱨᱤᱥᱟᱫ ᱨᱮ ᱠᱟᱹᱢᱤ, ᱭᱩᱵᱷᱟ ᱥᱚᱣᱨᱟᱫᱷᱟ ᱥᱮᱞᱮᱫ ᱢᱮᱱᱟᱜᱼᱟ ᱾ ᱤᱸᱥᱴᱤᱴᱭᱩᱴ ᱳᱯᱷ ᱣᱟᱨᱞᱰ ᱠᱟᱞᱪᱟᱨ, ᱫᱤᱞᱞᱤ ᱡᱮᱡᱟᱹᱛᱤᱭᱟᱹᱨᱤ ᱯᱟᱨᱟᱵᱽ, ᱯᱩᱱᱟ ᱮᱱᱮᱡ ᱯᱟᱨᱟᱵᱽ, ᱠᱚᱡᱩᱨᱟᱦᱚ ᱮᱱᱮᱡ ᱯᱟᱨᱟᱵᱽ, ᱠᱚᱬᱟᱨᱠ ᱮᱱᱮᱡ ᱯᱟᱨᱟᱵᱽ, ᱯᱩᱨᱟᱱᱟ ᱠᱤᱞᱟ, ᱪᱮᱱᱱᱟᱭ ᱥᱤᱥᱱᱟᱞ ᱮᱱᱮᱡ ᱯᱟᱨᱟᱵᱽ, ᱪᱤᱫᱚᱢᱵᱽᱨᱟᱢ ᱮᱱᱮᱡ ᱯᱟᱨᱟᱵᱽ, ᱵᱮᱞᱜᱟᱢ ᱨᱮ ᱡᱮᱜᱮᱫ ᱠᱚᱱᱱᱚᱲ ᱥᱟᱢᱮᱞᱟᱱ, ᱟᱸᱫᱷᱨᱟ ᱥᱮᱨᱮᱧ ᱟᱨ ᱮᱱᱮᱡ ᱯᱟᱨᱟᱵᱽ ᱮᱢᱟᱱ ᱾ ᱩᱱᱤ ᱮᱠᱷᱞᱟ ᱟᱨ ᱜᱩᱴ ᱮᱱᱮᱡ ᱵᱟᱰᱚᱦᱤ ᱵᱟᱱᱟᱨ ᱞᱟᱹᱜᱤᱫ ᱜᱮ ᱠᱨᱤᱥᱴᱤᱠᱟᱞ (Critical) ᱮᱯᱨᱤᱥᱤᱭᱮᱥᱚᱱ (appreciation) ᱾    ᱛᱟᱦᱮᱸᱱ ᱦᱟᱱᱨᱟᱨ ᱞᱟᱹᱜᱤᱫ ᱨᱟᱡᱩ ᱵᱟᱸᱜᱽᱞᱳᱨ ᱛᱟᱢᱤᱞ ᱥᱚᱝᱜᱟᱢ ᱨᱮ ᱢᱤᱫ ᱜᱚᱲᱚᱣᱟᱜ ᱮᱱᱮᱡ ᱢᱟᱪᱮᱛ ᱞᱮᱠᱟᱛᱮ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱢᱮᱱᱮᱡᱽᱢᱮᱸᱴ ᱟᱨ ᱥᱤᱧᱚᱛᱤᱭᱟᱹ ᱟᱥᱲᱟ ᱛᱟᱞᱢᱟ ᱨᱮ ᱮᱱᱮᱡ ᱛᱮ ᱦᱤᱡᱩᱜ ᱦᱚᱲᱟᱜ ᱞᱟᱹᱠᱪᱟᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱚᱠᱚᱭ ᱵᱤᱫᱮᱥ ᱟᱪᱮᱛᱟᱱᱤ ᱫᱚ ᱥᱤᱧᱚᱛᱤᱭᱟᱹ ᱥᱚᱝᱠᱨᱤᱠᱤ ᱱᱟᱯᱟᱭ ᱵᱮᱱᱟᱣ ᱞᱟᱹᱜᱤᱫ ᱛᱮ ᱥᱮᱪᱮᱫ ᱮ ᱮᱢ ᱠᱮᱫᱟ ᱾  ᱱᱩᱭ ᱵᱟᱸᱜᱽᱞᱳᱨ ᱥᱟᱸᱜᱤᱧᱝᱟᱱᱟᱞ ᱨᱮ ᱢᱤᱫ ᱳᱰᱤᱥᱚᱱ ᱵᱟᱰᱚᱦᱤ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱠᱚᱣᱱᱥᱤᱞ ᱯᱷᱳᱨ ᱠᱟᱞᱪᱟᱨᱟᱞ ᱨᱤᱞᱮᱥᱚᱱᱥ ᱞᱟᱹᱜᱤᱫ ᱢᱤᱫ ᱜᱮᱭᱟᱱ ᱵᱟᱰᱚᱦᱤ ᱠᱟᱱᱟ ᱾ ᱱᱚᱣᱟ ᱱᱨᱤᱛᱷᱭᱟ ᱫᱷᱟᱢ ᱧᱩᱛᱩᱢ ᱢᱤᱫ ᱮᱱᱮᱡ ᱤᱱᱥᱴᱤᱴᱭᱩᱥᱚᱱ ᱨᱮᱱᱟᱜ ᱢᱩᱬ ᱦᱚᱸ ᱠᱟᱱᱟ, ᱚᱠᱚᱭ ᱱᱚᱣᱟ ᱢᱤᱱᱚᱨᱤᱴᱤ (Minority) ᱩᱥᱩᱞ ᱚᱛ (background) ᱨᱤᱱ ᱜᱤᱫᱽᱨᱟᱹ ᱫᱚ ᱥᱮᱪᱮᱫᱚᱜ ᱠᱟᱱᱟ ᱠᱚ, ᱟᱨ ᱱᱚᱟᱣ ᱯᱷᱩᱨᱜᱟᱹᱞ ᱜᱩᱴ, ᱢᱤᱫ ᱣᱟᱞᱚᱝᱴᱤᱭᱟᱨ (Volunteer) ᱜᱩᱴ ᱠᱷᱚᱱ ᱦᱚᱸ ᱡᱩᱲᱟᱣ ᱟᱠᱟᱱᱟ ᱱᱚᱣᱟ ᱮᱪ.ᱟᱭᱤ.ᱣᱤ. ᱨᱤᱱ ᱜᱤᱫᱽᱨᱟᱹ ᱟᱜ ᱨᱤᱦᱟᱵᱤᱞᱤᱴᱟᱥᱚᱱ (Rehabilitation) ᱠᱚ ᱠᱟᱹᱢᱤ ᱭᱟ ᱾ ᱨᱟᱡᱩ ᱫᱚ ᱛᱟᱝᱡᱚᱨ ᱮᱱᱮᱡ ᱯᱟᱨᱟᱵᱽ ᱨᱮ ᱦᱟᱛᱟᱣ ᱠᱮᱫᱮᱭᱟ ᱠᱚ ᱚᱠᱚᱭ ᱑᱐᱐᱐ ᱮᱱᱮᱡᱠᱚ ᱠᱚ ᱫᱮᱠᱷᱟᱣ ᱠᱮᱫᱟ ᱾ ᱞᱤᱢᱠᱟ ᱵᱩᱠ ᱳᱯᱷ ᱨᱤᱠᱚᱨᱰ ᱨᱮ ᱵᱚᱞᱚᱱ ᱠᱚ ᱟᱨᱡᱟᱣ ᱠᱮᱫᱟ ᱾   ᱥᱤᱧᱚᱛᱤᱭᱟᱹ ᱵᱟᱰᱚᱦᱤ ᱵᱟᱲᱦᱟᱣ ᱮᱢᱚᱜ ᱞᱟᱹᱜᱤᱫ ᱛᱮ ᱚᱱᱟ ᱵᱟᱸᱜᱽᱞᱳᱨ ᱛᱟᱢᱤᱞ ᱥᱚᱝᱜᱟᱢ ᱤᱫᱤ ᱛᱮ ᱟᱹᱰᱤ ᱱᱟᱯᱟᱭ ᱭᱩᱵᱟ ᱮᱱᱮᱡ ᱞᱮᱠᱟᱛᱮ ᱢᱟᱱ ᱪᱟᱞ ᱟᱫᱮᱭᱟ ᱠᱚ ᱾ ᱚᱱᱟ ᱠᱟᱞᱟᱦᱚᱞᱞᱤ ᱢᱚᱱᱫᱤᱨ ᱴᱨᱟᱥᱴ ᱤᱫᱤ ᱛᱮ ᱥᱣᱟᱨᱱᱟ ᱢᱩᱠᱷᱤ ᱧᱩᱛᱩᱢ ᱦᱚᱸᱠᱚ ᱮᱢᱟᱫ ᱫᱮᱭᱟ ᱠᱚ ᱾
ᱠᱩᱲᱪᱟ.
ᱠᱩᱲᱪᱟ. ᱫᱚ ᱢᱤᱱᱜ ᱨᱚᱠᱚᱢᱟᱜ ᱩᱛᱩ ᱛᱤᱭᱟᱜ ᱥᱚᱵᱡᱤ ᱠᱟᱱᱟ ᱠᱩᱲᱪᱟ. ᱡᱚ ᱫᱚ ᱟᱨᱟᱜ ᱜᱮ ᱵᱤᱞᱤᱜ ᱟ ᱟᱨ ᱵᱮᱨᱮᱞ ᱨᱮᱫᱚ ᱦᱟ.ᱨᱭ.ᱟᱲ ᱜᱮ ᱫᱟᱨᱮ ᱥᱟᱠᱟᱢ ᱦᱚᱸ ᱦᱟ.ᱨᱭᱟ.ᱲ ᱜᱮ ᱧᱮᱞᱚᱜ ᱟ ।
ᱠᱳᱴᱟᱞᱯᱩᱠᱷᱩᱨ
ᱠᱳᱴᱟᱞᱯᱩᱠᱷᱩᱨ (ᱠᱳᱴᱟᱞᱯᱳᱠᱷᱚᱨ, ᱠᱳᱴᱟᱞᱯᱩᱠᱩᱨ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱵᱟᱨᱦᱟᱨᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱢᱤᱫ ᱧᱮᱱᱮᱞ
ᱱᱚᱣᱟ ᱢᱮᱯ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱢᱮᱱᱟᱜ ᱢᱤᱫ ᱵᱩᱨᱩ ᱴᱚᱴᱷᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱜᱟᱝᱱᱟᱹᱭ ᱫᱷᱟᱨᱮ ᱠᱷᱚᱱ ᱮᱛᱚᱢ ᱠᱷᱚᱱ ᱠᱚᱧᱮ ᱫᱷᱟᱹᱵᱤᱡ ᱫᱩᱢᱠᱟᱹ ᱦᱚᱱᱚᱛ ᱫᱷᱟᱹᱵᱤᱡ ᱢᱮᱱᱟᱜᱼᱟ᱾ 'ᱯᱷᱟᱨᱟᱠᱠᱟ' ᱫᱚ ᱢᱮᱯ ᱨᱮ ᱚᱞ ᱟᱠᱟᱱᱟ ᱟᱨ ᱱᱚᱸᱰᱮ ᱜᱮ ᱯᱷᱟᱨᱟᱠᱠᱟ ᱵᱮᱨᱮᱡᱽ ᱢᱮᱱᱟᱜᱼᱟ, ᱯᱚᱪᱷᱤᱢ ᱵᱟᱝᱞᱟ ᱨᱮ᱾ ᱨᱟᱡᱽᱢᱚᱦᱚᱞ ᱠᱩᱭᱞᱟᱹ ᱠᱷᱟᱫᱟᱱ ᱫᱚ ᱢᱮᱯ ᱨᱮ ᱧᱮᱞᱚᱜ ᱠᱟᱱᱟ᱾ ᱡᱚᱛᱚ ᱴᱚᱴᱷᱟ ᱜᱮ ᱟᱹᱛᱩ ᱴᱚᱴᱷᱟ ᱠᱟᱱᱟ᱾ ᱱᱚᱸᱰᱮ ᱟᱹᱰᱤ ᱠᱚᱢ ᱵᱟᱡᱟᱨ ᱠᱚ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱳᱴᱟᱞᱯᱩᱠᱷᱩᱨ ᱨᱮ ᱒,᱘᱑᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱑,᱔᱕᱒ (᱕᱒%) ᱠᱚᱲᱟ ᱟᱨ ᱑,᱓᱖᱖ (᱔᱘%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱦᱚᱲ ᱫᱚ ᱕᱘᱐ ᱜᱚᱴᱟᱱ᱾ ᱠᱳᱴᱟᱞᱯᱩᱠᱷᱩᱨ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱑,᱒᱙᱔ (᱖ ᱥᱮᱨᱢᱟ ᱠᱷᱚᱱ ᱰᱮᱦᱮᱨ ᱦᱚᱲ ᱠᱚ ᱢᱩᱫᱽ ᱨᱮ ᱕᱗.᱘᱒%) ᱛᱟᱦᱮᱸ ᱠᱟᱱᱟ᱾
ᱯᱩᱞᱤᱥ ᱤᱥᱴᱮᱥᱚᱱ
ᱠᱳᱴᱟᱞᱯᱳᱠᱷᱚᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱵᱟᱨᱦᱟᱨᱣᱟ ᱥᱤ.ᱰᱤ. ᱵᱽᱞᱚᱠ ᱨᱮ ᱠᱟᱹᱢᱤ ᱠᱟᱱᱟ᱾
ᱦᱮᱡ ᱥᱮᱱ
ᱠᱳᱴᱟᱞᱯᱩᱠᱷᱩᱨ ᱨᱮᱞ ᱥᱴᱮᱥᱚᱱ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮᱭᱟᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾
ᱵᱟᱦᱟᱫᱩᱨ ᱥᱟᱦ ᱡᱟᱯᱷᱚᱨ
ᱵᱟᱦᱟᱫᱩᱨ ᱥᱟᱦ ᱡᱟᱯᱷᱚᱨ ᱫᱚ ᱵᱟᱦᱟᱫᱩᱨ ᱥᱟᱦ ᱫᱚᱥᱟᱨ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱭᱟ ᱾
ᱵᱟᱦᱟᱫᱩᱨ ᱥᱟᱦ ᱡᱟᱯᱷᱚᱨ ᱫᱚ (᱑᱗᱗᱕-᱑᱘᱖᱒) ᱵᱷᱟᱨᱚᱛ ᱨᱮ ᱢᱩᱜᱚᱞ ᱥᱟᱢᱨᱟᱡᱚ ᱨᱤᱱᱤᱡ ᱢᱩᱪᱟᱹᱫ ᱥᱟᱦᱚᱱᱥᱟᱦ ᱮ ᱛᱟᱦᱮᱸ ᱠᱟᱱᱟ ᱾ ᱟᱨ ᱩᱨᱫᱷᱩ ᱨᱮᱱᱤᱱ ᱧᱩᱛᱩᱢᱟᱱ ᱥᱟᱭᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱘᱕᱗ ᱨᱮᱭᱟᱜ ᱵᱷᱟᱨᱚᱛᱤᱭᱟᱹ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮ ᱵᱷᱟᱨᱚᱛᱤᱭᱟᱹ ᱯᱟᱹᱭᱠᱚ ᱠᱚᱫᱚ ᱟᱡᱟᱜ ᱛᱟᱹᱨᱤ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱞᱟᱹᱰᱷᱟᱹᱭ ᱨᱮᱭ ᱦᱟᱨᱟᱣ ᱮᱱ ᱛᱟᱭᱚᱢ ᱤᱸᱜᱽᱨᱟᱹᱡᱽ ᱫᱚ ᱩᱱᱤ ᱵᱚᱨᱢᱟ (ᱱᱤᱛᱚᱜ ᱢᱭᱟᱱᱢᱟᱨ) ᱠᱚ ᱵᱷᱮᱡᱟ ᱠᱮᱫᱮᱭᱟ ᱟᱨ ᱚᱸᱰᱮ ᱜᱮ ᱩᱱᱤᱭᱟᱜ ᱡᱤᱣᱤ ᱵᱟᱹᱛᱤ ᱫᱚ ᱤᱬᱤᱡ ᱥᱟᱹᱨᱤ ᱮᱱᱟ ᱾
ᱡᱤᱭᱚᱱ ᱩᱯᱨᱩᱢ
ᱡᱟᱯᱷᱚᱨ ᱟᱜ ᱡᱟᱱᱟᱢ ᱫᱚ ᱒᱔ ᱚᱠᱴᱳᱵᱚᱨ ᱑᱗᱗᱕ ᱥᱟᱞᱮᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱭᱤᱡ ᱟᱯᱟᱛ ᱟᱠᱵᱚᱨ ᱥᱟᱦ ᱫᱚᱥᱟᱨ ᱟᱨ ᱮᱸᱜᱟᱛ ᱞᱟᱞᱵᱟᱭᱤ ᱢᱮᱱᱛᱮ ᱧᱩᱛᱩᱢ ᱛᱟᱹᱠᱤᱱ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ ᱟᱜ ᱜᱩᱨ ᱛᱟᱭᱚᱢ ᱡᱟᱯᱷᱚᱨ ᱫᱚ ᱑᱘ ᱥᱮᱯᱴᱮᱢᱵᱚᱨ ᱑᱘᱓᱗ ᱥᱟᱞᱮᱨᱮ ᱢᱩᱜᱚᱞ ᱵᱟᱫᱽᱥᱟᱦ ᱠᱚ ᱵᱮᱱᱟᱣ ᱠᱮᱫᱮᱭᱟ ᱾ ᱱᱚᱣᱟ ᱫᱚ ᱟᱨ ᱢᱤᱫ ᱠᱟᱛᱷᱟ ᱛᱟᱦᱮᱸ ᱠᱟᱱᱟ ᱡᱮ ᱤᱱᱟᱹ ᱚᱠᱛᱚ ᱫᱷᱟᱹᱵᱤᱡ ᱦᱚᱸ ᱫᱤᱞᱞᱤ ᱨᱮᱭᱟᱜ ᱥᱩᱞᱛᱚᱱᱚᱛ ᱫᱚ ᱟᱹᱰᱤ ᱞᱤᱪᱟᱹᱲ ᱪᱟᱵᱟ ᱞᱮᱱ ᱛᱟᱦᱮᱸᱫ ᱟᱨ ᱢᱩᱜᱚᱞ ᱵᱟᱫᱽᱥᱟᱦ ᱫᱚ ᱠᱷᱟᱹᱞᱤ ᱧᱩᱛᱩᱢ ᱨᱤᱱᱤᱡ ᱜᱮ ᱥᱚᱢᱨᱟᱴ ᱞᱮᱠᱟᱭ ᱛᱟᱦᱮᱸ ᱠᱟᱱᱟ ᱾
ᱵᱷᱟᱨᱚᱛ ᱨᱮᱭᱟᱜ ᱯᱩᱭᱞᱩ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮ ᱢᱚᱦᱚᱛᱯᱩᱨᱩᱱ ᱴᱷᱟᱶ ᱛᱚᱨᱟᱣ ᱞᱟᱹᱜᱤᱫ ᱡᱟᱯᱷᱚᱨ ᱫᱚ ᱟᱹᱰᱤ ᱢᱟᱨᱟᱝ ᱜᱚᱱᱚᱝ ᱵᱷᱩᱸᱡᱟᱹᱣ ᱛᱮ ᱦᱩᱭ ᱟᱫᱮ ᱛᱟᱦᱮᱸᱫ ᱾ ᱟᱨ ᱩᱱᱤᱭᱤᱡ ᱦᱚᱯᱚᱱ ᱫᱚ ᱤᱸᱜᱽᱨᱟᱹᱡᱽ ᱠᱚ ᱡᱚᱛᱚ ᱥᱟᱢᱟᱝ ᱵᱟᱺᱫᱩᱠ ᱜᱩᱞᱤ ᱛᱮᱠᱚ ᱛᱩᱧ ᱛᱟᱵ ᱞᱮᱫᱮᱭᱟ ᱾ ᱤᱱᱟᱹᱜ ᱥᱩᱢᱩᱝ ᱫᱚ ᱵᱟᱝ ᱜᱮ, ᱩᱱᱠᱩ ᱫᱚ ᱦᱟᱹᱲᱤ ᱠᱟᱛᱮ ᱨᱚᱸᱜᱩᱱ ᱠᱚ ᱤᱫᱤ ᱠᱮᱫ ᱠᱚᱣᱟ ᱾ ᱚᱸᱰᱮ ᱩᱱᱤ ᱫᱚ ᱗ ᱱᱚᱵᱷᱮᱢᱵᱚᱨ ᱑᱘᱖᱒ ᱥᱟᱞᱮᱨᱮ ᱡᱤᱦᱚᱞ ᱵᱷᱤᱛᱨᱤ ᱨᱮᱜᱮ ᱢᱩᱪᱟᱹᱫ ᱥᱟᱦᱮᱫ ᱮ ᱤᱫᱤ ᱞᱮᱜᱼᱟ ᱾ ᱩᱱᱤ ᱫᱚ ᱨᱚᱸᱜᱩᱱ ᱨᱮᱜᱮ ᱥᱣᱮᱰᱟᱜᱳᱱ ᱯᱮᱭᱜᱚᱰᱟ ᱥᱩᱨ ᱨᱮᱠᱚ ᱫᱚᱦᱚ ᱵᱟᱭ ᱠᱮᱫᱮᱭᱟ ᱡᱟᱭᱢᱩᱜᱽ ᱞᱟᱹᱜᱤᱫ ᱾ ᱩᱱᱤᱭᱟᱜ ᱢᱟᱬᱜᱷᱟᱹᱴᱤ ᱫᱚ ᱱᱤᱛᱚᱜ ᱵᱟᱦᱟᱫᱩᱨ ᱦᱟᱜ ᱡᱟᱯᱷᱚᱨ ᱧᱩᱛᱩᱢ ᱛᱮ ᱩᱯᱨᱩᱢ ᱢᱮᱱᱟᱜᱼᱟ ᱾ ᱛᱮᱦᱮᱧ ᱫᱷᱟᱹᱵᱤᱡ ᱦᱚᱸ ᱟᱹᱰᱤᱜᱟᱱ ᱫᱤᱥᱚᱢ ᱫᱩᱞᱟᱹᱲ ᱦᱚᱲ ᱛᱤᱱ ᱡᱚᱦᱚᱜ ᱴᱟᱴᱠᱟ ᱫᱷᱟᱨᱟ ᱵᱚᱨᱢᱟ (ᱢᱭᱟᱱᱢᱟᱨ) ᱠᱚ ᱥᱟᱸᱜᱷᱟᱨ ᱮᱫ ᱛᱟᱦᱮᱸᱫ ᱩᱱ ᱡᱚᱦᱚᱜ ᱡᱟᱯᱷᱚᱨ ᱟᱜ ᱢᱚᱡᱟᱨ (mackerel) ᱴᱷᱮᱱ ᱪᱟᱞᱟᱣ ᱠᱟᱛᱮ ᱩᱱᱤ ᱥᱨᱚᱫᱷᱟᱸᱡᱚᱞᱤ ᱮᱢ ᱫᱚ ᱵᱟᱠᱚ ᱦᱤᱲᱤᱧ ᱮᱫ ᱛᱟᱦᱮᱸᱫ ᱾ ᱦᱚᱲᱟᱜ ᱨᱤᱫᱟᱹᱭ ᱨᱮ ᱩᱱᱤ ᱞᱟᱹᱜᱤᱫ ᱛᱤᱱᱟᱹᱜ ᱥᱚᱱᱢᱟᱱ ᱛᱟᱦᱮᱸ ᱠᱟᱱᱟ ᱚᱱᱟ ᱨᱮᱭᱟᱜ ᱩᱨᱩᱢ ᱫᱚ ᱚᱱᱟ ᱠᱟᱛᱷᱟ ᱠᱷᱚᱱ ᱜᱮ ᱵᱟᱰᱟᱭ ᱧᱟᱢᱚᱜ ᱠᱟᱱ ᱛᱟᱦᱮᱸᱫ ᱡᱮ ᱦᱤᱸᱫᱩᱥᱛᱷᱟᱱ ᱨᱮ ᱡᱟᱦᱟᱸ ᱨᱮ ᱟᱹᱰᱤ ᱴᱚᱴᱷᱟᱨᱮ ᱩᱱᱤᱭᱟᱜ ᱧᱩᱛᱩᱢ ᱛᱮ ᱥᱚᱲᱚᱠ ᱠᱚᱨᱮᱱᱟᱜ ᱧᱩᱛᱩᱢ ᱫᱚᱦᱚ ᱟᱠᱟᱱᱟ ᱾ ᱚᱱᱠᱟ ᱜᱮ ᱯᱟᱠᱤᱥᱛᱟᱱ ᱨᱮᱭᱟᱜ ᱞᱟᱦᱳᱨ ᱵᱟᱡᱟᱨ ᱨᱮᱦᱚᱸ ᱱᱩᱭᱟᱜ ᱧᱩᱛᱩᱢ ᱛᱮ ᱢᱤᱫ ᱥᱚᱲᱚᱠ ᱨᱮᱭᱟᱜ ᱧᱩᱛᱩᱢ ᱫᱚᱦᱚ ᱟᱠᱟᱱᱟ ᱾ ᱵᱟᱸᱜᱽᱞᱟᱫᱮᱥ ᱨᱮᱭᱟᱜ ᱳᱞᱰ ᱱᱟᱜᱟᱨ ᱨᱮ  ᱣᱤᱠᱴᱚᱨᱤᱭᱚ ᱯᱟᱨᱠ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱵᱟᱦᱟᱫᱩᱨ ᱥᱟᱦ ᱡᱷᱟᱯᱚᱨ ᱢᱮᱱᱛᱮ ᱧᱩᱛᱩᱢ ᱫᱚᱦᱚ ᱟᱠᱟᱱᱟ ᱾
᱑᱘᱕᱗ ᱥᱟᱞᱮᱨᱮ ᱛᱤᱱ ᱡᱚᱦᱚᱜ ᱦᱤᱱᱫᱩᱥᱛᱟᱱ ᱯᱷᱩᱨᱜᱟᱹᱞ ᱨᱮᱭᱟᱜ ᱥᱮᱸᱜᱮᱞ ᱥᱟᱞᱜᱟᱣ ᱨᱟᱠᱟᱵ ᱮᱱ ᱠᱷᱟᱱ ᱡᱚᱛᱚ ᱵᱤᱫᱨᱚᱦᱤ ᱯᱟᱹᱭᱠᱚ ᱠᱚ ᱟᱨ ᱨᱟᱡᱟ ᱢᱚᱦᱟᱨᱟᱡᱟ ᱠᱚᱫᱚ ᱩᱱᱤ ᱜᱮ ᱦᱤᱱᱫᱩᱥᱛᱟᱱ ᱨᱤᱱᱤᱡ ᱥᱚᱢᱨᱟᱴ ᱢᱮᱱᱛᱮ ᱠᱚ ᱢᱟᱱᱟᱣ ᱠᱮᱫᱮᱭᱟ ᱟᱨ ᱩᱱᱤᱭᱟᱜ ᱧᱮᱞ ᱡᱚᱛᱚᱱ ᱨᱮ ᱤᱸᱜᱽᱨᱟᱹᱡᱽ ᱠᱚᱣᱟᱜ ᱵᱟᱡᱽᱱᱟ ᱠᱚ ᱵᱟᱡᱟᱣ ᱠᱮᱜᱼᱟ ᱾ ᱤᱸᱜᱽᱨᱟᱹᱠᱽ ᱠᱚ ᱵᱤᱨᱩᱫᱷ ᱨᱮ ᱵᱷᱟᱨᱚᱛᱤᱭᱟᱹ ᱯᱟᱹᱭᱠᱚ ᱠᱚᱣᱟᱜ ᱟᱹᱲᱤᱥ ᱧᱮᱞ ᱠᱟᱛᱮ ᱵᱟᱦᱟᱫᱩᱨ ᱥᱟᱦ ᱡᱟᱯᱷᱚᱨ ᱟᱜ ᱦᱚᱸ ᱨᱟᱹᱜᱤ ᱯᱷᱩᱴᱟᱹᱣ ᱨᱟᱠᱟᱵ ᱮᱱᱟ ᱟᱨ ᱩᱱᱤ ᱫᱚ ᱤᱸᱜᱽᱨᱟᱹᱡᱽ ᱠᱚ ᱵᱷᱟᱨᱚᱛ ᱠᱷᱚᱱ ᱞᱟᱜᱟ ᱛᱩᱫ ᱨᱮᱭᱟᱜ ᱮ ᱰᱟᱠᱨᱟ ᱠᱮᱜᱼᱟ ᱾ ᱵᱷᱟᱨᱚᱛᱤᱭᱟᱹ ᱠᱚ ᱫᱤᱞᱞᱤ ᱟᱨ ᱫᱤᱥᱚᱢ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱠᱚᱨᱮ ᱦᱚᱸ ᱤᱸᱜᱽᱨᱟᱹᱡᱽ ᱠᱚ ᱟᱹᱰᱤ ᱠᱚᱰᱟ ᱠᱚ ᱠᱩᱪᱤᱛ ᱠᱮᱫ ᱠᱚᱣᱟ ᱾
ᱮᱛᱚᱦᱚᱵ ᱚᱨᱡᱚ ᱫᱚ ᱵᱷᱟᱨᱚᱛᱤᱭᱟᱹ ᱞᱟᱹᱲᱦᱟᱹᱭᱤᱭᱟᱹ ᱠᱚ ᱯᱟᱦᱴᱟ ᱨᱮ ᱛᱟᱦᱮᱸ ᱮᱱᱟ, ᱤᱠᱷᱟᱹᱱ ᱛᱟᱭᱚᱢ ᱛᱮ ᱤᱸᱜᱽᱨᱟᱹᱡᱽ ᱠᱚᱣᱟᱜ ᱪᱷᱚᱞ ᱠᱚᱯᱚᱴ ᱤᱫᱤ ᱠᱟᱛᱮ ᱯᱩᱭᱞᱩ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱭᱟᱜ ᱦᱚᱨ ᱫᱚ ᱵᱚᱫᱚᱞ ᱮᱱᱟ ᱟᱨ ᱤᱸᱜᱽᱨᱟᱹᱡᱽ ᱠᱚᱣᱟᱜ ᱵᱷᱤᱞᱠᱤ-ᱵᱷᱤᱲᱠᱟᱹᱣ ᱟᱠᱚᱴ ᱨᱮᱠᱚ ᱡᱤᱛᱠᱟᱹᱨ ᱮᱱᱟ ᱾ ᱵᱟᱦᱟᱫᱩᱨ ᱥᱟᱦ ᱡᱟᱯᱷᱚᱨ ᱫᱚ ᱦᱩᱸᱢᱟᱭᱩᱸ ᱟᱜ ᱢᱚᱠᱵᱚᱨᱮ ᱨᱮ ᱟᱥᱨᱟᱭ ᱦᱟᱛᱟᱣ ᱠᱮᱜᱼᱟ ᱤᱠᱷᱟᱹᱱ ᱢᱮᱡᱚᱨ ᱦᱚᱰᱚᱥ ᱫᱚ ᱩᱱᱤ ᱩᱱᱤᱭᱤᱡ ᱦᱚᱯᱚᱱ ᱢᱤᱨᱡᱟ ᱢᱩᱜᱚᱞ ᱟᱨ ᱠᱷᱤᱡᱟᱨ ᱥᱩᱞᱛᱟᱱ ᱣᱚ ᱯᱳᱛᱮ ᱚᱵᱩ ᱵᱚᱠᱚᱨ ᱥᱟᱶ ᱠᱚ ᱥᱟᱵ ᱚᱪᱚ ᱮᱱᱟ ᱾
ᱤᱸᱜᱽᱨᱟᱹᱡᱽ ᱠᱚ ᱡᱚᱛᱚ ᱱᱟᱦᱟᱪᱟᱨ ᱨᱮᱭᱟᱜ ᱥᱤᱢᱟᱹ ᱠᱚ ᱯᱟᱨᱚᱢ ᱪᱟᱵᱟ ᱠᱮᱜᱼᱟ ᱾ ᱛᱤᱱ ᱡᱚᱦᱚᱜ ᱵᱟᱦᱟᱫᱩᱨ ᱥᱟᱦ ᱡᱟᱯᱷᱚᱨ ᱨᱮᱸᱜᱮᱡ ᱠᱮᱫᱮ ᱠᱷᱟᱱ ᱩᱱ ᱡᱚᱦᱚᱜ ᱤᱸᱜᱽᱨᱮᱡᱽ ᱠᱚᱫᱚ ᱛᱷᱟᱹᱨᱤ ᱨᱮ ᱫᱚᱦᱚ ᱠᱟᱛᱮ ᱩᱱᱤ ᱨᱤᱱ ᱦᱚᱯᱚᱱ ᱟᱜ ᱵᱚᱦᱚᱜ ᱠᱚ ᱟᱹᱜᱩ ᱠᱮᱜᱼᱟ ᱾ ᱩᱱᱤ ᱤᱸᱜᱽᱨᱟᱹᱡᱽ ᱠᱚ ᱛᱮᱞᱟᱭ ᱨᱩᱣᱟᱹᱲ ᱟᱫ ᱠᱚᱣᱟ ᱫᱚ ᱦᱤᱱᱫᱩᱥᱛᱟᱱ ᱨᱤᱱ ᱦᱚᱯᱚᱱ ᱫᱤᱥᱚᱢ ᱞᱟᱹᱜᱤᱫ ᱟᱠᱚᱣᱟᱜ ᱵᱚᱦᱚᱜ ᱠᱩᱨᱵᱟᱱ ᱠᱟᱛᱮ ᱱᱚᱝᱠᱟ ᱜᱮ ᱟᱠᱚ ᱨᱤᱱ ᱵᱟᱵᱟ ᱠᱚ ᱥᱟᱢᱟᱝ ᱛᱮᱠᱚ ᱥᱮᱴᱮᱨᱚᱜᱼᱟ ᱾ ᱯᱷᱩᱨᱜᱟᱹᱞ ᱞᱟᱹᱜᱤᱫ ᱦᱩᱞᱥᱟᱹᱭ ᱯᱩᱨᱟ.ᱯᱩᱨᱟ. ᱢᱩᱪᱟᱹᱫᱽ ᱞᱟᱹᱜᱤᱫ ᱦᱩᱫᱤᱥ ᱫᱚᱦᱚ ᱠᱟᱛᱮ ᱤᱸᱜᱽᱨᱮᱡᱽ ᱠᱚᱫᱚ ᱢᱩᱪᱟᱹᱫ ᱢᱩᱜᱚᱞ ᱵᱟᱫᱽᱥᱟᱜ ᱫᱚ ᱫᱤᱥᱚᱢ ᱠᱷᱚᱱ ᱚᱰᱚᱠ ᱠᱟᱛᱮ ᱨᱚᱸᱜᱩᱱ ᱠᱚ ᱵᱷᱮᱡᱟ ᱠᱟᱫᱮᱭᱟ ᱾
ᱩᱨᱫᱩ ᱚᱱᱚᱬᱦᱤᱭᱟᱹ
ᱵᱟᱦᱟᱫᱩᱨ ᱥᱟᱦ ᱡᱟᱯᱷᱚᱨ ᱫᱚ ᱠᱷᱟᱹᱞᱤ ᱢᱤᱫ ᱠᱷᱟᱹᱞᱤ ᱫᱤᱥᱚᱢ ᱫᱩᱞᱟᱹᱲ ᱥᱩᱢᱩᱝ ᱢᱩᱜᱚᱞ ᱵᱟᱫᱽᱥᱟᱦ ᱫᱚᱭ ᱵᱟᱝ ᱠᱟᱱᱟ, ᱩᱱᱤ ᱫᱚ ᱩᱨᱫᱩ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱚᱱᱚᱬᱦᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱹᱰᱤᱜᱟᱱ ᱱᱟᱯᱟᱭ ᱱᱟᱯᱟᱭ ᱩᱨᱫᱩ ᱚᱱᱚᱬᱦᱮ ᱦᱚᱸᱭ ᱚᱞ ᱟᱠᱟᱜᱼᱟ ᱾ ᱡᱟᱦᱟᱸ ᱨᱮ ᱫᱚ ᱟᱹᱰᱤ ᱜᱟᱱ ᱤᱸᱜᱽᱨᱟᱹᱡᱽ ᱠᱚ ᱵᱤᱨᱩᱫᱷ ᱦᱩᱭᱥᱟᱹᱭ ᱚᱠᱛᱚ ᱨᱮ ᱦᱟᱱᱛᱮ ᱱᱷᱟᱛᱮ ᱟᱨᱵᱟᱝ ᱱᱟᱥ ᱪᱟᱵᱟ ᱮᱱᱟ ᱾ ᱩᱱᱤ ᱦᱚᱛᱮᱛᱮ ᱩᱨᱫᱩ ᱛᱮ ᱚᱞ ᱞᱮᱱ ᱟᱹᱰᱤᱜᱟᱱ ᱚᱱᱚᱬᱦᱮ ᱜᱮ ᱟᱹᱰᱤ ᱱᱟᱯᱟᱭ ᱱᱟᱯᱟᱭ ᱟᱨ ᱦᱚᱲ ᱟᱹᱰᱤ ᱡᱩᱨ ᱠᱚ ᱠᱩᱥᱤᱭᱟᱜ ᱠᱟᱱ ᱛᱟᱦᱮᱸᱱ ᱾